ފިޔަފަތް2– Esfiya\n* “ސާބަހޭ ޒައީ.. އިންޓަނެޓްއިން ސަރޗް ކޮއްބަލަ މިސްކޫލްގެ ހިސްޓަރީ.. މިއީ ވަރަށް އޯލްޑް ތަނެއް އަލުން ހަދާފައި.. މިހާރު މިތަނުން ކިޔެވި މީހުންވެސް މުސްކުޅި ވެގެން މަރުވެފައިވާކަމަށްވެސް ބުނޭ…” ޒައިދާން ކިޔައިދިނެވެ. “އެހެންތަ…؟ ޒައި ފަހުން ބަލާލާނަން…” ޒައިލީން އެހެން ބުނެފައި ދޮރާ ދިމާލަށް ބަލާލެވުނީ މީހަކު ހުރިހެން ހީވެގެންނެވެ. *\n“އޯވްހް.. ކާކަށް ގުޅައިގެން..؟ ސްޕެޝަލް ފްރެންޑްތަ..؟” އަލްޔާ ލާނެތް ހިނިތުންވުމަކާއި އެކީ ލޯ ހަނި ކޮއްލަމުން އައިސް ޒައިލީން ގާތު އިށީނެވެ. “އޭނ..؟ ނޫނޭ ނޫނޭ.. އެއީ ޒައިގެ ދޮންބެޔޭ..” ޒައިލީން ހީގަނެފައި ބުނެލިއެވެ. “އެހެންތަ..؟” ހަމަ އެހުރިގޮތަށް އިނދެ އަލްޔާ އެއްސެވެ. “ނޫނޭ.. އިންޓަނެޓްއިން ބަލާބަލަ މިހާރުވެސް ކުދިންގެ ލިސްޓް.. އަހުމަދު ޒައިދާން..” ޒައިލީން ބުނެލިއެވެ. އަލްޔާ ލިސްޓަށް ގޮސްފައި ޒައިދާންގެ ފޮޓޯއަށް ބަލާލިއެވެ.\n“މީ ޒައިގެ ދޮންބެއަކީ..؟ ފުދޭވަރަކަށް ވައްތަރު..” އަލްޔާ ހީލައިގެން އިނދެ ބުނެލިއެވެ. “އަލްޔާ ކޮން ކްލަބެއް..؟ ދޮންބެ ބުނީ ކޮންމެވެސް ހެއިލަންއަކާ ދޮންބެޔާ ޒައިއާއި އުޅެނީ އާރޓް ކްލަބުގަޔޯ.. އަލްޔާ..؟” ޒައިލީން އެއްސެވެ. “ޒައިވެސް އާރޓް ކްލަބްތަ..؟ އަލްޔާވެސް އާރޓް ކްލަބްގައި..” އަލްޔާ ބުނެލިއެވެ. “ވަރަށް އުފާވެއްޖެ.. ރޫބީއާއި ލައުރާއޯ..؟” ޒައިލީންއަށް އެހުނެވެ.\n”އެދެމީހުން އުޅެނީ އިންވަޔަރޮމެންޓް ކްލަބްގައި.. ނައިކެންއާއި އައިދިންއާއިއެކީ.. އަސްލު ޒައިއަށް އެނގޭތަ މިވާނުވާ..؟ އަލްޔާމެންނާއި ޒައިގެ ދޮންބެއާއި ހެއިލަންއަކީ ޓީމްއެއް.. އެގޮތަށް އައިދިން ނައިކެން އަދި ރޫބީއާއި ލައުރާއަކީ ޓީމްއެއް.. އެގޮތަށް އަހަރެމެން މިސްކޫލްގައި ކޮންމެކްލަބެއް ކޮންމެ ކްލަބަކާއި ވާދަ ކުރާނީ ކޮންމެ އަހަރަކު.. ދެން މޮޅުވާ ބަޔަކަށް އިނާމެއް ދެވޭނެ.. އެގޮތަށް ދިޔައިމަ ބައިވަރު ފައިޓްތައް ވެސް ހިނގި.. އަހަރެމެންގެ ސީނިއަރސް އެކަހަލަ ފައިޓަކަށްފަހު އެކަކު އަނެކަކާއި އަނގައިން ބުނެވެސް ނުލާ..” އަލްޔާ ކިޔައިދިނެވެ. “އަލްޔާ ޒައިއަށް ކިޔައިދޭންވީނު މިތަނުގެ ހިސްޓްރީ އާއި އެހުރިހާ އެއްޗެހި.. ލައިކް ރޫލްސް އެންޑް ރެގިއުލޭޝަންތައް އަދި ޓްރެޑިޝަންތައް.؟” ޒައިލީން އެދުނެވެ. އަލްޔާ ކިޔައިދޭންފެށިއެވެ. އޭރު ގަޑިން މެންދުރު ބާރަ ޖަހަނީއެވެ.\nޒައިލީންގެ ފޯނުން ބަންގި ގޮވަންފެށި އަޑަށް ދެކުދިންވެސް ދިޔައީ ސިއްސައިގެންނެވެ. ”ނަމާދު ކުރަން މިދަނީ.. އަލްޔާ ނަމާދު ނުކުރަންތަ..؟” ޒައިލީން ތެދުވަމުން އެއްސެވެ. “ނޫން.. ނަމާދުކުރަމޭ.. ޒައި ހީކުރީ މުސްލިމުން އުޅެނީ ރާއްޖޭގައި އެކަނިކަމަށްދޯ..؟” އަލްޔާ ތެދުވަމުން ބުނެލިއެވެ. ”ނޫނޭ މެލޭޝިޔާ ގައިވެސް މުސްލިމުން އުޅޭ..” ޒައިލީން ފާޚާނާއަށް ވަނުމުން އަލްޔާ ކޮޓަރިން ނުކުތެވެ. ޒައިލީން ވުޟޫކޮއްލައިގެން އައިސް މެންދުރު ނަމާދުކުރިއެވެ.\nއޭރު ބޭރުން ނޫޑްލްސްގެ ވަސްގަނޑު އަރަމުން ދިޔައެވެ. ޒައިލީން ނުކުމެފައި އަލްޔާ ގާތަށް ޖެހިލިއެވެ. އޭރު އަލްޔާ ނޫޑްލްސް ކައްކަނީއެވެ. “ޒައިވެސް ބޭނުން ކައްކަން..” ޒައިލީން ބުނެލިއެވެ. “ތެންކިއު.. ހެލްޕެއް ދޭތީވެގެން.. ކުރިން ތިން މީހުން ހުންނައިރު ގިނައިން އަލްޔާ އެކަނި ކައްކާފައި ކަނީ.. އެއީ ރޫބީއާއި ލައުރާ ކްލަބަކަށްވީމައި.. ޔޫ ނޯ..؟ ބައެއްފަހަރު ވަރަށް ދުރުކޮށް އުޅޭނީ.. ދެން ޒައި އައީމަ އަލްޔާއަށްވެސް ޕާޓްނަރއެއް ލިބުނީނު..” އަލްޔާ ބުނެލިއެވެ. “ހްމްމް..” ޒައިލީން މިރުސް ނަގާފައި ކޮށަމުން ބުނެލިއެވެ. މުޅި އެޕާޓްމެންޓް ތެރޭގައި އެނޫޑްލްސްގެ މީރު ވަސްގަނޑު ފެތުރެމުން ދިޔައެވެ. އިރުކޮޅަކުން ދެކުދިން ތަފާތު ވާހަކަތައް ދައްކަމުން ކައްކައި ނިންމާލިއެވެ.\n“އޯކޭ.. ޒައި ނޫޑްލްސް ތަށިތައް މޭޒުމައްޗަށް ލާނަން.. އަލްޔާ ގެނެސްދޭތި އުލާއި ސަމްސާތައް..” ޒައިލީން ބުނެލިއެވެ. “ޒައި ކޮންތާކަށް ތިދަނީ..؟” އަލްޔާ އެހެން އެހީ ޒައިލީން އެހެން ބުނެލި ރާގުންނެވެ. “އެބަ އަންނަން ކޮޓަރިއަށް ގޮސްފައި..” ޒައިލީން ކުރަންދާ ކަމެއް ނުބުނެ ކޮޓަރިއަށް ވަނެވެ. އަދި ފާޚާނާއަށް ވަދެފައި އައިސް އަލްޔާއާއިއެކީގައި ކައި ނިންމާލިއެވެ. އޭރު ގަޑިން ތިނެއް ޖަހަނީއެވެ.\n“މިއަދު ޒައި ދާންވާނެ އަލްޔާއާއިއެކީގައި ޝޮޕިންއަށް..” އަލްޔާ ބުނެލިއެވެ. “އޯކޭ.. ކޮންއިރަކުން ދަނީ..؟” ޒައިލީން އެއްސެވެ. “އިރުކޮޅެއް ފަހުން..” އަލްޔާ ޖަވާބުދީފައި ހިނގައިގަތީ ކޮޓަރިއާއި ދިމާލަށެވެ.\nޒައިލީންވެސް ކޮޓަރިއަށް ގޮސްފައި ހެދުން ބަދަލު ކުރިއެވެ. އަދި މާދަމާ ސްކޫލަށް ދާންވާއިރަށް ފޮތްތައް ތައްޔާރު ކުރިއެވެ. ފުދޭވަރަކަށް ވަރުބަލިވެފައި ހުރުމުން ޒައިލީން ބޭނުންވީ އިރުކޮޅަކަށް ނިދާލާށެވެ. ޒައިލީން ފޯނު އެލާމަށްލަމުން އެނދުގައި އޮށޯތްއިރުގައި ދެގަޑި ބައިވަނީއެވެ. އެނދުގައި ޖައްސައިލިތަނާ އިރުކޮޅެއް ނުވަނީސް ޒައިލީންއަށް ނިދުނެވެ.\n“ޒައިލީން..؟ ޝޮޕިންއަކަށް ނުދާނަންތަ..؟” ޒައިލީންއަށް ލޯ ހުޅުވާލެވުނީ އަލްޔާ އޭނާއަށް ގޮވާ އަޑަށެވެ. “ނޫނޭ.. ނޫނޭ.. ގަޑިން ކިހާވަރެއް ވެއްޖެތަ..؟” ޒައިލީން މޯޅިއަކަށް ދެމިލަމުން އެއްސެވެ. “ހަތަރެއް ޖަހައިގެން ގޮސްފި..” އަލްޔާ އެހެން ބުނެލުމާއިއެކީގައި ޒައިލީން ދިޔައީ ސިއްސައިގެންނެވެ. “އޭނ..؟؟؟ މިހުރިހާއިރު ނިދުނީތަ..؟” ޒައިލީން ފޯނަށް ބަލާލިއިރު ޒައިދާންގެ ދެތިން މިސްކޯލްވެސް އެބައޮތެވެ. “އޯކޭ.. އަލްޔާ ބޭރުގައި މަޑުކޮއްލާ.. ޒައިލީން ރެޑީވެގެން ނުކުންނާނަން..” ޒައިލީން ބުނެލިއެވެ. އަލްޔާ ނުކުތުމުން ޒައިލީން ފެންވެރިއެވެ.\nއަދި އަލަމާރިން ނޫކުލައިގެ ޓީޝާޓަކާއި ކަޅު ކުލައިގެ ޖެކެޓެއް ނަގައި ލިއެވެ. އަދި ހައިވެއިސްޓެއް ލުމަށްފަހުގައި ކަރުގައި ސްކާފެއް އޮޅާލިއެވެ. ކޮޓަރީގައި އިން ކުޑަދޮރުން ޒައިލީން ބޭރު ބަލާލިއެވެ. އަދިވެސް ސްނޯވެހެމުން ދިޔައެވެ. ޒައިލީން ބޭރަށް ނުކުތްއިރުގައި އަލްޔާވެސް ހުރީ ރީތިވެގެންނެވެ. ފެހި ޓީޝާޓަކާއިއެކީގައި އަޅިކޯޓެއް ލައިގެން އަދި ހުރީ އަޅިކުލައިގެ ޖިންސެއް ލައިގެންނެވެ. އަލްޔާ އެތަނުން ކުޑައެއް ނަގަމުން ޒައިލީން އަންނާށޭ ބުނަމުން ހަނާއަޅާލިއެވެ. ޒައިލީން ރޫމްގެ ދޮރު ހުޅުވާލަމުން ނުކުތެވެ.\nލިފްޓަށް ދާ ދިމާލުގައި މީހުންތަކެއް މާ ގަސްތަކެއް އިންދާފައިވާ ޕޮޓްތަކެއް ގެންދަންފެށިއެވެ. އެމާގަސް ތަކުގައި ގާކޮޅުތަކެއް ހުއްޓެވެ. އެތަނުން މީހަކު ޕޮޓެއް ގެންދަނިކޮށް ގާކޮޅެއް ވެއްޓުނެވެ. އަލްޔާ އަށް ކުއްލިއަކަށް އެ ގާކޮޅަށް އެރިފައި ވެއްޓެން ދިޔައެވެ. ޒައިލީން ހަޅޭއްލަވައިގަނެފައި އަލްޔާ ސަލާމަތް ކުރަން ދުއްވައިގަތެވެ. ނަމަވެސް ޒައިލީންއަށް އަލްޔާ ހިފޭއްޓުމުގެ ކުރިން އަލްޔާ އޮތީ ޒައިދާންގެ އަތުތެރޭގައެވެ. “ތޭންކްސް ދޮންބޭ..” އަލްޔާ ޝުކުރު އަދާކުރުމުގެ ކުރިން ޒައިލީން ބުނެލިއެވެ.\nޒައިދާން އަލްޔާ ކޮޅަށް ނެގިއެވެ. “ތަދުވިތަ..؟؟؟” ޒައިދާން އެއްސެވެ. “ނޫން..” އަލްޔާ ބުނެލިއެވެ. “ދެންވެސް ބަލައިގެން އުޅޭތި.. ކިރިޔާއެއްނު ދެންމެ ނުވެއްޓުނީ.. އަބަދަކު ޒައިގެ ދޮންބެ.. މިބުނީ ޒައިދާންއެއް ނުހުންނާނެއްނު ހިފާކަށް..” ޒައިދާން މަޑުމަޑުން ބުނެލިއެވެ. “ހްމްމް.. ތޭންކްސް…” އަލްޔާ ބުނެލިއެވެ.\n“ކޮންތާކަށް ޒައިމެން ތިދަނީ..؟” ޒައިދާން ގޮވާލިއެވެ. ޒައިލީން އެނބުރި ބަލާލާފައި ހީނލިއެވެ. ”ޝޮޕިންއަށް.. ދޮންބެ ކޮންތާކަށް ދާން ތިއުޅެނީ.؟” ޒައިލީން ފުންނޭވާއެއް ލަމުން އެއްސެވެ. “ވީއެއްޗަކީ.. ދޮންބެމެންގެ ފްލޯރގައި އިން ވެންޑިން މެޝިންގައި ހުރި ޗިޕްސް ޕެކެޓްތައް ހުސްވީ.. އެހެންވެ މި ފްލޯރއިން ޗިޕްސް ނަގަން މިއައީ..” ބޯ ކަހަމުން ހެވިފައި އިނދެ ޒައިދާން ކިޔައިދިނެވެ. “އޯކޭ.. ސޭފް ޝޮޕިން ޒައި އަދި ފްރެންޑް..” ޒައިދާން އަތްހޫރުވާލަމުން އެންމެ ގާތުގައިވާ ވެންޑިން މެޝިންގާތުގައި މަޑުކޮއްލިއެވެ.\n“ގޯޑް..!” އަލްޔާ ލިފްޓަށް އަރަމުން ބުނެލިއެވެ. “ކިހިނެތްވީ..؟” ޒައިލީން އެއްސެވެ. “ލަދުގަތީނު..” އަލްޔާ ބުނެލިއެވެ. “އޯކޭ.. އެވަރުކަމެއް ނޫނޭ.. ދެން ހިނގާ ދާން..” ތިރިއަށް ފޭބުމުން ޒައިލީން ބުނެލިއެވެ.\nއަލްޔާއާއި ޒައިލީން އެތާހުރި ޝޮޕިންމޯލަކަށްވަދެ ބައިވަރު އެއްޗެހި ގަނެގެން ދިޔައީ އެތަނުގެ ގާތުގައި ހުރި ޕާކަކަށެވެ. ސްނޯ ވެހޭތީ އެތަނުގައި އެހާ ބައިވަރު މީހުންނެއް ނެތެވެ. އެތަނުގައި އައިސްކްރީމް ބޮއި ކޮޓަން ކޭންޑީފަދަ އެއްޗެހި ކައިފައި މަޖާކޮށް ފޮޓޯ ނަގާފައި އަލްޔާ އާއި ޒައިލީން އުޅުނެވެ. އެހާ ފިނި ވަގުތެއްގައި އައިސްކްރީމް ބުއިމުން އިތުރަށް ފިނިގަދަ ވިހެން ހީވިއެވެ. ސަކަރާތް ޖަހަޖަހާފައި އަލްޔާ އާއި ޒައިލީން އުޅުނުގޮތުން އެއީ މިއަދު ދިމާވި ދެކުދިންނޭ އެކަކުވެސް ނުބުނާނެއެވެ. ރޭގަނޑު ވާން ކައިރި ވުމުން ހޮޓެލްއަށް ދާންވެގެން ދެކުދިން ކާރަކަށް އެރިއިރު އަށްގަޑި ބައިވަނީއެވެ.\n“ވަރުބަލިވެއްޖެ.. ޒައި އޯކޭދޯ ވެންޑިން މެޝިންއިން މިރޭ ކައިގެން ނިދިއްޔާ..؟” ކާރަށް އަރަމުން އަލްޔާ އެއްސެވެ. “އޯކޭ.. ކައިގެން ޒައި އަދި އެހާ ނިދާހިތެއް ނުވޭ.. މޫވީއެއް ބަލަން އަލްޔާ ބޭނުންތަ..؟” ޒައިލީން އެހާވަރަށް މަޖާކޮއްލާފައި އައިއިރުވެސް ފުދޭވަރެއް ނުވިއެވެ. “އޯކޭ.. އެކަމަކު އެގާރަގަޑި ބައިގެ ކުރިން އަހަރެމެން ޖެހޭނެ ނިދަން.. ހޮޓެލްގެ ލައިޓްތައް ނިއްވާލާނީ އެގަޑީގައި.. ލައިޓް ދިއްލާފައި ހުންނާނީ ކައުންޓަރއާއި ދިމާލަށް ހިނގާމަގުގަޔާއި ކައުންޓަރ ތެރޭގައި.. އަނދިރި ވީމައި ރޫމްތެރޭގައި ބޮކި ދިއްލާފައި ހުންނަނަމަ ވަރަށް ފަސޭހައިން އެނގޭނެ..” އަލްޔާ ކިޔައިދިނެވެ. “އަލްޔާ މިތާ ކިޔަވާތާ ކިތަށް ދުވަސް ވެއްޖެ..؟” ޒައިލީން އެއްސެވެ. “އެއް އަހަރު.. މި އަހަރު ނިމުނީމަ އަލްޔާ ކިޔަވާ ނިމޭނެ..” ހީލަމުން އަލްޔާ ބުނެލިއެވެ.\n“ހޮޓެލް ސިލްވަރ ސްވާންއަށް…” ކާރު ދުއްވަން އިން މީހާ ނުބައި މަގަކުން އަޅާތީ ވެގެން އަލްޔާއަށް ބުނެވުނެވެ. އެމީހާ ކާރު ދުއްވާގޮތުން ދެވޭނީ ހޮޓެލްއާއި ވީހާވެސް ދުރަށެވެ. “ސަރ..؟” ޒައިލީން ގޮވާލިއެވެ. އެމީހާ ބަލާލިއެވެ.\nޒައިލީންއާއި އަލްޔާއަށް އަޑުގެ ނެތްތަނަށް ހަޅޭއްލަވައިގަނެވުނެވެ. “އެމީހާ.. ހީ އިސް ޑްރަންކް..!” ޒައިލީން ހަޅޭއްލަވައިގަތެވެ. “ޒައިލީން.. އަހަރެމެން ހަމަމިހާރު ކާރުން ފައިބަން އެބަޖެހޭ..” އަލްޔާއަށް ބުނެވުނެވެ. އޭރު އަރިއަރިއަކަށް އެމީހާ ކާރު ދުއްވަމުން ދިޔައިރު އެއްފަރާތުގައި ހުރި ގަހުގައި ޖެހެން ދިމާވިއެވެ. ”އެއުޅެނީ އެގަހުގައި ޖެހެން.. ފުންމާލާ..!” ޒައިލީން ހިތްވަރުކޮއްފައި ކާރުގެ ދޮރުފަތް ހުޅުވާލިގޮތަށް ފުންމާލިއެވެ. ބިންމަތީ ޖެހުނުގޮތުން ޒައިލީންގެ ކަކުލަށް ވަރަށް ތަދުވިއެވެ. އަލްޔާވެސް ފުންމާލިއެވެ. އަދި އެތަނުން ދުރަށް ދެވޭތޯ އަޅާ އިތިކޮށް ދުއްވައިގަތެވެ.\nކާރު އެގަހުގައިޖެހި އެކްސިޑެންޓްވިއެވެ. އެކޮޅުކޮޅުން ގޮސް ކާރު ބިމުގައި ޖެހުނެވެ. އިވުނުއަޑުން ދުވުން ހުއްޓާލާފައި ޒައިލީންއަށް ދެ ކަންފަތުގައި އަތް އަޅާލެވުނެވެ. އަދި ފަހަތަށް ބަލާލެވުނެވެ. ނަމަވެސް އެކާރު ދުއްވަން އިންމީހާ ހާލަކުން ކާރުން ބޭރަށް ނުކުތެވެ. ޒައިލީން އަނގަނަގައިގެން އެ މަންޒަރު ބަލަން އިނީ އެވަރުގެ ބޮޑު އެކްސިޑެންޓެއް ހިނގިއިރު އެ މީހާ ހޭވެސް ނުނެތި ނޫނީ މަރުވެސް ނުވެ ބޭރަށް ނުކުތުމުންނެވެ. އޭރުވެސް އެމީހާގެ ގައިގައި އަލިފާން ރޯވެފައި ވެއެވެ. އަލްޔާ ފޯނު ނެގީ ޕޮލިހަށް ގުޅާށެވެ.\nފެނުނު މަންޒަރުން ޒައިލީންއަށް އަލްޔާގެ އަތުގައި ވަރަށް ބާރަށް ވިކައިގަނެވުނެވެ. އެމީހާގެ ގައިން ނޫ ކުލައިގެ އަލިގަނޑެއް އެރިއެވެ. އެއަލިގަނޑު މައްޗަށް އަރާ ގެއްލުނެވެ. ޒައިލީން ދުއްވައިގަތެވެ. ނޫކުލައިގެ އަލިގަނޑު ގެއްލުނުތަނާ އެމީހާގެ ހަށިގަނޑު ބަންޑުން ވެއްޓުނެވެ. ޒައިލީން ގޮސްފައި ދެލޯ މަރާލާފައި އެމީހާ އުއްޑުން ފުރޮޅައިލިއެވެ. ދެލޯ ހުޅުވާލާފައި ޒައިލީންއަށް ހަޅޭއްލަވައިގަނެވުނީ ކާރުތެރޭގައި ހުރެގެން ވެސް ހަޅޭއްނުލެވުނުހާ ބާރަށެވެ. އެއީ މިހާރު މީހެއް ނޫނެވެ. އެއީ މީހެއްގެ ކަށިގަނޑެކެވެ. ގަތްބިރުން ޒައިލީން ދެފަޔަށް ބާރުލީގޮތަށް އައިކޮޅަށް ދުއްވައިގަތެވެ. އަލްޔާގެ އަތުގައި ހިފައިގެން ޒައިލީން ދުއްވައިގަތުމުން އަލްޔާ ގަތީ އަމަށަކު ބިރެއްނޫނެވެ. އެކަކު އަނެކަކާއި އަނގައިން ވެސް ބުނެނުލާ ހޮޓެލް ސިލްވަރ ސްވާންއަށް ވަނެވެ. އޭރުވެސް މާނޭވާލެވެމުންދިޔައެވެ.\nޒައިލީންއަށާއި އަލްޔާއަށް ހަމަޖެހުމުގެ ނޭވާއެއްވެސްލާކަށް ވަގުތެއް ނުލިބުނެވެ. އެކަށިގަނޑު ފަހަތުން އާދޭތޯ ދެކުދިންވެސް ދޭތެރެ ދޭތެރެއިން ފަހަތް ބަލާލައެވެ. އެހެން އިރުކޮޅަކުން ތިބުމަށްފަހު ލިފްޓަށް އަރަން ދެކުދިންވެސް ދުއްވައިގަތެވެ. އަދި ލިފްޓް ހުޅުވުމުން އެތެރޭގައި ތިބި މީހުންނަށް ވެސް ބަލާލުމެއްނެތި އެތެރެއަށް ދެމިގަތެވެ. ފަނަރަވަނަ ފްލޯރއަށްދާން ފިތާލާފައި ދެކުދިންވެސް ހަމަޖެހުމުގެ ނޭވާއެއްލިއެވެ.\nއަދި އިރުކޮޅެއް ވަންދެން އެތާ ތިބުމަށްފަހުގައި އެތެރެއަށް ބަލާލިއެވެ. “ހައި ނައިކް..” އަލްޔާ އަޑެއް ލައްވާލަމުން އަތް ހޫރުވާލިއެވެ. އެތާތެރޭގައި ހައިރާންވެފައި ހުރެ ބަލަން ހުރި ދެފިރިހެން ކުދިންނަށް ޒައިލީން ބަލާލިއެވެ. ”ހައި.. އަލްޔީ މިހާރު ވާހަކަވެސް ދައްކާނުލާ..” ނައިކްއޭ ކިޔާފައި އަލްޔާ ގޮވި ފިރިހެންކުއްޖާ ބުނެލިއެވެ. “އެޑިން ކިހިނެތްތަ..؟ ކްލާހުގައި ބަސްނާހާވަރުން އަލްޔާއަށް ކިރިޔާ ނުހެވި ހުންނަނީ..” އަލްޔާ ބުނެލިއެވެ. “ނަސީބެއްނު…” ޖެހިގެންހުރި ފިރިހެން ކުއްޖާ ބުނެލިއެވެ. “މީ ޒައިލީން.. މައި ޕާޓްނަރ.. އަލަށް އައި ކުއްޖެއް.” އަލްޔާ ޒައިލީން ތައާރަފް ކޮއްދިނެވެ.\n“ޒައި.. މިއީ ރޫބީއާއި ލައުރާގެ ކްލަބްގެ ދެ ފިރިހެން ދެކުދިން.. ނައިކެން އާއި އައިދިން..” އަލްޔާ ބުނެލިއެވެ. “އޯވްހް..” ޒައިލީންއަށް ބުނެވުނެވެ. “ނައިސް ޓު މީޓް ޔޫ..” އައިދިން ސަލާމަށް އަތް ދިއްކޮއްލިއެވެ. ޒައިލީން ހީލަމުން ސަލާމް ކޮއްލިއެވެ. “ތިއީ ޒައިދާންގެ ކޮއްކޮތަ..؟” އިރުކޮޅެއް ވަންދެން ޒައިލީންއާއި ދިމާލަށް ބަލަން ހުރުމަށް ފަހުގައި ނައިކެން އެއްސެވެ. “ހްމްމް..” ޒައިލީން ބުނެލިއެވެ. “ޔޫ އާރ ވެރީ ޕްރީޓީ..” ނައިކެން ބުނެލިއެވެ. އެ ޖުމްލަ އަހާފައި ޒައިލީން ކުޑަކޮށް ރަކިވިއެވެ. “ޒައިލީން ރީތިވެއްޖިއްޔާ ދޮންބެވެސް ރީތިވާން ޖެހޭނެއްނު..؟” ޒައިލީން ބުނެލިއެވެ. “އެ ވާހަކަ ޒައިދާންގެ ގާތު އެޑިން ބުނެލިއޭ.. އަނެއް ބޯއިބޯއި ގޮތަކަށެއް ނޫން.. އެކަމަކު އެކަމަކީ ފުދޭވަރަކަށް ޔުނިކް ކަމަކަށްވާތީ.. ޒައިދާން ޖަހާލީ ހިނިގަނޑެއް…” ނައިކެން ބުނެލިއެވެ.\n”މި އާދެވުނީ.. ސީޔޫ ލޭޓަރ ބޯއީސް..” އަލްޔާ އެހެން ބުނެލާފައި ލިފްޓުން ފޭބިއެވެ. ޒައިލީން ނުކުމެފައި އެދެކުދިންނަށް އަތް ހޫރުވާލިއެވެ. “އަލްޔީ.. މަޑުކޮއްބަލަ..” އައިދިން ގޮވާލިއެވެ. “ކީކޭ..؟” އަލްޔާ އެއްސެވެ. “ރޫބީ ގާތު ބުނައްޗޭ މާދަމާ ޕެންޑްރައިވް ގެނެސެދެއްޗޭ.. ޕެންޑްރައިވްއޭ ބުނީމަ އޭނައަށް އެނގޭނެ..” އައިދިން ބުނެލިއެވެ. “އޯކީ ވިލް ޑޫ..” އަލްޔާ ބުނެލިއެވެ. ދެކުދިން ގޮސް ރޫމަށް ވަނެވެ.\n”އޭ ކާން އަންނަންވީނު.؟” އަލްޔާ ބުނެލިއެވެ. “ކޯއްޗެއް ކާންވީ..؟ މިހުރީ ވެންޑިން މެޝިންއިން ވާވަރަށް ކައިގެން..” ރޫބީ ޖަވާބުދޭން އަނގަ ހުޅުވާލިތަނާ ލައުރާ ފައްޗަކަށް އަމުނާލިއެވެ. “އޯކޭ.. އައިދިން ބުނި ކޮންމެވެސް ޕެންޑްރައިވްއެއް ގެންނާށޯ…” އަލްޔާ ބުނެލިއެވެ. ރޫބީ ބޯ ޖަހަމުން ލައުރާއާއި ކޮންމެވެސް ވާހަކަތަކެއް ދައްކަމުން ކޮޓަރިއަށްވަނެވެ. “ޒައި ކާން އަންނަންވީނު.؟” އަލްޔާ އެއްސެވެ.\n“އޯކޭ..” ޒައިލީން ބުނެލިއެވެ. “ހޮޓެލް ކެންޓީންއަށް އޯޑަރު އިނގޭ މިދެނީ.. ކަންނެތް ވެއްޖެ އަމިއްލައަށް ދާން..” އަލްޔާ އެހެން ބުނެލުމުން ޒައިލީން ބޯ ޖަހާލިއެވެ. އަލްޔާ ފާރުގައި ހަރުކޮއްފައިވާ ޓެލެފޯން ނަގާފައި އޯޑަރު ދިނެވެ. ޗިޕްސްއަށާއި ޗިލީ ސޯސްއަށެވެ. ބޯން ދެ ޖޫސް ޕެކެޓެވެ. އޯޑަރު އަންނަންދެން ދެކުދިން ސޯފާގައި އިށީނެވެ.\nއިރުކޮޅަކުން އޯޑަރު ގެނެސް ދީފިއެވެ. އަލްޔާ އެމީހާ ދިން ގަނޑުގައި ސޮއި ކޮއްލުމަށް ފަހުގައި އެތެރެ އަށްވަނެވެ. ޒައިލީން ކޮތަޅުން ކާއެއްޗެހި ނެގުމަށް ފަހުގައި ކާމޭޒުދޮށުން ގޮނޑިއެއް ދަމާލުމަށްފަހު އިށީނެވެ. “މާދަމާ ސްކޫލަށް ދާންވާނެ.. އޭތް.. އަދި ހެތެނީސް އެލްފޯމޭނިޔާގެތެރެއަށް ޒައި ނުވެސް ވަންނަމެއްނު..؟” އަލްޔާ ބުނެލިއެވެ. “ޒައި ކިޔަވާ މާއްދާތައް އޮންނަ ގަޑިއާއި އަލްޔާ ކިޔަވާ މާއްދާ ތައް އޮންނަ ގަޑި ދިމާ ނުވެދާނެ..” އަލްޔާ އިތުރުކޮއްލިއެވެ. “މާނައަކީ..؟” ޒައިލީން އެއްސެވެ. “މާނައަކީ ޒައިއަށް އެކި ތަންތަން ކިޔައިދޭން އަލްޔާއެއް ނުހުންނާނެޔޭ…” އަލްޔާ ބުނެލިއެވެ. “ޒައި ހެތެނީސް އެލްފޯމޭނިޔާގެ އޮފިޝަލް ޕޭޖަށް ގޮސްފައި ސްކޫލް މެޕް ސޭވްކޮއްލާ..” އަލްޔާ ކިޔައިދިނެވެ. “އޯކޭ..” ޒައިލީން ޗިޕްސް ޕެކެޓް ކަނޑާލަމުން ސޯސް ކުޑަ ތައްޓަކަށް އެޅިއެވެ. އަދި ދެކުދިންއެކީގައި ކާންފެށީ ތަފާތު ވާހަކަތައް ދައްކަމުންނެވެ.\nކައިނިމުމުން ޒައިލީން ތަށިދޮވެލާފައި ކޮޓަރިއަށްވަނީ ފިލްމް އަޅާފައި އިންނަ ޕެންޑްރައިވް ހިފައިގެން މި އަންނަނީއޭ އަލްޔާގާތު ބުނަމުންނެވެ. ޒައިލީން ކޮޓަރިއަށްވަދެ އޮންލައިންވެލިއެވެ. ޒައިދާންގެ މެސެޖް ތަކަށް ބަލާލިއެވެ.\nޒައިދާން ބައިވަރު ފޮޓޯ ފޮނުވާފައިވެއެވެ. ގިނަ ފޮޓޯތަކުގައިވަނީ ޒައިދާން އެކަންޏެވެ. ނަމަވެސް ޒައިލީންގެ ލޮލުގައި އަޅައިގަތީ ލޯމަތީގައި އަތް އަޅައިގެން އިން ފިރިހެން ކުއްޖެއްގެ ފޮޓޯއެކެވެ. އެ ކުއްޖާގެ ބްލޮންޑް އިސްތަށިގަނޑު ފެނިފައި އެއީ ކުރިން ފެނުނު އިސްތަށިގަނޑެއް ކަން ޒައިލީންއަށް އެނގުނެވެ. ނަމަވެސް ހަނދާނަކަށް ނައެވެ.\nޒައިދާންއަށް ހިތެއް ކުރަހާފައިވާ ސްޓިކަރއެއް ފޮނުވާލަމުން ޒައިލީން ޝެލްފްތެރެ ހާވާލުމަށް ފަހުގައި އެފިޔާތޮށި ޕެންޑްރައިވް ނަގައިގެން ނުކުތެވެ. އެރު އަލްޔާ ތައްޓަކަށް ޕޮޕްކޯން އަޅައިގެން ހުއްޓެވެ. “މޫވީއެއް ޕޮޕްކޯންއާއި ނުލާ ފުރިހަމަ އެއް ނުވާނެއްނު..؟” އަލްޔާ ބުނެލިއެވެ. ޒައިލީން ގޮސް ޓީވީއަށް ޕެންޑްރައިވް ޖަހާލާފައި އައިސް ރިމޯޓް ނެގިއެވެ. އަދި އެބައި ހުޅުވާލިއެވެ. “މިއޮތީ މޫވީތައް… ބޭނުން މޫވީއެއް ބުނޭ..” އަލްޔާ ބުނެލިއެވެ. “ހިނގާ ބިރުވެރި މޫވީއެއް ބަލަން.. ބަލާނީ…..؟ ދަ ނުން..” އެތާ އިން މޫވީއަކަށް އިޝާރާތް ކޮއްލަމުން އަލްޔާ ބުނެލިއެވެ. ޒައިލީން އެމޫވީ ފެށިފަހުން ވަގުތުދިޔަ ގޮތްވެސް އެތަނުން އެކަކަށްވެސް ނޭނގުނެވެ. ދެކުދިންނަށްވެސް ހޭވެރިކަމެއްވީ ހޮޓެލްގެ ލައިޓްތައް ނިއްވާލައިގެން ރޫމްތެރެ އަނދިރި ވުމުންނެވެ.\n“ނިދަންދަމާ..؟ މޫވީ މާދަމާ ރޭ ނިންމާލާނީ..” އަލްޔާ އެހެން ބުނެލުމުން ޒައިލީން ޕެންޑްރައިވް ހިފައިގެން ޓީވީ ނިއްވާލުމަށްފަހުގައި ކޮޓަރިއަށްވަނެވެ. ވަރުބަލިވެފައިވުމުން އިތުރަށް ފޯނު ނުހުޅުވާ ޒައިލީން ނިދާހެދުން ލައިގެން އެނދަށް ވެއްޓިގަތެވެ. އޭސީގެ ފިނިކަން މަޑުކޮއްލުމަށްފަހުގައި ކުޑަ ދޮރުގެ ދޮރުފޮތިތައް ދަމާލުމުގެ ކުރިން ޒައިލީން ބޭރުބަލާލިއެވެ. ހަނދުވަރުގެ އަލިން ސިލްވަރ ސްވާންގެ ތިރީގައިވާ ފެންގަނޑު ވިދަމުންދިޔައެވެ. އޭރުވެސް ސްނޯވެހެމުންދިޔައެވެ. ދޮރުފޮތިތައް ދަމާލަމުން ޒައިލީން އޮށޯތްތަނާ އިރުކޮޅެއް ނުވަނީސް ނިދުނެވެ.\nފޯނު ރިންގުވާންފެށި އަޑަށް ޒައިލީންއަށް ހޭލެވުނެވެ. “ޒައި.. ގަޑި ނުޖެހެނީސް އަވަހަށް ދައްޗޭ..” ފޯނަށް ބަލާލަމުން ޒައިލީން ފޯނު ނެގިތަނާހެން ޒައިދާން ބުނެލިއެވެ. “އޯކޭ.. ދޮންބެ އެކަނިތަ ދަނީ.؟” ޒައިލީން އެއްސެވެ. “ޒައިގެ ފުރަތަމައަށް އޮތީ ކޮންގަޑިއެއް..؟” ޒައިދާން އެއްސެވެ. “ހިސްޓްރީ.. ކިހިނެތްވީ..؟” ޒައިލީން އެއްސެވެ. “ކަޑައޭ.. ދޮންބެގެ އޮތީ މެތްސް.. ކޮބާތަ ޒައިއާއިއެކީގައި އުޅުން އަންހެންކުއްޖާ..؟ އެކުއްޖާއާއި އެކީގައިދޭ.. ޝެޑިއުލް ދިނީމައި ދޮންބެ ޒައިއާއި އެއްގަޑިއެއް ގައި ހުންނަ ދުވަހަކުން ދާނަން އިނގޭ.. ދޮންބެ މިދަނީ ހެއިލަންއާއިއެކީ.. މަޑުކޮއްބަލަ..” ޒައިދާން ބުނެލިއެވެ. ޒައިދާން އެ ހެއިލަންއެއް ގާތުގައި ކޮންމެވެސް ވާހަކައެއް ބުނިއަޑުވެސް އިވުނެވެ.\n“ދޮންބެ އެކަނި ދާންވާނީ.. ހެއިލަންވެސް އެގަޑީގައި ހިސްޓްރީ ކްލާސް އޮތީ.. ޕްރިންސިޕަލް ބުނީ އޮންލައިންކޮށް ޝެޑިއުލް ބަލާށޯ..” ޒައިދާން ބުނެލިއެވެ. ޒައިލީން ފޯނުކަނޑާލާފައި ޝެޑިއުލް ބަލާލަމުން ފޯނު އެނދުމަތީގައި ބާއްވަމުން ފާޚާނާއަށްވަނެވެ. ފެންވަރައިގެން ނުކުމެ ޒައިލީން ހުދުކުލައިގެ ހޫޑީއަކާއި ކަޅު ހައިވެއިސްޓެއްލިއެވެ. އަދި އިސްތަށިގަނޑު ވަރަށް ރީއްޗަށް ފުނާ އަޅާފައި ހުދުކުލައިގެ ކުޑަކުޑަ ‘ބޯ ޓައީ’އެއް ހަރުކޮއްފައިވާ ދައްޗެއް ބޮލުގައި ޖެއްސެވެ. ކުޑަ މެރުން ލިޕްސްޓިކެއް ތުންފަތުގައި ޖައްސާފައި ގަޔަށް ހިތްހަމަޖެހޭވަރަށް ސެންޓް ބުރުވާލަމުން ޒައިލީން ދަބަސް ކޮނޑުގައި އަޅުވައިގެން ކޮޓަރިން ނުކުތެވެ.\nޒައިލީންއަށް ސިޓިންގރޫމަށް ނުކުމެވުނުއިރު އަލްޔާ ރޫމްއިން ނުކުމެފައި ދޮރު ލައްޕަނީއެވެ. ޒައިލީން ބޫޓު ހަރުގަނޑުން ހުދުކުލައިން ޑިޒައިން ކޮއްފައިވާ ކަޅުކުލައިގެ އެންކަލް ބޫޓެއް ނެގިއެވެ. އަދި އެއަށް އަރައިގެން ޒައިލީން ރޫމްއިން ނުކުމެ ލިފްޓަށް އެރިއެވެ. ޒައިލީން ފައިބައިގެން ހެތެނީސް އެލްފޯމޭނިޔާއާއި ދިމާލަށް މިސްރާބު ޖެއްސެވެ.\nޒައިލީން އަލްޔާ ފެނޭތޯ ދެކޮޅަށް ހޯދާ ބަލާލިއިރު އަލްޔާއެއް ނުފެނުނެވެ. ޒައިލީން ފޯނުނަގާ ގަޑި ބަލާލި އިރުގައި ހަތެއް ޖަހަން އަދި ހަތް މިނެޓް އެބަހުއްޓެވެ. ޒައިލީން ސްކޫލަށް ވަނެވެ. އަދި މެޕްއަށް ބަލަމުން ހިސްޓްރީ ކްލާސް ހުންނަތަން ހޯދިއެވެ.\nއޭރުވެސް ކުދިންތައް ކްލާސްތެރޭގައި ހުއްޓެވެ. ޒައިލީން އިށީންނާނެ ހުސް ގޮނޑިއެއް ނުފެނިގެން ފަރާތް ފަރާތައް އެނބުރުނެވެ. ޖަހާލި ރަނގަބީލާއި އެކީގައި ކްލާހަށް ހިސްޓްރީ ޓީޗަރު ވަނެވެ. “ކޮބާ..؟ އިށީންނާނެ ގޮނޑިއެއް ނުފެނުނީތަ..؟” އެޓީޗަރު އެއްސެވެ. ޒައިލީން މަޑުމަޑުން ބޯޖަހާލިއެވެ. “އެތާ އިށީނދޭ..” ކްލާހުގެ ކަނާތްފަޅީގައި އިން ބަރީގެ ތިންވަނަ ގޮނޑި ދައްކާލަމުން ޓީޗަރު ބުނެލިއެވެ. ޒައިލީން އެދިމާއަށް ރަނގަޅަށް ބަލާލެވުނީ ކިރިޔާއެވެ. އެކްލާހުގައި އިނީ ތިންބަރިއެވެ. ކޮންމެ ބަރިއެއްގައިވެސް ދެމޭޒު ދެމޭޒު ގާތް ގާތުގައި ބަހައްޓައިފައިވެއެވެ. އެގޮތަށް ބަލާނަމަ ކޮންމެ ބަރިއެއް ގައި ހުރީ ފަސްމޭޒެވެ.\nޒައިލީން މަޑުމަޑުންގޮސް ޒައިލީންއަށް ދެއްކި މޭޒުގެ ގޮނޑީގައި އިށީނެވެ. ޒައިލީންއާއި ޖެހިގެން އިނީ އެއްކަލަ ދުވަހު ޒައިލީން ސަލާމަތްކޮއްދިން ކުއްޖާއެވެ. ހަމަ އެބްލޮންޑަކަށްދާ އިސްތަށިގަނޑާއި އަޅިލޮލެވެ. ކުދިންތައް ޒައިލީންއާއި ދިމާލަށް އިނގިލި ދިއްކޮއްފައި ސިއްރު ސިއްރުން ވާހަކަ ދައްކަމުން ދިޔައެވެ. ނަމަވެސް އެއީ ކީއްވެގެންކަމެއް ޒައިލީންއަކަށް ނޭނގުނެވެ. ދަބަސް ގޮނޑީގައި އަޅުވާލަމުން ޒައިލީން ސިއްރުސިއްރުން ވާހަކަ ދައްކަމުން ދިޔަ ކުދިންނަށް ބަލާލިއެވެ. ކުޑަކޮށް ހީލާފައި ޒައިލީން ޖެހިގެން ހުރި އެ ބްލޮންޑް އިސްތަށިގަނޑުލީ ކުއްޖާއަށް ބަލާލިއެވެ. ޒައިލީންއަށް ކުޑަކޮށް ބުމަ އަރުވާލެވުނީ އެ ފިރިހެން ކުއްޖަ ކަޅިޖަހާނުލާ ޒައިލީންގެ މޫނަށް ބަލަން އިނުމުންނެވެ.\nmaasha allah 😁😁\nmi bai ves v reethi😊😊😍😍😍😍😍😍😍😻😻😻👍👍👍👍👍👍👍👌👌👌👌👌👌👌👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏\nThanks chummy 😘😘💖\nyaaaaay I am the first one😁😁😁😏😏😌😌\nYesshh you first chimmy 💖💖💖 sorry wrote the wrong name furathama 😅😅 thanx\ncannot wait for the next part😏😊😊😌😌😌😌\nOh ✨💖💖 Thnxxies will upload soon 💖💖 thx again chimmy\nThnk u so so so much starlight vixx 💖✨😘😘 Insha Allah will upload soon 💖✨💖 Lysm\nFist of all I apologize for not commenting to the last part…… I’m really sorry for that Yoon dear……..and this part is Hama vvvvvvvvvvvvvv nice…… Curiously waiting for the next……….lysm my fav auther……tcg……….\nAlheiiiii Een 💕✨✨ issoke 💖💖 I feel rlly happy because I know that ur still reading this story ✨😘 Thank you so much Een that’s so sweet 💖✨😘💖 Insha Allah will upload soon\nThnx again Een 💕✨😘💖 love you more dearrrr 💖💖 Take care\nMi part ves varah Sali . Amazing Hama 💯💯👍👍👌and keeve tha kudhin egen sirun vaahaka dhakanee .🙂🙂 Varah balaahie veje keevethoo🤔🤔🤔\nBtw waiting for the next part 😊😊\nStay safe ❤❤❤😊💞\nAlhei thanx Too dearrrrrr 😘✨💖 love u more and take gud care 💖 stay safe\nVarah reethi mi part ves …♥♥♥💖💖\nThanks No one 😘💖✨ so happy 💕💕. Lysm and take care\nWowwww…❤❤❤. Dear it’s awesome…. I waited so long for your part…. Lyssssm and tc… ❤🌹😍😍👍\nAlhey thanks Eekko 11 💖💕✨ thanks so much 😘😘😘 lym and tc\nI just started reading this story… It’s soooooo nice…… ☺☺☺☺😊😊This part also very 💞💞💞very💞💞💞💞 very 💞💞💞nice….\nAnd Story dhigu veema maa bodah ves salhi…….👍👍👍 Oh there is snow tooooo……❄❄❄ This is the type of the story I most wanted…🤗🤗🤗 In another country for education which has winter, summer, autumn and spring season… I Love it very much… 💜💜💜💜💜💜💜💜\nKeep it up… ✌✌✌✌✌✌\nLuuuuvvvv uuuuuuu…. ❤❤❤❤💓💓💓💓💓❣❣❣❣❣💟💟💟💟💟💟💞💞💞💞💞💝💝💝💝💘💘💘💘💗💗💗💗💕💕💕💖💖💖\nއެކުގާވުމަށް ހިތް އެދުނަސް….


Final Match Ge Favourite Akee Real Eh Noon - Zidane - Vaguthu\nފައިނަލް މެޗުގެ ފެވަރިޓުންނަކީ ރެއާލް އެއް ނޫން - ޒިދާން\nޗެމްޕިއަންސް ލީގުގެ ފައިނަލްގައި މިރޭ ލިވަޕޫލްއާ ދެކޮޅަށް ކުޅޭ މެޗުގެ ފެވަރިޓުންނަކީ ރެއާލް މެޑްރިޑް ނޫންކަމަށް އެ ކްލަބުގެ ކޯޗު ޒައިނުއްދީން ޒިދާން ބުނެފިއެވެ.\nޗެމްޕިއަންސް ލީގުގެ ފައިނަލްގައި ރެއާލް އާއި ލިވަޕޫލް މިރޭ ބައްދަލުކުރާއިރު ފާއިތުވި ދެ އަހަރު ވެސް މި މުބާރާތް ކާމިޔާބުކޮށްފައިވަނީ ރެއާލް އިންނެވެ. މި މުބާރާތް ލިވަޕޫލް އަށް އެންމެފަހުން ކާމިޔާބުކުރެވިފައިވަނީ 2005 ވަނަ އަހަރުއެވެ.\nމިރޭގެ މެޗުގެކުރިން ނޫސްވެރިންނާއި ވާހަކަދައްކަމުން ޒިދާން ބުނީ ފައިނަލް މެޗަކި އަބަދުވެސް ތަފާތު މެޗެއް ކަމަށާއި މި މެޗުގެ ފެވަރިޓުންނަކީ ރެއާލް ކަމަށް ގަބޫލުނުކުރާ ކަމަށެވެ.\n"މި މެޗުގެ ފެވަރިޓުންނަކީ ރެއާލް ކަމަށް އަހަރެންވެސް އަދި ކުޅުންތެރިން ވެސް ގަބޫލެއް ނުކުރޭ. އެފަދަ އިހުސާސެއް ވެސް އަހަރުމެންނަށް ނުކުރެވޭ. އެއީ ހަމަ މީހުން ދައްކާ ވާހަކަތައް. މި މެޗުން މޮޅުވުމުގެ ފުރުސަތު އަހަރުމެންނަށް އޮތް ވަރަށް ހަމަ ލިވަޕޫލް އަށް ވެސް އެބައޮތް" ޒިދާން ބުންޏެވެ.\nފައިނަލް މެޗުތަކަކީ އަބަދުވެސް ވަރަށް ވާދަވެރި މެޗުތަކެއް ކަމަށާއި މިރޭގެ މެޗުން މޮޅުވާން ބޭނުންވާނަމަ ރެއާލް އިން ވަރަށް ރަނގަޅު ކުޅުމެއް ދައްކަންޖެހޭނެ ކަމަށްވެސް ޒިދާން ބުންޏެވެ.\nޖެހިޖެހިގެން ތިންވަނަ ފަހަރަށް މި މުބާރާތް ކާމިޔާބުކުރުމަށް ރެއާލް އިން މިރޭ ނިކުންނައިރު އެ ކްލަބުގެ ކެޕްޓަން ސާޖިއޯ ރާމޯސް ބުނީ މި މެޗަށް ރެއާލް އިން ނިކުންނާނީ މިއީ އެ ކްލަބުން ކުޅޭ ޗެމްޕިއަންސް ލީގުގެ ފުރަތަމަ ފައިނަލްގެ ގޮތުގައި ދެކިގެން ކަމަށެވެ.\n"ރެއާލް އަކީ އަބަދުވެސް ކާމިޔާބީތައް ހޯދައި މެޗުތަކުން މޮޅުވާން ކެތްމަދުވެފައި އޮންނަ ކްލަބެއް. މިއީ މިރޭގެ މެޗުން އަހަރުމެން މޮޅުވާން ބޭނުންވާ މައިގަނޑު އެއް ސަބަބު. އަނެއްކޮޅުން މިރޭގެ މޮޅާއެކު ތާރީހީ ކަމެއް ކޮށްލުމުގެ ފުރުސަތު އަހަރުމެންނަށް ލިބިފަ އޮތުމަކީ މި މެޗު އިތުރަށް ހާއްސަ ވެގެންދާ ކަމެއް" ރާމޯސް ބުންޏެވެ.\nމި މެޗަށް ނިކުންނައިރު މާޒީގައި ރެއާލް އިން ހޯދާފައިވާ ކާމިޔާބީތަކަށް ބެލުމުގެ ބޭނުމެއް ނެތް ކަމަށްވެސް ރާމޯސް ބުންޏެވެ. އަދި ފައިނަލަށް އާދެވުމުން އޭގެ ބޭނުން އެންމެ ރަނގަޅު ގޮތުގައި ހިފުމަކީ މުހިއްމު ކަމެއް ކަމަށްވެސް އޭނާ ބުންޏެވެ.\nޔުކްރޭންގެ ކިއެވްގެ އޮލިމްޕިކް ސްޓޭޑިއަމްގައި ކުޅޭ މި މެޗު ފަށާނީ މިރޭ ރާއްޖެގަޑިން 11:45 ގައެވެ.


Thuhumathuthakah javaabudhaareevaan Aathif ah furusathudhey committee avas kohfi\nއާތިފް: ކޮމިޓީ އަށް ހާޒިރު ކުރީ ތުހުމަތުތަކަށް ޖަވާބުދާރީވާން ފުރުސަތަކަށް އެދުުން.\nތުހުމަތުތަކަށް ޖަވާބުދާރީވާން އާތިފަށް ފުރުސަތުދޭ ކޮމިޓީ އަވަސް ކޮށްފި\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ހިޔާނާތުގެ މައްސަލާގައި ކުރެވޭ ތުހުމަތު ތަކަށް ޖަވާބުދާރީވާން ބޭނުންވާކަމަށް މަރުކަޒީ ބޭންކްގެ ފައިނޭންޝިއަލް އިންޓެލިޖެންސް ޔުނިޓް (އެފްއައިޔޫ)ގެ ކުރީގެ ވެރިޔާ އިބްރާހީމް އާތިފް ޝުކޫރު ވިދާޅުވެފައިވާތީ، އެ ފުރުސަތު ދިނުމަށް މާލިއްޔަތު ކޮމިޓީން މާދަމާ ބާއްވަން ތާވަލްކުރި ޖަލްސާ މިއަދަށް ބަދަލުކޮށްފި އެވެ.\nމަޖިލީހުގެ މާލިއްޔަތު ކޮމެޓީން އޭނާއަށް ފޮނުއްވި ސިޓީއެއްގައި ވަނީ އާތިފް އެދިވަޑައިގަތް ގޮތަށް މާދަމާ އޭނާއާ ބައްދަލު ކުރަން ކޮމެޓީން ނިންމާފައިވާ ކަމަށެވެ. ނަމަވެސް ފަހުން އާތިފް ޓްވިޓާގައި ވިދާޅުވީ އެ ޖަލްސާ މިއަދަށް ބަދަލުކޮށްފައިވާ ކަމަށެވެ. އަދި މީގެ ކުޑަ އިރުކޮޅެއް ކުރިން އެ ކޮމިޓީގެ ޖަލްސާ ވަނީ ފަށައިފަ އެވެ.\nއާތިފްގެ އިތުރުން އޭރުގެ ޑެޕިޔުޓީ ގަވަރުނަރު ނީޒާ އިމާދު ވެސް ވަނީ ކުރެވޭ ތުހުމަތުތަކަށް ޖަވާބުދާރީވުމުގެ ފުރުސަތަކަށް އެދި މަޖިލީހުގެ މާލިއްޔަތު ކޮމެޓީއަށް ސިޓީއެއް ފޮނުވާފައެވެ.\nމަޖިލިސް ކޮރަޕްޝަން އެމްއެމްއޭ އެމްއެމްޕީއާރުސީ ހިޔާނާތް


Dhiraagu Tv in kuda kudhinah haasah animation series nerefi\nދިރާގު ޓީވީން ކުޑަކުދިންނަށް ހާއްސަ ދިވެހި އެނިމޭޓެޑް ސީރީޒްއެއް ނެރެފި\nދިރާގު ޓީވީއިން ކުޑަކުދިނަނަށް ހާއްސަ ދިވެހި 2ޑީ އެނިމޭޓެޑް ކާޓޫން ސީރީޒް "ކައިލް އާއި ލޫލޫ" ދިރާގު ޓީވީގެ އޮން ޑިމާންޑް ޕްލެޓްފޯމް މެދުވެރިކޮށް ބެލޭނެ ގޮތް ހަދައިފިއެވެ. މި ޝޯވ އަކީ ކުޑަކުދިން ގަޔާވާ ފިލާވަޅުތަކާއި ގޭމްތަކުގެ ތެރެއިން "ހާށަވިޔަނި" ނުވަތަ އަކުރު އުނގެނުމަށް މަގުފަހިކުރުމުގެ މަގުސަދުގައި ތައްޔާރު ކޮށްފައިވާ ޝޯވ އެއް ކަމަށް ދިރާގުން ބުނެއެވެ.\n2 އަހަރާއި7އަހަރާ ދެމެދުގެ އުމުރުގެ ކުދިންނަށް އަމާޒުކޮށްގެން މި ޝޯވ އުފައްދާފައިވަނީ "ގޮރިއްލާސެލްސް" އިންނެވެ. މި ކުންފުނީގެ އަމާޒަކީ ކުޑަކުދިންނަށް ހާއްސަ ތައުލީމީ އަދި މުނިފޫހިފިލުވުމުގެ އެނިމޭޓެޑް ޝޯވތައް ތައްޔާރުކުރުން ކަމުގައިވެސް ދިރާގުން ބުނެއެވެެ. އަދި ގޮރިއްލާސެލްސް ދަނީ ކުރިއަށް އޮތްތަނުގައި ކައިލް އާއި ލޫލޫގެ އިތުރު ވާހަކަތައް ތައްޔާރުކުރުގެ މަސައްކަތްކުރަމުންނެވެ.\nދިރާގު ޓީވީ އިން މަސައްކަތްކުރަމުން ދަނީ އޮން ޑިމާންޑް ލައިބްރަރީ އިތުރަށް ފުޅާކޮށް މުއްސަނދިކޮށް ދިވެހި އަދި ބޭރުގެ ކޮންޓެންޓް ފަސޭހަކަމާއެކު ބެލުންތެރިންނާ ހަމައަށް ފޯރުކޮށްދިނުމަށް ކަމަށް ވެސް އެ ކުންފުނިން ހާމަކުރެއެވެ.\nދިރާގު ޓީވީގެ އޮން ޑިމާންޑް ޕްލެޓްފޯމް އަށް ހާއްސަ ޕްރޮމޯޝަނެއްގެ ދަށުން ދިރާގު ޓީވީގެ "އިންޓްރޯ އޮފަރ" އަދި "ބޭސިކް ޕެކޭޖް" ގެންގުޅުއްވާ ހުރިހާ ކަސްޓަމަރުންނަށް 31 ޑިސެމްބަރ ގެ ނިޔަލަށް މުޅިން ހިލޭ ބޭނުން ކުރެވޭނެ ކަމަށެވެ.


Iulaan nukoh rahthah dhoo kuran PPM in vote nudhevvany Faris ekani | Mihaaru\nދިއްގަރު ދާއިރާގެ މެމްބަރު ފާރިސް މައުމޫން. - ފޮޓޯ: މަޖިލިސް\nއިއުލާން ނުކޮށް ރަށްތައް ދޫކުރަން ޕީޕީއެމުން ވޯޓު ނުދެއްވަނީ ފާރިސް އެކަނި\n29 ޖޫން 2016 - 15:34 33 comments\nޓޫރިޒަމްގެ ބޭނުމަށް ރަށްރަށާއި ބިން އަދި ފަޅުތައް އިއުލާނު ކުރުމަކާ ނުލައި ކުއްޔަށް ދޫކުރެވޭ ގޮތަށް ޓޫރިޒަމާ ބެހޭ ގާނޫނަށް ސަރުކާރުން ހުށަހެޅި އިސްލާހަށް، ރައްޔިތުންގެ މަޖިލިހުގެ މިއަދުގެ ޖަލްސާގައި ޕީޕީއެމް ކޯލިޝަންގެ މެމްބަރުންގެ ތެރެއިން ވޯޓު ނުދެއްވި ހަމައެކަނި މެމްބަރުގެ ގޮތުގައި ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ހިމެނިވަޑައިގެންފި އެވެ.\nވިލިމާލެ ދާއިރާގެ ޕީޕީއެމްގެ މެމްބަރު އަހުމަދު ނިހާނު ހުށަހެޅުއްވި އިސްލާހު ފާސްވީ ވޯޓުގައި ބައިވެރިވެވަޑައިގެންނެވި 64 މެމްބަރުންގެ ތެރެއިން 45 މެމްބަރުންގެ އަގުލަބިއްޔަތުންނެވެ. މި އިސްލާހު ފާސް ކުރަން ނުފެންނަ ކަމަށް 19 މެމްބަރަކު ވޯޓުދެއްވި އެވެ.\nއިއުލާން ކުރުމަކާ ނުލައި ޓޫރިޒަމްގެ ބޭނުންތަކަށް ރަށްތައް ދޫކުރުމާ ޕީޕީއެމުން އެންމެ ބޮޑަށް ދެކޮޅު ހައްދަވާ، އެ ޕާޓީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސް މިއދުގެ ވޯޓަށް ފަހު ކުރެއްވި ޓުވީޓެއްގައި ވިދާޅުވީ، ހައްދެއް ނެތް މިންވަރަށް ބާރުގެ ބޭނުން ނަހަމަ ގޮތުގައި ކުރާނަމަ، އިޔާދަ ނުކުރެވޭ ވަރުގެ ބޮޑެތި ގެއްލުންތަކެއް މާލިއްޔަތަށް ކުރާނެ ކަމަށެވެ. ފާރިސް އިސްލާހާ ދެކޮޅަށް ވޯޓު ދެއްވީ އިސްލާހު ފާސް ކުރަން ޕީޕީއެމުން ތްރީ ލައިން ވިޕެއް ނެރެފައި ވަނިކޮށެވެ.\nވޯޓު ދެއްވި ގޮތުގައި ތަފްސީލުތައް މަޖިލީހުން އާންމުކޮށްފައިވާއިރު، އިދިކޮޅު އެމްޑީޕީގެ މެމްބަރުންނާއި ޖުމްހޫރީ ޕާޓީގެ ބައެއް މެމްބަރުންނާއި އަމިއްލަ ބައެއް މެމްބަރުން ވޯޓު ދެއްވީ އިސްލާހާ ދެކޮޅަށެވެ. އިސްލާހު ފާސް ކުރަން ވޯޓު ދެއްވީ ޕީޕީއެމާއި އެމްޑީއޭގެ އާއި ޖުމްހޫރީ ޕާޓީގެ ބައެއް މެމްބަރުންގެ ވޯޓުންނެވެ.\nއެގޮތުން ފާރިސްއާ އެކު، އަދާލަތު ޕާޓީގެ ހަމައެކަނި މެމްބަރު އަނާރާ ނައީމާއި ކެންދޫ ދާއިރާގެ ޖުމްހޫރީ ޕާޓީ މެމްބަރު އަލީ ހުސެއިން ވެސް އިސްލާހާ ދެކޮޅަށް ވޯޓު ދެއްވި އެވެ. އެކަމަކު ދަނގެތި ދާއިރާގެ ޖުމްހޫރީ ޕާޓީގެ މެމްބަރު އިލްހާމް އަހުމަދު ވޯޓު ދެއްވީ އިސްލާހު ފާސް ކުރުމަށެވެ.\nއިއުލާން ކުރުމަކާ ނުލައި ޓޫރިޒަމްގެ ބޭނުންތަކަށް ރަށްތައް ދޫކުރުމާ ޕީޕީއެމުން އެންމެ ބޮޑަށް ދެކޮޅު ހައްދަވާ، އެ ޕާޓީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސް މިއދުގެ ވޯޓަށް ފަހު ކުރެއްވި ޓުވީޓެއްގައި ވިދާޅުވީ، ހައްދެއް ނެތް މިންވަރަށް ބާރުގެ ބޭނުން ނަހަމަ ގޮތުގައި ކުރާނަމަ، އިޔާދަ ނުކުރެވޭ ވަރުގެ ބޮޑެތި ގެއްލުންތަކެއް މާލިއްޔަތަށް ކުރާނެ ކަމަށެވެ.\nޓޫރިޒަމާ ބެހޭ ގާނޫނަށް ގެނައި އިސްލާހާއެކު އިއުލާންކޮށްގެންނާއި ނުކޮށް ވެސް ރަށް ނުވަތަ ފަޅެއް ނުވަތަ ބިމެއް ކުއްޔަށް ދޫކުރެވޭނެ އެވެ. އެކަމަކު އިއުލާންނުކޮށް ދޫކުރެވޭނީ ވަކި ޝަރުތުތަކެއް ފުރިހަމަވެގެންނެވެ. އިސްލާހުގައިވާ ގޮތުން ގެސްޓް ހައުސްތަކަށް އަންނަ ޓޫރިސްޓުންގެ އަތުން އޮކްޓޯބަރު މަހުން ފެށިގެން ދުވާލަކަށް ތިން ޑޮލަރު ނެގުމަށް ވެސް ވަނީ ހަމަޖެހިފަ އެވެ.\nޓޫރިޒަމް ގާނޫނަށް އިސްލާހު ހުށަހަޅައި ފާސްކޮށްފައި މިވަނީ ފަތުރުވެރިކަމާ ގުޅުން ހުރި އިދާރާތަކުންނާއި ސިޔާސީ ބައެއް ބޭފުޅުންގެ ބޮޑެތި ހިޔާލުތަފާތުވުންތަކެއް އުފެދިފައިވަނިކޮށެވެ. އެގޮތުން ކުރީގެ ރައީސް މައުމޫން އަބްދުލްގައްޔޫމް ވަނީ މި އިސްލާހާ ދެކޮޅަށް ވޯޓު ދެއްވުމަށް ގޮވާލައްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ޓޫރިސްޓުން ޓޫރިޒަމް މިނިސްޓްރީ ލޯކަލް ޓޫރިޒަމް ޕީޕީއެމް ފާރިސް މައުމޫން\nއެމްޑީޕީ މެމްބަރަކު ވޯޓު ދެއްވި މައްސަލަ ބަލަނީ\nއިއުލާން ނުކޮށް ރަށްތައް ދޫކުރަން ފާސްކޮށްފި\nސަރުކާރު އުޅެނީ ގާނޫނުން ވައްކަން ކުރުމުގެ ހުއްދަ ދޭން


Modi ge dhathuru balaigannan, MDP in kankuraa gothakah nukuraanan: PPM | Mihaaru\nއިންޑިއާގެ ބޮޑުވަޒީރު މޯދީ މާދަމާ ރާއްޖެ ވަޑައިގަންނަވާތީ ޖުމްހޫރީ މައިދާން ހިމެނޭ ސަރަހައްދުގެ މަގުތަކުގައި ރާއްޖެ އާއި އިންޑިއާގެ ދިދަ ޖަހާފައި.---ފޮޓޯ: ހުސައިން ވަހީދު/މިހާރު\nމޯދީގެ ދަތުރު ބަލައިގަންނަން، އެމްޑީޕީން ކަންކުރާ ގޮތަކަށް ނުކުރާނަން: ޕީޕީއެމް\n07 ޖޫން 2019 - 09:49 34 comments\nއިންޑިއާގެ ބޮޑުވަޒީރު ނަރެންދުރަ މޯދީ މާދަމާ ރާއްޖެ ވަޑައިގަންނަވަނީ އެ ގައުމުގެ އެކުވެރި ރައްޔިތުން ތަމްސީލު ކުރައްވަން ކަމަށް ވާތީ، އެމަނިކުފާނުގެ ދަތުރުފުޅު ބަލައިގަނެ މަރުހަބާ ކިޔާ ކަމަށް އިދިކޮޅު ޕީޕީއެމުން ބުނެފި އެވެ.\nއެކަމަކު، ހަމަ އެ ނޭވާގައި ޕީޕީއެމުން ވަނީ އެ ޕާޓީ ވެރިކަމުގައި އޮތް ދުވަސްވަރު ސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒް ރާއްޖެ އަށް ވަޑައިގަންނަވަން ނިންމެވުމުން، އެ ދަތުރުފުޅާ ދެކޮޅަށް އެމްޑީޕީގެ ބައެއް އެކްޓިވިސްޓުން ސޯޝަލް މީޑިއާގައި ފެތުރި ވާހަކަތައް ހަނދާކޮށްދީފަ އެވެ. އެއީ ސައޫދީ އަށް ފ. އަތޮޅު "ވިއްކާލަން" އޭރުގެ ރައީސް އަބްދުﷲ ޔާމީންގެ ސަރުކާރުން ނިންމާފައިވާ ކަމަށް ބުނެ ފެތުރި ވާހަކަތަކެވެ. އެ ވާހަކަތައް އެ ސަރުކާރުން އޭރު ދޮގުކުރި އެވެ. އަދި އެހެން ކަމެއް މަތިކުރައްވައި ސަލްމާންގެ ދަތުރުފުޅު ފަހު ވަގުތު ކެންސަލް ކުރެއްވި އެވެ.\n"...ހަމަ އެއާ އެކު ދިވެހިރާއްޖެ އަށް 2018 ވަނަ އަހަރު ޕާކިސްތާނުގެ ބޮޑުވަޒީރު ކުރެއްވި ރަސްމީ ދަތުރުފުޅުގައި، މިހާރުގެ ރައީސުލްޖުމްހޫރިއްޔާ އާއި ޚާރިޖީ ވަޒީރު މަގުމައްޗަށް ނުކުމެވަޑައިގެން މުޒާހަރާ ކުރައްވައި، ސަލާމަތީ ބާރުތަކަށް ދަތިވާނޭ ގޮތަށް ކަންކަން ކުރައްވާފައިވާ ކަން ހަނދާނަށް ގެންނަމުން އަދި ސައޫދީ އަރަބިއްޔާގެ ރަސްގެފާނުގެ ދަތުރުފުޅާ ދިމާކޮށް އެމްޑީޕީ އިސްވެ އޮވެގެން ހިންގާފައިވާ ނާތަހުޒީބު އަމަލުތައް ވެސް ހަނދާނަށް ގެންނަމުން، ދިވެހި ރައްޔިތުންނަށް އަދި ދިވެހިރާއްޖެ އަށް އެއްވެސް ހުތުރު ނަމެއް ލިބޭނޭ ކަމެއް މި ޕާޓީން ކުރިއަށް ނުގެންދާނޭ ކަމުގައި ދަންނަވަމެވެ.\nޕީޕީއެމުން ނެރުނު ބަޔާނުގައި ވަނީ، ދެވަނަ ދައުރަކަށް މޯދީ އިންތިޚާބުވެވަޑައިގަތުމަށް ފަހު، އިންޑިއާ އިން ބޭރަށް ކުރައްވާ ފުރަތަމަ ރަސްމީ ދަތުރުފުޅުގައި ރާއްޖެ އަށް ވަޑައިގެން ސޮއިކުރައްވާ އެއްބަސްވުންތަކުގެ މައިގަނޑު ތަފުސީލުތައް ހާމަކުރެއްވުމަށް ގޮވާލައްވައިފަ އެވެ. އެއާ އެކު، އެމްޑީޕީގެ ވެރިކަމުގައި އިންޑިއާގެ ޖީއެމްއާރު ކުންފުންޏަށް ރާއްޖޭގެ މައި އެއާޕޯޓު، ވެލާނާ އިންޓަނޭޝަނަލް އެއާޕޯޓު "ވިއްކާލާފައި" ވާތީ މިހާރުގެ ސަރުކާރުން ގެންގުޅޭ ސިޔާސަތުތަކަށް ބަލާއިރު އަނެއްކާ ވެސް އެފަދަ ކަމެއް ނިންމުމުގެ ފުރުސަތު އޮންނާނެ ކަމަށް ގަބޫލު ކުރެވޭ ކަމަށް ޕީޕީއެމުން ބުންޏެވެ.\nރާއްޖޭގެ ކުރީގެ އަދި ޕީޕީއެމްގެ ރައީސް އަބްދުﷲ ޔާމީން 2014 ވަނަ އަހަރު އިންޑިޔާ އަށް ކުރެއްވި ދަތުރުފުޅުގައި ބޮޑުވަޒީރު ނަރެންދުރަ މޯދީއާ ބައްދަލުކުރައްވަނީ: މޮދީ މާދަމާ ރާއްޖެ އަށް ކުރައްވާ ދަތުރުފުޅު ބަލައިގަންނަ ކަމަށް ޕީޕީއެމުން ބުނި.\n"ދިވެހިރާއްޖޭގެ އަމިއްލަ ވެރިކަމާއި ސިޔާދަތަށް އަދި އިގުތިސޯދީ ގޮތުން ވަކި ބަޔަަކަށް ބަރޯސާވާންޖެހޭ ވަރުގެ އެއްވެސް ގެއްލުމެއް ވާނޭ ފަދަ ކަމެއް ނުކުރުމަށް ވެސް ދިވެހި ސަރުކާރަށް އިލްތިމާސް ކުރަމެވެ. އަދި އެމަނިކުފާނުގެ ދަތުރުފުޅުގެ ކަންކަން ދިވެހިރާއްޖޭގެ ސަގާފަތާއި އަދި ރައްޔިތުންގެ ކަންބޮޑުވުންތަކަށް އިހުތިރާމް ކުރައްވައިގެން ކުރިއަށް ގެންދެވުމަށް ވެސް އިލްތިމާސް ކުރަމެވެ،" ޕީޕީއެމްގެ ބަޔާނުގައި ވެ އެވެ.\nމޯދީ މާދަމާ ހަވީރު ރާއްޖެ ވަޑައިގެން އިރުއޮއްސި 6:45 ގައި ރައްޔިތުންގެ މަޖިލިހުގައި ތަގުރީރު ކުރައްވާނެ އެވެ. އެކަމަކު، އެއީ ދެ ނަމާދު ދޭތެރޭގެ ވަގުތަކަށް ވެފައި އަދި މިއީ ގިނަ ބަޔަކު ޝައްވާލް މަހުގެ ހަ ރޯދަ ހިފާ ދުވަސްވަރު ކަމަށް ވާތީ، މަޣުރިބު ނަމާދުގެ ފުރުސަތު ނުލިބޭ ގޮތަށް މޯދީގެ ތަގުރީރުގެ އިންތިޒާމުތައް ހަމަނުޖެއްސުމަށް ވެސް ދައުލަތަށާއި މަޖިލިހުގެ ރައީސް މުހައްމަދު ނަޝީދަށް ޕީޕީއެމުން އިލްތިމާސް ކުރެ އެވެ.\nމާދަމާގެ މަޣުރިބު ނަމާދަށް ބަންގި ގޮވަނީ 6:17 ގައި ކަމަށް ވާއިރު، ރޯދަ ވީއްލައިގެން ނަމާދަށް ފަހު، އަވަސް އަރުވާލައިގެން 6:45 އަށް މަޖިލިހަށް ވަޑައިގަތުމަކީ ދަތިކަމަށް ވެސް ވާނެ ކަމަށް އިދިކޮޅުން ބުނެ އެވެ.\nރައްޔިތުންގެ މަޖިލިހުގެ އިދާރާ އިން ރޭ ނެރުނު ނޫސްބަޔާނެއްގައި ބުނީ މޯދީ ތަގުރީރު ކުރައްވާ ޖަލްސާ އޮންނާނީ މަޣުރިބު ނަމާދަށް ފަހު ކަމަށެވެ.\nމަޖިލީހުގެ އިދާރާ އިން ބުނީ، އެ ޖަލްސާ އަށް މޯދީ ވަޑައިގަންނަވަން ބޭނުންފުޅުވަނީ މެމްބަރުން ނަމާދު ކުރެއްވުމަށް ވަގުތު ދެއްވުމަށް ފަހު ކަމަށެވެ.\nއިތުރު ލިޔުންތައް ޕީޕީއެމް އިދިކޮޅު ފަރާތްތައް ނަރެންދުރާ މޯދީ އިންޑިއާ ރާއްޖެ-އިންޑިއާ ޑިޕްލޮމެޓިކް ގުޅުން ޑިޕްލޮމެސީ


vnews - Maruvi Meehuge adhadhu 218 ah, 400 Meehakah Faruvaa Dhenee\nމަރުވި މީހުންގެ އަދަދު 218އަށް، 400އަށް ވުރެ ގިނަ މީހުންނަށް ފަރުވާދެނީ\nކޮލަންބޯއިން: އަހުމަދު ހަމީދު އާދަމް\nސިފައިން ކުއްލި ހާލަތުގައި -\nސްރީލަންކާގައި މިއަދު ދިން ބޮމުގެ ހަމަލާތަކާ ގުޅިގެން މަރުވި މީހުންގެ އަދަދު 218 އަށް އަރައިފިއެވެ.\nލަންކާގެ ކަމާބެހޭ އިދާރާތަކުން ބުނީ އެގައުމުގެ އެކި ސަރަހައްދުތަކުގައި ދިން ބޮމުގެ ހަމަލާތަކުގައި މަރުވި މީހުންގެ އަދަދު 218 އަރާފައިވާކަމަށެވެ. އަދި މިހާރުވެސް ހޮސްޕިޓަލްތަކުގައި 400 މީހަކަށް ފަރުވާ ދެމުންދާކަމަށެވެ. އޭގެ ތެރެއިން ބައެއް މީހުންގެ ހާލު ސީރިއަސްކަމަށްވެސް ކަމާބެހޭ ފަރާތްތަކުން ބުނެއެވެ. އެހެންކަމުން ހަމަލާތަކާއި ގުޅިގެން މަރުވާ މީހުންގެ އަދަދު އިތުރުވާނެކަމަށް ބެލެވެއެވެ.\nމަރުވި މީހުންގެ ތެރޭގައި ފުލުހުންވެސް ހިމެނެއެވެ. އަދި ގިނަ އަދަދެއްގެ ފަތުރުވެރިންވެސް ވަނީ މަރުވެފައެވެ.\nމިއީ 1996 ވަނަ އަހަރުގެ ޖެނުއަަރީ 31 ގައި ކޮލަމްބޯ ސެންޓްރަލް ބޭންކަށް އަމާޒުކޮށް ދިން ހަމަލާއަށްފަހު، މިހާ ގިނަ އަދަދެއްގެ ބަޔަކު މަރުވި ފުރަތަމަ ފަހަރެވެ. އަދި މިއީ 2009ވަނަ އަހަރު ލަންކާގެ ދާޚިލީ ހަނގުރާމަ ނިމުނުފަހުން އެގައުމުގައި ހިންގި އެންމެ ބޮޑު ޖަރީމާއެވެ.\nލަންކާގެ ހަމަލާތަކާއި ގުޅިގެން މިހާތަނަށް 13 މީހުން ވަނީ ހައްޔަރުކޮށްފައެވެ.\nމިއަދުގެ ހަމަލާތަކާއެކު މުޅި ލަންކާ ބިރުވެރިކަމެއްގައިވާއިރު، މިހާރު ވަނީ ގައުމުގައި ކުއްލި ހާލަތު އިއުލާނުކޮށްފައެވެ. އަދި ލަންކާގެ ސަރުކާރުން މިހާރު ވަނީ ހޯމަ ދުވަހާއި އަންގާރަ ދުވަސް ބަންދު ކަމަށް ވެސް ކަނޑައަޅައިފައެވެ. މިހާތަނަށް ލަންކާގެ ނުވަ ސަރަހައްދެއްގައި ބޮމް ގޮއްވާލާފައި ވާއިރު، އެންމެ ފަހުން ބޮން ގޮއްވާލީ ނޮގޭގޮޑައިގެ ޑަމަޓަގޮޑާ ސަރަހައްދުގައެވެ.\nމީގެ އިތުރުން މިރޭ ލަންކާގެ ބައެއް މިސްކިތްތަކަށް ޕެޓްރޯލް ބޮމުން ހަމަލާދީފައިވާކަމަށް ރިޕޯޓްތައް ބުނެއެވެ.


ރުއްގަހުގެ ވެރިން ސާފުކުރުން\nއަލަށް ދޫކުރާ ގޯތިތަކުގެ މަގުތަކަށާއި ކައުންސިލްގެ ހުސްބިން ތަކަށް އަރާފައިވާ ރުއްގަސް ކަނޑަން ޖެހޭތީ، އެރުއްގަހުގެ ވެރިން ސާފު ކުރުމަށް ވަނީ ބޭނުން ވެފައެވެ. އެރުއްގަހުގައި ހުދުކުލައިގެ ދަވާދުން ރަސްގެ ޖަހައި އަދި 171 ން 250 އަށް ނަމްބަރެއް ޖަހާފައި ހުންނާނެއެވެ.\nވީމާ އެރުއްގަހުގެ ވެރިން، އެރުއްގަހުގައި މިއިދާރާއިން ޖަހާފައި ހުރި ނަމްބަރު މިއިދާރާއަށް ދުރުވެ ނޯޓު ކުރުމަށް ދެންނެވީމެވެ. 23 ސެޕްޓެމްބަރ 2020 ވަނަ ދުވަހުގެ 12:00 ގެ ނިޔަލަށް ވެރިޔަކު ނުވެ ހުންނަ ރުއްގަސް ގާނޫނު ނަމްބަރ 05/92 (މީހުން ދިރިއުޅޭ ރަށްރަށުގައި ހުންނަ ރުއް ގަހާ ބެހޭ ގާނޫނު) ގައިވާ ގޮތުގެ މަތިން ކަނޑާ ލެވޭނެއެވެ.\nމިހެންވެ، މިކަން ޢާއްމުކޮށް އެންގުމަށްޓަކައި އިޢުލާނު ކުރީމެވެ.\n16 ސެޕްޓެންބަރު 2020\nޕަބްލިޝްކުރި ތާރީޚު: 16 ސެޕްޓެންބަރު 2020\nޕަބްލިޝްކުރި ގަޑި: 1331\nސުންގަޑި: 23 ސެޕްޓެންބަރު 2020 1200


Dhuniyeyge emme varugadha 50 Telecom kunfuneege listgai Ooredoo himenijje - One Online\nއުރީދޫ މޯލްޑިވްސްގެ އަހަރީ އާންމު ޖަލްސާއެއްގެ ތެރެއިން --- ފޮޓޯ : އުރީދޫ\nދުނިޔޭގެ އެންމެ ވަރުގަދަ 50 ޓެލެކޮމް ކުންފުނީގެ ލިސްޓުގައި އުރީދޫ ހިމެނިއްޖެ\nދުނިޔޭގެ އެންމެ ވަރުގަދަ 50 ޓެލެކޮމް ކުންފުނީގެ ލިސްޓުގައި އުރީދޫ ހިމެނިއްޖެއެވެ.\nޓެލެކޮމް 300، 2019 ރިޕޯޓުގައި އުރީދޫ، 3.779 ބިލިއަން ޑޮލަރުގެ ބްރޭންޑް ވެލިއުގައި، ގިންތިކޮށްފައިވަނީ ދުނިޔޭގެ އެންމެ ވަރުގަދަ 50 ޓެލެކޮމް ކުންފުނީގެ ލިސްޓުގެ 41 ވަނައިގައެވެ. ގަތަރުގެ ކުންފުންޏެއް ކަމަށްވާ އުރީދޫ ގުރޫޕު މިދިޔަ އަހަރު ހިމެނިފައިވަނީ އެންމެ ވަރުގަދަ 50 ޓެލެކޮމް ކުންފުނީގެ 43 ވަނައިގައެވެ.\nއުރީދޫ ގްރޫޕަށް ލިބުނު ކާމިޔާބީއާ ބެހޭ ގޮތުން އެ ކުންފުނީގެ ޗީފް އެގްޒެކެޓިވް އޮފިސަރު ޝެއިހް ސައުދު ބިން ނާސިރު އަލް ތާނީ ވިދާޅުވީ އުރީދޫ ގުރޫޕު އަނެއްކާވެސް ދުނިޔޭގެ އެންމެ ވަރުގަދަ 50 ޓެލެކޮމް ކުންފުނީގެ ލިސްޓުގައި ހިމެނުމަކީ ލިބުނު ވަރަށް ބޮޑު އުފަލެއް ކަމަށާއި، މި ކާމިޔާބީ ލިބިފައިވަނީ އެ ކުންފުނީގައި އޮތް ވަރުގަދަ ޓީމުގެ މަސައްކަތުން ކަމަށެވެ. އުރީދޫގެ ހިދުމަތް އިތުރަށް ބޮޑުކޮށް ފުޅާކޮށް އާ ކަސްޓަމަރުންނާއި އާ މާކެޓްތަކަށް ޒަމާނީ ޓެކްޓޮލޮޖީގެ އުފެއްދުންތަކާއެކު ނުކުންނާނެ ކަމަށް އޭނާ ވިދާޅުވިއެވެ.\nގަތަރަށް ނިސްބަތްވާ އުރީދޫ ގްރޫޕުން ވަނީ ވޭތުވެދިޔަ އަހަރުތަކުގައި ގިނަ ކުރިއެރުންތަކެއް ހޯދާފައިވާ އިރު، މި މުއްދަތުގައި އުރީދޫ ބްރޭންޑުގެ ރޭޓިން ވަނީ "އޭއޭ ޕްލަސް" އަށް އަރައިފައެވެ. އޭއޭ ޕްލަސްއަކީ އެންމެ ވަރުގަދަ ބްރޭންޑުތަކަށް ލިބޭ ރޭޓިންއެވެ.\nގުޅޭ ޓެގު އުރީދޫ


Dusit Thani ge GM ah zimmaa havaalu kuree kandhu adeegai!\nދުސިތް ތާނީ މޯލްޑީވްސް\nދުސިތް ތާނީގެ އާ ޖީއެމް އަށް ޒިންމާ ހަވާލުކުރީ ކަނޑުއަޑީގައި!\nމަގާމުގެ ޒިންމާ ހަވާލު ކުރުން އާންމުކޮށް އޮންނަނީ އޮފީހުގެ މީޓީން ރޫމްގަ އެވެ. ނޫނީ އެކަން އިއުލާނު ކުރާނީ މުވައްޒަފުންނާއެކު ބާއްވާ ހަފުލާއެއްގަ އެވެ. މި ފަަހަރު އެކަން ކޮށްފައި މިވަނީ ތަފާތު ތަނެއްގަ އެވެ. ތަފާތު މާހައުލެއްގަ އެވެ. މަ މަގާމު ބަދަލުވެ، ޒިންމާ ހަވާލު ކުރުން މި ފަހަރު ބާއްވާފައި ވަނީ ކަނޑު އަޑީގަ އެވެ. މި ހަފުލާ ބާއްވައި އެތައް ބައެއްގެ ސަމާލުކަން ހޯދާފައިވަނީ ރާއްޖޭގެ ދުސިތު ތާނީ މޯލްޑިވްސް ރިސޯޓުންނެވެ.\nދުސިތް ތާނީ މޯލްޑިވްސް ފޭސްބުކް ޕޭޖުގައި ހިއްސާކޮށްފައިވާ ވީޑިއޯ އަކުން ފެންނަ ގޮތުގައި އެ ރިސޯޓުގެ ޖެނެރަލް މެނޭޖަރުގެ މަގާމަށް އަލަށް ހަވާލުވެވަޑައިގަތް ކޫން ތޯމަސް ވެބާ އަށް މަގާމުގެ ޒިންމާ ހަވާލު ކޮށްފައި ވަނީ ކަނޑު އަޑީގައި ހާއްސަ ހަފުލާއެއްގަ އެވެ. މަގާމުގެ ޒިންމާ ހަވާލު ކުރުމުގެ ގޮތުން ރަމްޒީ ތަޅުދަނޑި ހަވާލު ކޮށް ދެއްވީ މިހާރު މިހާރުގެ ޖެނެރަލް މެނޭޖަރު ކޫން ރެއިންހޯލްޑް ޖޯން އެވެ.\nމި ހާއްސަ ހަފުލާގައި ޖޯން އާއި ތޯމަސް ސަލާމް ކުރާ ވީޑިއޯއެއް ދުސިތު ތާނީ މޯލްޑިވްސް ވަނީ ހިއްސާކޮށްފަ އެވެ. އެ ވީޑިއޯ އިން ފެންނަ ގޮތުގައި ކަނޑު އަޑީގައި ބޭއްވި ރަސްމިއްޔާތުގައި ދެ ޖީއެމްގެ އިތުރުން ހާއްސަ ޑައިވަރުންގެ ޓީމެއް ބައިވެރިވެ އެެވެ. އެ ރިސޯޓުން ވަނީ މި ހަފުލާ އިންތިޒާމު ކުރި އޯޝަން މޯލްޑިވްސްގެ މި ޑައިވިން ޓީމަށް ހާއްސަ ޝުކުރެއް އަދާކޮށްފަ އެވެ. މި ވީޑިއޯ އިން ފެންނަ ގޮތުގައި މި ހަފުލާއަށް ކަނޑު އަޑީގައި ގޮނޑި އާއި މޭޒު ވެސް ބަހައްޓާފައިވެ އެވެ. އަދި މޭޒުމަތީގައި ފޮތިގަނޑެއް އަޅާފައި އޮތްތަން ވެސް ފެނެ އެވެ.\nރާއްޖޭގެ މޫދު ނޫނީ ކަނޑުއަޑީގައި ތަފާތު ހަފުލާތައް ބޭއްވުމަކީ އާ ކަމެއް ނޫނެވެ. މިގޮތުން ކަނޑުއަޑީގެ ކައިވެނީގެ ހަފުލާތައް ބައެއް ރިސޯޓު ތަކުން ބާއްވަ އެވެ. ނަމަވެސް މި ފަދަ ހަފުލާއެއް ބޭއްވި މިއީ ފުރަތަމަ ފަހަތެވެ. މީގެ ކުރިން ރާއްޖޭގައި ކަނޑުއަޑީގެ ކެބިނެޓް ބައްދަލުވުމެއް ބާއްވައި ދުނިޔޭގެ ސަމާލުކަން ހޯދާފައިވެ އެވެ.\nޓޫރިޒަމް ދުސިތް ތާނީ މޯލްޑީވްސް\nދުސިތު ތާނީ ރިސޯޓުތައް ހުޅުވަން ހާއްސަ އުސޫލުތަކެއް


އަބްދުﷲ ގާޒީ ހާޒިރުކުރަން ހައި ކޯޓުން އަނެއްކާވެސް އަމުރުކޮށްފި\nއަހުމަދު ހަމްދޫން 28 ޖެނުއަރީ 2012\nގާނޫނު އަސާސީ އާއި ގާނޫނުތަކާ ހިލާފަށް ސިފައިން ހައްޔަރުކޮށްގެން ކ. ގިރިފުށީގައި ގެންގުޅޭ ކްރިމިނަލް ކޯޓުގެ އިސް ގާޒީ އަބްދުﷲ މުހަންމަދު ހައި ކޯޓަށް ހާޒިރުކުރުމަށް އަނެއްކާވެސް އެމްއެންޑީއެފަށް އަމުރ...\nއަބްދުﷲ ގާޒީގެ 11 މައްސަލައެއް ބަލަމުންދާ ކަމަށް ޖޭއެސްސީން ބުނެފި\nހުސައިން ހަސަން 28 ޖެނުއަރީ 2012\nކްރިމިނަލް ކޯޓްގެ އިސް ގާޒީ އަބްދުﷲ މުހައްމަދާ ބެހޭ ގޮތުން އެކި ފަރާތްތަކުން ހުށަހަޅާފައިވާ 11 މައްސަލައެއް މިހާރު ވެސް ބަލަމުންދާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ)ގެ ރައީސް އަދި ސުޕްރީމް ކޯޓ...\nއަބްދުﷲ ގާޒީއާ މެދު ފިޔަވަޅު އަޅަން މި ތިބީ ކެތްނުލަވާފައި: ޖޭއެސްސީ\n28 ޖެނުއަރީ 2012 15:54 28 ޖެނުއަރީ 2012\nސިފައިން ހައްޔަރުކޮށްފައިވާ ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދުގެ ސުލޫކީ މައްސަލައެއް ސާބިތުވެފައިވާތީ، އޭނާއާ މެދު ފިޔަވަޅު އެޅުމަށް ޖުޑިޝަލް ސާވިސް ކޮމިޝަން (ޖޭއެސްސީ) އޮތީ ކެތްމަދުވެފައި...\nއަބްދުﷲ ގާޒީ ހައްޔަރުކުރި މައްސަލާގެ ތަހުގީގު ކުރިއަށްދޭ: އެޗްއާރުސީއެމް\n28 ޖެނުއަރީ 2012 15:04 28 ޖެނުއަރީ 2012\nކްރިމިނަލް ކޯޓުގެ އިސް ގާޒީ އަބްދުﷲ މުހަންމަދު ސިފައިން ނުކުމެ "ގެއްލުވާލި" މައްސަލައިގެ ތަހުގީގު ކުރިއަށް ގެންދާ ކަމަށާއި "ވީ އެންމެ އަވަހަކަށް" އޭގެ ރިޕޯޓް ނެރެ ޕްރޮސެކިއުޓަ ޖެނެރަލް އަހުމަދު މުއިއް...\nއަބްދުﷲ މުހައްމަދު ގެއަށް ބަދަލުކޮށްފި ނަމަ މުޒާހަރާ ހުއްޓާލާނެ ކަމަށް ބުނެފި\n28 ޖެނުއަރީ 2012 13:16 28 ޖެނުއަރީ 2012\nގޭގައި ހުންނަވަނިކޮށް ގަދަކަމުން ސިފައިން ގެންގޮސް ކ. ގިރިފުށީގައި ގެންގުޅެމުންދާ ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ގެއަށް ބަދަލުކޮށް ތަހުގީގު ކުރިއަށް ގެންގޮސްފި ނަމަ މުޒާހަރާ ހުއްޓާލާނެ...\nއަބްދުﷲ ގާޒީ މިނިވަންކުރުމަށް ޖޭއެސްސީން ސިފައިނަށް ގޮވާލައިފި\n26 ޖެނުއަރީ 2012 23:00 26 ޖެނުއަރީ 2012\nސިފައިން ހައްޔަރުކޮށްގެން ކ. ގިރިފުށީގައި ގެންގުޅެމުންދާ، ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު މިނިވަންކުރުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން މިއަދު ގޮވާލައިފި އެވެ.ޖޭއެސްސީން ނެ...\nއަބްދުﷲ ގާޒީ ހާޒިރު ނުކުރުމުން ޝަރީއަތް ކެންސަލް\nއަހްމަދު އާޒިފް 26 ޖެނުއަރީ 2012\nކްރިމިނަލް ކޯޓުގެ އިސްގާޒީ އަބްދުﷲ މުހައްމަދު ކޯޓަށް ހާޒިރު ނުކުރުމުންނާއި ބަދަލުގައި ބޭފުޅަކު ހަމަނުޖެއްސުމުން އަބްދުﷲ ގާޒީ އާއި މެދު ފިޔަވަޅު އެޅުން ފަސްކުރުމަށް ސިވިލް ކޯޓުން ނެރުނު އަމުރު އިސްތިއު...\nއަބްދުﷲ ގާޒީ މައްސަލައިގައި ޖޭއެސްސީގެ މެންބަރުން ކޮމެޓީއަށް ހާޒިރު ކުރަން ނިންމައިފި\nހުސައިން ހަސަން 26 ޖެނުއަރީ 2012\nސްލޫކީ މިންގަޑާ ހިލާފުވެފައިވާ ކަމަށް ބުނާ ކްރިމިނަލް ކޯޓްގެ އިސް ގާޒީ އަބްދުﷲ މުހައްމަދު (އަބްދުﷲ ގާޒީ) އާ މެދު ޖުޑީޝަލް ސާވިސް ކޮމިޝަން (ޖޭއެސްސީ) އިން ފިޔަވަޅު އަޅާފައި ނުވާތީ ރައްޔިތުންގެ މަޖިލީހު...\nއަބްދުﷲ ގާޒީ މިއަދު ހާޒިރު ކުރަން ހައި ކޯޓުން އަމުރުކޮށްފި\nކްރިމިނަލް ކޯޓްގެ އިސް ގާޒީ އަބްދުﷲ މުހައްމަދު (އަބްދުﷲ ގާޒީ)ގެ ސުލޫކީ މައްސަލާގެ އިސްތިއުނާފުގެ ޝަރީއަތަށް ހާޒިރުކުރުމަށް އެމްއެންޑީއެފްގެ މައްޗަށް ހައި ކޯޓުން މިއަދު އަމުރުކޮށްފި އެވެ. ފަނޑިޔާރުންގ...\nއަބްދުﷲ ގާޒީ "ގެއްލުވާލި" މައްސަލަ ނުނިމެނީސް އޭނާއަށް ރައްދުވާ އެއްވެސް މައްސަލައެއް ނުބޭއްވުމުގެ އަމުރަކަށް އެދެފި\nކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ގާނޫނާއި ޚިލާފަށް ހައްޔަރުކުރި މައްސަލައާއި ގުޅިގެން ކްރިމިނަލް ކޯޓަށް ހުށަހެޅިފައިވާ "ހޭބިއަސް ކޯޕަސް"ގެ މައްސަލަ ނުނިމެނީސް އަބްދުﷲ ގާޒީއަށް ރައްދުވާ ގ...


Hashigandah bebynunva fenuge madha hoadhanee kihinei - The Press\nSaturday, September 21, 2019 25 °C moderate rainLast Updated6minutes ago\nހަށިގަނޑަށް ބޭނުންވާ ފެނުގެ މާއްދާ ހޯދާނީ ކިހިނެއް؟\nއައިޝާ ރީމާ 25 May 2019, 13:42\nފެންތައްޓެއް ބޯން އިން ފިރިހެނެއް/ފޮޓޯ: މެޑިކަލް ނިއުސް ޓުޑޭ\nއެނގިވަޑައިގަންނަވާނެ ފަދައިން އާންމު މީހެއްގެ ހަށިގަނޑަށް ރެޔަކާ ދުވާލެއްގެ މައްޗަށް 0.5-0.7 ގެލަން (2-2.5 ލީޓަރު)ގެ ފެން ބޭނުންވާނެއެވެ. މިއީ ހަށިގަނޑުގެ ގުނަވަންތަކުގެ މަސައްކަތްތައް އޭގެ ގޮތުގައި އަދާކުރަމުންދިއުމަށް ކޮންމެހެން ބޭނުން މިންވަރެކެވެ.\nހަށިގަނޑަށް ބޭނުންވާ މި ފެން އެތެރެކުރެވިދާނެ ކިތަންމެ ގޮތެއް އެބަހުއްޓެވެ. އެންމެ ފުރަތަމަ ގޮތަކީ ސީދާ، ސާފު ފެން ބުއިމެވެ. ދެން އޮތް ގޮތަކީ ކިރާ، ޖޫސް، އަދި ސަޔާ ކޮފީ ފަދަ ބުއިންތަކުގެ އެހީގައި ހަށިގަނޑަށް ފެން ފޯރުކޮށްދިނުމެވެ.\nކާބޯތަކެތީގެ ތެރެއިން ގިނަ އަދަދަކަށް ފެން އެކުލެވޭ ބައެއް މޭވާއާއި ތަރުކާރީ/ފޮޓޯ ސޯސް: ސްކިންނީމްސް\nފެން ބުއިމާ ޖޫސް ފަދަ ތަކެތިން މި އަދަދު ހަމަކުރަން އުނދަގޫ ނަމަވެސް ދެންވެސް ގޮތް ހުސްވާކަށް ނުޖެހެއެވެ. ބައެއް ކަހަލަ މޭވާއާއި ތަރުކާރީއަކީވެސް އޭގައި ގިނަ އަދަދަކަށް ފެނުގެ ބައި އެކުލެވޭ މޭވާއާއި ތަރުކާރީއެވެ. އެހެންކަމުން ފެނަކީ ކެވިދާނެއެއްޗެކޭ ވެސް ބުނެވިދާނެއެވެ.\nރޯދަ ލައިފްސްޓައިލް ލުއި ހަބަރު


Aailaage3Membarun Maruvee Park Kuraane Thanakaa Medhu Hingi Hamanujehumehgai - Vaguthu\nއާއިލާގެ ތިން މެންބަރުން މަރުވީ ޕާކު ކުރާނެ ތަނަކާ މެދު ހިނގި ހަމަނުޖެހުމެއްގައި\nބައިބޯ ސިޓީތަކުގައި ޕާކުކުރާނެ ތަންތަނާމެދު ދެބަސްވުމަކީ އައު ކަމެއް ނޫނެވެ. ހަމައެހެންމެ، އެފަދަ މައްސަލަތަކާ ގުޅިގެން ތަޅާފޮޅުމަކީވެސް އައު ކަމެއް ނޫނެވެ. އެހެންނަމަވެސް، ޕާކުކުރާނެ ތަނެއް ނުލިބުމުގެ މައްސަލައެއްގައި ހިނގި ހަމަނުޖެހުމެއްގައި އާއިލާއެއްގެ ތިން މެންބަރުންވަނީ މަރުވެފައެވެ.\nމައުލޫމާތު ލިބިފައިވާ ގޮތުގައި މިކަން ހިނގާފައިވަނީ އަވަށްޓެރި އިންޑިޔާގެ ވެރިރަށް ނިއު ދިއްލީގައެވެ.\nއެޤައުމުގެ "އިންޑިޔާ ޓައިމްސް" ނޫހުން ބުނެފައިވާ ގޮތުގައި މި ހަމަނުޖެހުންތަކުގައި މަރުވެފައިވަނީ ޖުރުޖީތު ނަމަކަށް ކިޔާ މީހަކާއި އޭނާގެ ދޮއްޓަށް ހުންނަ ބޭބެ ޖަސްޕަލް އަދި އަންހެނުން ސްވީޓީ އެވެ. އަދި މިއީ މުއްސަނދި ވިޔަފާރި އާއިލާއަކަށް ނިސްބަތްވާ ބައެއްކަމަށްވެސްވެއެވެ.\nއެނޫހުން އިތުރަށް ބުނެފައިވާ ގޮތުގައި ޕާކު ކުރާ ތަނުގެ މައްސަލައިގައި ދެ ބެން ޒުވާބުކޮށް ހަމަނުޖެހުން ހިންގަން ފަށާފައިވަނީ ބުރާސްފަތި ދުވަހުގެ ރޭ 11:20 ހާއިރުއެވެ. ޒުވާބުތައް ހޫނުވެ، ފުރަތަމަ ހަމަލާ ދީފައިވަނީ ޖަސްޕަލް އެވެ. ޖަސްޕަލް، ގުރުޖީތަށް ތޫނު އެއްޗަކުން ހަމަލާދީ ވައްޓާލިކަމަށްވެއެވެ. އަދި، އެމަންޒަރު، އެފަރާތްތަކުން ގެންގުޅޭ ޕްރައިވެޓް ސެކިއުރިޓީންނަށް ފެނުމުން ޖަސްޕަލް އަށް ހަމަލާ ދޭން ފެށިކަމަށްވެއެވެ. މި ހަމަލާތަކުގައި ޖަސްޕަލް މަރުވިއިރު ސެކިއުރިޓީން ޖެހި ބަޑީގެ ވަޒަނެއް ސްވީޓީގެ ގަޔަށް އަރާ އޭނާވެސް ވަނީ މަރުވެފައެވެ.\nއެޤައުމުގެ ފުލުހުން ބުނެފައިވާ ގޮތުގައި މީގެކުރިންވެސް މި ދެބެންގެ މެދުގައި ގެދޮރުގެ މައްސަލައެއްވަނީ ޖެހިފައެވެ. އަދި، އެމީހުން ހަށިގަނޑުތައް ޕޯސްޓްމޯޓަމް ހެދުމަށް ފޮނުވާލާފައިވާކަމަށްވެސް ބުނެފައިވެއެވެ.\nއޭޕްރީލް 28, 2018 14:33\nޢަނެއްކާ ތީ ހަށިފާރަވެރިންގެ ކަމެއް ނޫންބާ! ޝައްކު!


Internet akee eyge adi neyngey funn, nurakkaatheri kan'deh fadha echcheh - khuthba | Fainu Online\nއިންޓަނެޓަކީ އޭގެ އަޑިނޭނގޭ ފުން، ނުރައްކާތެރި ކަނޑެއްފަދަ އެއްޗެއް - ޚުޠުބާ\nއަޙްމަދު ޝަރީފް 18 ސެޕްޓެމްބަރު 2020, ހުކުރު, 13:38\nﷲ އަށް ޙަމްދުޘަނާ އަށްފަހު ނަބިއްޔާގެ މައްޗަށް ޞަލާވާތްކިޔެވި، ﷲ އަށް ބިރުވެތިވެ ތަޤްވާވެރިވުމަށް ވަޞިއްޔަތްކުރުމަށްފަހު މިއަދުގެ ޚުޠުބާގައި އަލިއަޅުވާލާފައިވަނީ 21ވަނަ ޤަރުނުގެ ޒާމާނީ ދިރިއުޅުމުގައި ވަރަށްވެސް މުޙިއްމު އެއް ވަޞީލަތްކަމުގައިވާ އިންޓަނެޓްގެ މައްޗަށެވެ. އެގޮތުން އެއީ އެވަޞީލަތުގެ ބޭނުން ހެޔޮގޮތުގައި ހިފައިފިނަމަ ވަރަށް ބޮޑު ނިޢުމަތެއްކަމާއި އެއާއި ގުޅިފައިވާ ތަފާތު ޓެކްނޮލިޖީގެ ވަޞީލަތްތަކުގެ ސަބަބުން ޢާއިލީގުޅުން ބަދަހިވާކަމާއި، އުނގެނުމާއި އުނގަނައިދިނުމުގައި ފަހި ދޮރުތަކެއް ހުޅުވިފާފައިވާކަމާއި، މަޢުލޫމާތު ފޯރުކޮށްދެވި ދިރިއުޅުމުގައި ދިމާވާ ކޮންމެ ކަމަކާއިވެސް މަޝްވަރާއިހޯދި ލުއިކަން ގެނެސްދޭ އެއްޗެއްކަންވަނީ ފާހަގަކުރައްވާފައެވެ.\nއަދި ހަމަ އެފަދައިން މިފަދަ ފަސޭޙަތަކާއިއެކުގައިވެސް މިކަމުގެ ބޭނުން ނުއެދޭވޭގޮތުގައި ބޭނުން ހިފާބަޔަކު ތިބޭކަން ދަނެ ހޭއަރާ ތިބުމަށްވެސް ވަނީ ހަނދާންކޮށްދީފައެވެ. ވަކިން ޙާއްޞަކޮށް ބެލެނިވެރިން އެމީހުންގެ ދަރިންގެ އުނގެނުމަށް ކޮވިޑް19އާއި ގުޅިގެން އައިބަދަލާއިއެކު މިކަމަށް އިތުރަށް ސަމާލުވުމަށްވެސް ވަނީ ގޮވާލައްވާފައެވެ. އެގޮތުން އިންޓަނެޓް މެދުވެރިކޮށް ތަފާތު އޮންލައިން ކޯސްތަކާއި ކުލާސްތަކާއި ފިލާވަޅުތައް ފީނަގައިގެންނާއި ހިލޭ ސާބަހަށް ގެންދެވޭކަމާއި މިފަދަ ކަންކަމުގައި ބައިވެރިވުމުގެ ކުރީގައި އިތުބާރުހިފޭ ބައެއްތޯބަލައި ޗެކްކުރުމަށް ޙައްޞަ ސަމާލުކަމެއް ދިނުމަށްވަނީ ހަނދާންކޮށްދީފައެވެ.\nދަރިވަރުން ކަންކަމަށް ސަމާލުވުމަށް މިއަދުގެ ޚުޠުބާގައިވަނީ ވަކިން ޙާއްޞަކޮށް އެދިފައެވެ. އެގޮތުން "އިންޓަނެޓަކީ އޭގެ އަޑި ނޭނގޭހާ ފުން، ނުރައްކާތެރި ، ކަނޑެއްފަދަ ވަޞީލަތެކެވެ. ނުވަތަ އެތަނުގެ އެތެރޭގެ ނުރައްކާތެރިކަން ނޭނގޭހާ ބޯ ޖަންގައްޔެއްފަދަ އެއްޗެކެވެ".\nއިންޓަނެޓްގައި ރައްކާތެރިކަމާއިއެކު އުޅެންދަސްކޮށްދީ ދުނިޔެއަށް ލޯހުޅުވައިދިނުމަކީ މައިންބަފައިން ކޮންމެހެންވެސް ކުރައްވަންޖެހޭކަމެކެވެ. އެގޮތުން؛\n* ޒިންމާދާރުކޮށް، ރައްކާތެރިކަމާއިއެކު އިތުބާރުހިފޭ މަޢުލޫމާތު ހޯދައި ބަލަންވީގޮތް މަގުދައްކައިދިނުން.\n* ތިމާ ޝެއަރކުރާ ކޮންމެ އެއްޗެކީ އެހެންބަޔަކަށްދެވޭ އެއްޗެއްކަމާއި އެއެއްޗެއްގެ ބޭނުން އެމީހުން ތިމާއާއި ހިތްނޭދޭ ފަދަގޮތްގޮތަށް ބޭނުންކޮށްފާނެކަންދަނެ ތިމާގެ ޒާތީ މަޢުލޫމާތާއި ފޮޓޯފަދަތަކެތި މީސްމީޑިޔާގައި ހާމަނުކުރުން\n* އިންޓަނެޓްގެ ތެރެއިން ތިމާ ވާވަދެގެން ހިގައިދާނެކަމާއި ތަފާތު މަކަރުވެރިންގެ ލޯތަކުގެ ކުރިމައްޗަށްތިމާ ހުށަހެޅިފައިވާއިރު އެފަދަ މަޅިއެއްގައި ނުޖެހުމަށް އެދަރިންނަށް ދަސްކޮށްދިނުން.\n* ތިމާ ނުދަންނަ އެތަކެއް މަކަވެރިން އުޅޭނެކަމާއި އެފަދަ އެއްވެސް ބަޔަކާއި ނުވަތަ މީހަކާއި ވާހަކަ ނުދެއްކުމަށް ބުނެދިނުން.\n* ތަފާތު ބަރަހަނާ މަންޒަރާއި ވީޑިޔޯތައް އިސްތިހާރުގެ ގޮތުގައްޔާއި އެނޫންވެސް ގޮތްގޮތުން ފަތުރަމުންދާކަމާއި އެފަދަ މަންޒަރުތަކަށް ބެލުމަށް ލަނދުގަނެ ﷲއަށް ބިރުވެތިވުމަށް ދަރިންނަށް ބުނެދީ އެކަންކަމުގެ ނުރައްކާތެރިކަންބުނެދިނުން.\n* ތަފާތު އެތައް މަކަވެރިން އުޅޭ ތަނެއްކަމާއި ތިމާ އެމީހުންގެ ޝިކާރައަކަށް ވެދާނެކަން ބުނެދިނުން.\nއޮންލައިންގޭމްތަކާއި ސޯޝަލްމީޑިޔާގެ ޛަރިއްޔާއިން އެތަކެއް ކުދިންނާއި ޒުވާނުން މަކަރުވެރިންގެ ޝިކާރައަކަށްވެފައިވާ ކަމާއި، އެކުދިންގެ ބޭނުން ނުހަމަގޮތުގައި ބޭނުންކުރާކަމީ އަދުގެ ދުނިޔެ ދެކި ފެނިދެނިވެފައިވާ ކަންކަމެވެ.\nއައިޓީ ދާއިރާގެ ބޭފުޅުންނަށް!!\nރައްކާތެރިގޮތުގައި އިންޓަނެޓް ބޭނުންކުރުމަކީ އެހާ ފަސޭހަކަމަކަށް ނުވެދާނެއެވެ. ތިބޭފުޅުން މިކަމުގައި އިސްދައުރެއް އަދާކުރައްވާ ޕޭރެންޓަލް ކޮންޓްރޯލް، ފެމިލީ ސޭފްޓީފަދަ އިންތިޒާމްތައް ހައްދަވާށެވެ. ތިބާއަށް ﷲގެ ދެއްވި ޢިލްމުގެ އަލީގައި އަހަރަމެންގެ ޅަދަރިން ފުން އަނދަވަޅުތަކުން ސަލާމަތްކޮށްދެއްވާށެވެ.\nސުކޫލުތަކުގެ ވެރިންނާއި މުދައްރިސުންނަށް!!\nހެޔޮގޮތުގައި އިންޓަނެޓްގެ ބޭނުންހިފާނެ ގޮތްތައް އެކުދީންނަށް ބުނެދީ ، ބެލެނިވެރިންނަށް ދަސްކޮށްދެއްވާށެވެ. ޒިންމާދާރުކަމާއިއެކު އުނގެނުމުގައި އިންޓަނެޓްގެ ބޭނުންހިފުމަށާއި ބަވަނަ ވެފައިވާ ދުނިޔެއަކަށް އެކުދިންގެ ދީނާއި އަޚްލާޤާއި ނަފްސު ރައްކާތެރިކޮށްދެއްވުމުގައި ތިޔަ ބޭފުޅުންގެ ދައުރު ވަރަށް ބޮޑުކަމުގައިދެކި ﷲށް ބިރުވެތިވެ އެދަރީންގެ މުސްތަޤްބަލް އުޖާލާކުރުމަށް މަސައްކަތް ކުރައްވާށެވެ.\nއިންޓަނެޓްގެ ޚިދުމަތްދޭ ކުންފުނިތަކުގެ ވެރިންނާއި ހިއްސާދާރުންނަށް!!\nބަރަހާނާ މަންޒަރުތައް އެކުލެވޭ ވެބްސައިޓްތަކާއި އިސްލާމްދީނާއި ޚިލާފް ވާހަކަތަކާއި ހައްދުފަހަނަ އަޅާފައިވާ ފަރާތްތަކުން ހިންގާ ތަފާތު ވެބްސައިޓްތައް ބަންދުކުރައްވާށެވެ. އެއީ ތިޔަބައިމީހުންނަށް ﷲ ބަރަކާތްލައްވާނެކަމެއްކަމުގައިވެސްވަނީ ފާހަގަކުރައްވާފައެވެ.\nއިންޓަނެޓް ހެޔޮގޮތުގައި ހިފުމަށް ދަސްކުރުމަށާއި ޒިންމާދާރުކަމާއިއެކު އިންޓަނެޓްގެ ބޭނުންހިފާ މީހަކަށް ވުމަށްވެސްވަނީ ގޮވާލައްވާފައެވެ. އެގޮތުން ތިމާއަށް އެނގޭ، އަދި އިވޭ ކޮންމެ ވާހަކައެއް އޭގެ ޙަޤީޤަތް ނުބަލާ ނުފެތުރުމަށާއިއ އެއީ ދޮގުހެދުން ކަމުގައިވެސްވަނީ ފާހަގަކުރައްވާފައެވެ. ކުޅިވަރާއި ގޭމާއި މަޖަލުގައި އުޅެންއޮތްތަނެއްކަމުގައި ނުހަދާ ތިމާގެ ޒުވާންކަން ހެޔޮގޮތުގައި ހޭދަކުރުމަށްއޮތް ފުރުޞަތެއްކަމުގައި ދެކި އެގޮތަށް އުޅުން ބައްޓަންކުރާށެވެ.\nލޮބުވެރި ދަރިންނާއި ދަރިވަރުންނަށް! އިންޓަނެޓް ހެޔޮގޮތުގައި ހިފުމަށް ދަސްކުރުމަށާއި ޒިންމާދާރުކަމާއިއެކު އިންޓަނެޓްގެ ބޭނުންހިފާ ކުއްޖަކަށްވުމަށްޓަކައި ބެލެނިވެރިންގެ އެހީތެރިކަމާއިއެކު އިންޓަނެޓްގެ ބޭނުންކުރާށެވެ. އަދި އެއީ ތިޔަ ލޯބިލޯބި ދަރިފުޅާއި ދެކޮޅުވެރި އެތަކެއްބަޔަކު އުޅޭތަނެއްކަމާއި އެއްވެސްކަހަލަ ހިތްހަމަ ނުޖެހޭ ކަމެއް ދިމާވާނަމަ އެކަން ލަސްނުކޮށް މައިންބަފައިންނަށް ކިޔައިދޭށެވެ. އޮންލައިން ގޭމްތަކާއި ހެއްވާ މަޖާކަންކަން ކުރާ މަންޒަރުދައްކާ ވީޑިޔޯއާއި ނިވާކަންކުޑަ މަންޒަރާއި ފޮޓޯފެންނަމަ ވީޑިޔޯއާއި ފޮޓޯ ނުބަލާށެވެ.\nޚުޠުބާގައި ފާހަގަކުރި ކަންކަމުގެ އިތުރުންވެސް މާތްވެގެންވާ އިސްލާމްދީނުގެ އަޞްލުތަކާއި ޢުޞޫލްތަކާއި ޚިލާފްވުމަށް ބާރުއަޅާފަދަ ވެބްސައިޓްތަކާއި ޙަރަކާތައް ތަފާތު އެތަކެއްނަމުގައި ހިންގާކަމާއި ތިމާގެ ދިރިއުޅުން ކުޅިވަރާއިމަޖަލަކަށް ބަދަލުކޮށްލައިދާނެކަން ބުނެދީ ހޭއެރުވުމަކީވެސް މައިންބަފައިން ކުރައްވަންޖެހޭ ކަމެއްކަމުގައި އަޅުގަނޑު ދެކެމެވެ. އެގޮތުން ޓިކްޓޮކް، ހެއްވާ މަޖާ، ތިމާ ބަރަހާނާކުރުވާ، ލަދުހަޔާތްކެނޑޭފަދަގޮތްގޮތަށް އުޅުމަށް ހިތްވަރުލިބޭފަދަ މަންޒަރުތަކާއި، މީހުންނަށް ގެއްލުމާއި ލަނޑުލިބޭފަދަ ގޮތްގޮތަށް ކުޅެފައިވާ ވީޑިޔޯތައް ބެލުމާއި ދުރުކުރުވުން މުހިއްމެވެ.\nއަދި ރައްކާތެރިކަމުގެ ފިޔަވަޅެއްގެގޮތުގައި ދަރިންނަށް ޙާއްޞަކޮށް އިންޓެނެޓް ސެޓިންގ ތައް ބަދަލުން ގެންނަވާށެވެ. ފެމިލީ ސޭފްޓީ، ޕޭރެންޓަލް ކޮންޓްރޯލް ފަދަ ކަންކަން ކުރައްވާށެވެ. އެގޮތުން ތިރީގައިވާ ލިންކުގައިވާ އެޕްލިކޭޝަން ބޭނުންކުރެވިދާނެ ކަމަށް އަޅުގަނޑަށް ފެންނާތީވެ އެމަޢުލޫމާތު ހިއްސާކޮށްލީމެވެ.\nއެންޓިޕޯން ފަޔަރފޮކްސް އެޑްއޮންއެއް


Dheenashaai Rasoola Ah Badhubas Bunumuge Furusatheh Nudheynan - Raees - Vaguthu\nއިސްލާމް ދީނަށާއި ރަސޫލާ (ސ.އ.ވ)އަށް ބަދު ބަސްބުނުގެ ފުރުސަތު ނުދެއްވާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް މިހެން ވިދާޅުވެފައި ވަނީ ނިލަންދުއަތޮޅު ދެކުނުބުރިޔަށް ކުރައްވާ ދަތުރުފުޅުގެ ތެރެއިން އެއަތޮޅު ހުޅުދެލީގެ ރައްޔިތުންނާ މުހާތަބުކޮށް ވާހަކަފުޅުދައްކަވަމުންނެވެ. ރައީސް ވިދާޅުވީ ރާއްޖޭގައި އޮންނާނީ އިސްލާމް ދީން ކަމަށާއި އިސްލާމް ދީނަށް ގޮންޖަހައި ރަސޫލާއަށް މަލާމަތް ކުރުމަކީ ކޮށްގެން ނުވާނެ ކަމެއް ކަމަށެވެ.\nރައީސް މިހެން ވިދާޅުވެފައި ވަނީ މޯލްޑިވްސް ޑިމަކްރަސީ ނެޓްވޯކުން އިސްލާމް ދީނަށާއި ރަސޫލާ (ސ.އ.ވ) އަށް ފުރައްސާރަކޮށް ނެރެފައިވާ ރިޕޯޓާ ގުޅިގެން ގައުމު ހަލަބޮލިވެފައިވާ ދަނޑިވަޅެއްގައެވެ. އެ ޖަމިއްޔާއާ މެދު އެންމެ އެދެވޭ ފިޔަވަޅެއް މިހާތަނަށް އަޅައިފައި ނުނުމުން ގިނަ ބަޔަކު އަންނަނީ ސަރުކާރަށް އެކަން ހުއްޓުވައި އެ ޖަމިއްޔާއާމެދު ގާނޫނުގައ ލާޒިމްކުރާ ހައްގު ފިޔަވަޅު އެޅުމަށް ގޮވައިލަމުންނެވެ.\nއަދި ރާއްޖޭގައި އިސްލާމް ދީނުގެ ނަމުގައި ފިތުނަ ފަސާދަ އުފެއްދުމަށް ޖާގައެއްވެސް ނުދެއްވާނެ ކަމަށް ރައީސް ވަނީ ވިދާޅުވެފައެވެ. ބައެއް ފަރާތްތަކުން އިސްލާމް ދީނުގެ ނަމުގައި މުޖްތަމައު ހަލަބޮލިކޮށްފިތުނަ ފަސާދަ އުފެއްދުމަށް މަސައްކަތް ކުރަމުން ދާކަމަށްވެސް ގިނަ ފަރާތްތަކުން ދަނީ ގޮވާލަމުންނެވެ. އަދި އެކަމުގައި ރާއްޖޭގައި ދީނީ އިލްުމެވިރިންގެ ތެރެއިން ބަޔަކު ހިމެނޭ ކަމަށްވެސް އެފަރާތްތަކުން ތުހުމަތު ކުރެއެވެ.\nމީގެ އިތުރުން އެމަނިކުފާނުގެ ވާހަކަ ފުޅުގައި ވަނީ ދީނަށްޓަކާ ޖިހާދުކުރުމަށް ކަމަށްބުނެ ޓެރޮރިސްޓު ޖަމާއަތްތަކާ ގުޅޭ ފަރާތްތައް ކުއްވެރިކޮށް ރާއްޖޭގައި އެފަދަ ކަންކަމަށް ފުރުސަތު ނުދެއްވާނެ ކަމަށް ވިދާޅުވެފައެވެ. އަދި އެކަން ހުއްޓުވުމަށް އަޅުއްވަން ޖެހިވަޑައިގަންނަވާ ހުރިހާ ފިޔަވަޅެއް އަޅުއްވާނެ ކަމުގެ ޔަގީންކަން އެމަނިކުފާނު ދެއްވިއެވެ.\n"އަޅުގަޑު ގަބޫލުކުރާ ގޮތުގައި ރާއްޖޭގެ އެއްވެސް ރައްޔިތަކު ނުޖެހޭ ސީރިޔާއަށް ގޮސް ހަނގުރާމަ ކުރާކަށް. އެއީކީއެއް ދިވެހިން ކުރަން ޖެހޭ ކަމެއް ނޫން. ސިރިއާގައި އަދި އަފްގާނިސްތާނުގައި އެކުރާ ހަނގުރާމަތަކަކީ ޓެރޮރިސްޓުން ކުރާ ކަމެއް. ދުނިޔެ ބަލައިގަންނަ ހަނގުރާމަތަކެއް ނޫން އެއީ. އެހެން ވީމާ އެތަންތަނުގައި ކުރާ ހަނގުރާމަތަކުގައި ރައްޔިތުން ބައިވެރި ވިޔަ ނުދިނުމަށްޓަކާ އެކަން ހުޓުވޭނެ ހުރިހާ ފިޔަވަޅެއް އަޅާނަން" ރައީސް ވިދާޅުވިއެވެ.\nއޮކްޓޯބަރ 16, 2019 15:36\nދެން ކެހެނެއްވޫ ފިޔަވަޅު ނޭޅިގެން މިއުޅެނޫ.\nދީނޭ ފަޅޮލޭ ވިދާޅުވުން ހުއްޓާލައްވާ!\nރައްޔިތުންނަށް ވ.ސާފް އެޖެންޑާ 19\nޒީރޯ ޓޮލަރެންސް ވެސް.\nއޮކްޓޯބަރ 16, 2019 15:45\nދީނުގެ ނަމުގައި ވާހަކަ ދައްކާނީ ދީނީ އިލްމުވެރިން. ޢެމިހުން ދައްކަނީ އަމިއްލަ ވާހަކަ ކަމަށް ހީނުކުރާތި. ޤައުމު ހަލަބޮލިކުރީ ކޮންބައެއްކަން ބޭފުޅާއަށް ނޭނގުނު ކަމީ ވެރިކަމަށް ކުފޫ ހަމަނުވާކަމުގެ ހެއްކެއް.\nއޮކްޓޯބަރ 16, 2019 15:46\nފުރުޞަތު ނުދޭނަމޭ ކިޔަ ކިޔާ ހުންނަންތަ އެގެނީ ކީއްވެތަ ކަމެއް ނުކުރެވިގެން ތިޔަ އުޅެނީ، އެކަނ ކުރިމީހުން މިހާރުވެސް އެއުޅެނީ މުއައްސަސާ ތަކުގަވެސް ، ހީވާކަހަލަ އެކަން ކުރި މީހުން އަދިވެސް ނޭންގިގެން އުޅޭހެން، އަހަރުމެން މަޑުން ތިބޭނޭ ހީވެސް ނުކުރާތި،\nކަލޭމެން ތިބޭނީ ހަމަ މަޑުން. މާދަމާ އަޔަސް ވޯޓުވެސް ލާނެ.\nއޮކްޓޯބަރ 16, 2019 15:49\nތިހެން ކިޔަކިޔާ ހުންނަނީތަ؟ ކަމެއް ނުކުރޭ\nއޮކްޓޯބަރ 16, 2019 15:50\nފުރުސަތު ދެެއްވީމަ ދެއްތޯ ކުރިން ރިޕޯރޓް ނެރުނީ\nއޮކްޓޯބަރ 16, 2019 15:52\nދުނިޔެ ޤަބޫލު ކުރީމަ އެހަގުރާމައެއް އެއީ ރަނގަޅު ހަގުރާމައެއްކަމަށް ވީ ކޮން ހަމައަކުތޯ، އަދި ދުނިޔެ ޤަބޫލު ނުކުރާ ހަނގުރާމަ އެއީ ޓެރަރިސްޓުން ގެ ހަގުރާމަ އަކަށްވީވެސް ކޮން ހަމައަކުންބާ ، ކިޔޭ ނުކިޔޭ އެއްޗެއް އެބަ އިނގޭބާ\nއޮކްޓޯބަރ 16, 2019 16:06\nގައުމު ހަލަބޮލި ކުރަނީ ދީނީ އިލްމު ވެރިންބާ،! ޢެމް ޑީ ޕީ އަށް ތާއީދު ކުރާ ގުންޑާއިން ތިކަހަލަ ރިޕޯޓް ތަށް ނެރެގެން ކަން ފަހުމުވާވަރުގެ ހޭވެރިކަމެއްގާ ބާ ތިހިރީ! ޢިސްލާމް ދީނޭ ފަޅޮލޭ ކިޔަ ކިޔާ ހުރީމާ އެއޮތީވެފާ!\nއޮކްޓޯބަރ 16, 2019 16:18\nކަލެޔަކަށް ތިކަމެއްނުވާނެ ވާނެނަމަ ކަލޭ ސިއްކަގެ ދަރިޔަކާ އިނދެގެން ނޫޅޭނެ ކަލޯ ކަލޭތި އެމް ޑީ ޕީ އިން ރައީސް އޮފީހުގައި ބަހައްޓާފަހުރި ފޮޓޯއެއް ކެނެރީގޭ ގުންޑާ ހުރިހާ ރޭވުމެއްރާވާ ހިންގަނީ ގަމާރާ.....\nއޮކްޓޯބަރ 16, 2019 16:20\nމިއީ ހަމަ ގަންޖާ ބޯ ކަހަލަ ވާނުވާ ނޭގޭ އެއްޗެއް. މި ދީނައް ފުރައްސާރަ ކުރަން ހުރިހާ ކަމެއް މަގު ފަހި ކޮއްދީފަ ތިބުނަނީ ނުދޭނަމޭ. ދޮޅު ރޯނާ ވެފަތަ ތިހުރީ\nއޮކްޓޯބަރ 16, 2019 16:21\nމިގޮލާ މިހެން ބުނީމެ އިޔާޒު ކަލޭ އަތް ޖަހާނެ. ފަހަތުން ދެނއ ހުރި ކަލޭގެ ޖަހާނެ އެއަށްވުރެ ބާރަށް. ޢެއްކަލަ ގްރޫޕް ބިރުގަންފަ މިހާރުވެސް. ޜަށްރަށުގައި އެޖައްސަނީ ބޮޑެތި ހިނގާލުން. މިބައިގަނޑު ފިނިކޮޓަރީގައި ފިލާ. ޓްވިޓަރގައި މާ ދީންވެރިވެގެން\nއޮކްޓޯބަރ 16, 2019 16:24\nމިއީ ކުފޫ ހަމަނުވާ ތަންދޮރު ނޭގޭ މީހުނާ ޒިންމާ ދާރު މަގާމް ހަވާލް ކުރީމަ ވާގޮތް\nއޮކްޓޯބަރ 16, 2019 16:26\nއެމްޑީއެން ގެ ވާހަކަ މިވަގުތަށް މުހިންމީ ައދި އެދެވޭ ޖަވާބެއް އަމަލެއް މަނިކުފާނަކަށް ނުދެއްކޭ.ސީދާ އެމްޑީއެން ގެ މައްސަލައިގައި މި ވަގުތު ވާހަކަދައްކަވާ،\nދީނަށް ފުރަސްދާރަކޮށް ޙުތުބާ އަށް ހޮޓުބާ ކިޔައި ހެދި މީހުންް އެބަތިބި ރައީސް އޮފީހުގައި އެމީހުން ބޭރުކުރޭ ،ޤާނޫނީ ފިޔަވަޅު އަޅާށޭ.މައުޟޫއަކީ މިވަގުތު އެމްޑީއެން އިނގޭތޯ\nއޮކްޓޯބަރ 16, 2019 16:34\nދީނަށާ ރަސޫލާއަށް ފުރައްސާރަ ކޮށް ޖަމުއިއްޔާއަކުން ލިއެވޭ ލިއުމެއްގެ ސަބަބުން އެޖަމްއިއްޔާއެއް އުވާ ލެވޭނެ ކަމަށް ޖަމުއިއްޔާތަކުގެ ގަވާއިދުގަ ލިޔެވިފަ އޮއްވާ އެ ގަވާއިދުގެ ދަށުން އެޖަމްއިއްޔާ އުވާނުލައިފިނަމަ އެގަވާއިދު ތަންފީޒުކުރަން ހުންނެވި ބޭފުޅަކަށްސް އެފުރައްސާރައިގަ ބައިވެރިވެވުމުގެ ހުކުމް އަންނާނެ ކަން ކަށަވަރު . ސަބަބކީ ޖަމްއިއްޔާތަކުގެ ގަވާއިދަކީ ގާނޫނުގެ ބަޔަކަށް ވާކަން. ގައުމުގެ ވެރިކަމަށް އިސްކުރެވޭ ބޭފުޅަކީ މިހާރުގެ ގާނޫނުއަސާސީގެ މަފްހޫމަށް ބަލާއިރު ގާނޫނު ތަންފީޒު ކުރުމުގެ ބެލެނިވެރިފަރާތް ކަމުގައިވާކަން.\nއޮކްޓޯބަރ 16, 2019 16:51\nތެދެ އް! ދީނަށާއި ރަސޫލާއަށް ބަދުބަސް ބުނުމުގެ ފުރުސަތެ އް ނުދޭނެ! ޙަމަ އެއ އާ އެކު ބަދުބަސް ބުނާވާހަކަ ދެ އްކިޔަވެސް ނުދޭނެ!! ރީ އްޗެ އް ނޫން! ފުރަތަމަ އިނުންވެސް ބަލާނީ ބަދުބަސް ބުނާވާހަކަ ދަ އްކާ މީހުންގެ ވާހަކަ! އެ އީ މިސަރުކާރަށް ކަންކުރެވެން އޮތް ގޮތަކީ!! واليلام\nއޮކްޓޯބަރ 16, 2019 16:53\nމި އަށްވުރެ ބޮޑަކަށް ނުދެވޭނެ، މި އޮތީ ސޭލް އަޅުވާފަ ކޮންވާހަކަ އެއ އް އިސްތި އުފާދެ އްވާ\nތިކަމެއްނޭގެ މުނާފިޤާ! ދީނަށް ފުރައްސާރަކުރާ މީހުންނަށް ރައީސް އޮފީހުން ބޮޑެތި މަޤާމުތައް ދީފައި މަހަކު 40 ހާސް ރުފިޔާވެސް ދޭ! އަދި ނުވިތާކަށް ދީނަށް ފުރައްސާރަކުރާ މީހުން ޓެރަރިޒަމްގެ ޤާނޫނުގެދަށުން ވަނީ ހިމާޔަތްދީފައި. ދީނަށް ފުރައްސާރަކުރާ މީހަކާ ދެކޮޅަށް އެއްޗެއް ބުނާ މީހަކުވިއްޔާ ހިފާ ހައްޔަރުކުރޭ! ނަމުން ޞާލިޙް. ޢަމަލުން މުނާފިޤު!\nއޮކްޓޯބަރ 16, 2019 17:01\nމުނާފިގު ވާހަކަ ނުދައްކާ އމަލުން އެކަން ދައްކާ!!!\nމަަކަރުވެރި ޕާޓީ ޑީޕީ\nއޮކްޓޯބަރ 16, 2019 17:04\nނަޝީދު ރަސޫލާއަށާއި ދީނަށް ފުރައްސާރަ ކުރިއިރު ހުރީ ކައިރީގައި އެއާ ދެކޮޅަށް އެއްޗެއް ނުބުނެ. ތިއީ ރައްޔިތުން ހަމަޖައްސާލަން ބުނާ ވާހަކައެއް.\nއޮކްޓޯބަރ 16, 2019 17:09\nކޮންވާހަކައެއް މިހާރުތިދައްކަނީ މިއުޅެނީބަޔަކުތަނަކައް ހަނގުރާމައައްގޮސްގެންނެއްނޫން މިއުޅެނީ އިސްލާމްދީނަށާ ލޮބުވެތި މާތްރަސޫލާއައް ފާޑެއްގެ އެމް ޑީއެން އޭ ކިޔާޖަމިއްޔާއަކުން ނެރުނުރިޕޯޓެއްގަ ޖޯކުޖަހާފައޮވެގެން\nރަތްއިތުން ދެންް ހައްދަންނޫޅޭ މިހާރު ކޮންވާހަކައެ ތިދައްކަނީ . މެމްޑީއެން އޮވާލަން ނުކެރުނުމީހަކު. އަދިވެސް ތިއަންގަމުންދަނީ ރައީސްއޮފީހުން ދީންދިފާއުކޮއް އެނުބައި ބައިގަނޑުގެ ވާހަކަދައްކާ މީހުންގެ އަގަބަން ދުކުރާވާހަކަ ދެން ކޮން ވާހަކައެ ތިތައްކަނީ.\nއޮކްޓޯބަރ 16, 2019 17:16\nކޮލޯ މި ިބުރާހީމް މީ ބޯ ހަމަޖެހޭ މީހެއްތަ؟\nއޮކްޓޯބަރ 16, 2019 21:26\nނޫން، ތިޔައީ ކެނެރީސައިތާން ސޮނިފުހެން ގެންގުޅޭ އެއްޗެއް\nއޮކްޓޯބަރ 16, 2019 17:24\nބުނެފި! ދެން ފިޔަވަޅު އަޅަންވީނުންތޯ؟ ނަޝީދު އަދި އޭނާގެ ބައިވެރިން ދެކެ ބިރުން ނުހުރެ ގައުމުގެ ހައްގުގައި މަސައްކަތް ކޮށްބަލަ!\nއޮކްޓޯބަރ 16, 2019 17:35\nރައީސް ހާދަ ސްލޯއޭ. ރައީސަށް ވާހަކަފުޅެއް ތިޔަ ވިދާޅުވެވުނީ ތިޔަ ސްޓޯރީ ނިމި އެކަނިވެރި މައިންގެ 10000 ގެ ވާހަކަ ފެށިފަހުން.\nއޮކްޓޯބަރ 16, 2019 17:40\nނުދޭނަން ނުދޭނަން ކިޔަކިޔާ ހުންނަވަނީ ޢަމަލަކުން ނުދެ އްކެވެ. މިހާރުން މިހާރަށް އެޖަމްޢިއްޔާ އުވާލަންވީ. އެގްރޫޕް ސަރުކާރުން ވަކިކުރަންވީ.\nރައްޔިތުންނޭވެ. މީނައަކީވެސް އިސްލާމްދީން ހިމާޔަތްކުރާނެ މީހެއްނޫނެވެ. ދީނާ ދެކޮޅަށް ވާހަކަދައްކާ މީހުން ހިމާޔަތްކުރާ މީހެކެވެ. މިބައިގަނޑު ވަނީ ރައްޔިތުންނަށް ދޮގު ވިއްކައިގެން ވެރިކަން ހޯދާފައެވެ. ކުރީގެ ރައީސްގެ އެއްވެސް މައްސަލައެއް އަދިވެސް ނުދެއްކެއެވެ. ނެތެވެ.\nއޮކްޓޯބަރ 16, 2019 17:53\nދިވެހި ޕާސްޕޯޓަކީ ދިވެހިސަރުކާރުގެ މިލްކެއް! އެމްބަސީތަކުން ޕާސްޕޯޓް ހައްދާދިނުމަށް އެދެނީ އެ ގައުމެއްގައި ކިޔަވަން ނުވަތަ އެހެން ކަމެއްގައި އުޅެންޖެހުމުން މަސްދުވަހަށްވުރެ ގިން ދުވަސްވީމަ އެމްބަސީގެ އެހީގައި ޕާސްޕޯޓް މި ހެދެނީ! ސަހިންދާ އިސްމާއިލްގެ ޕާސްޕޯޓް ހައްދާ ދިނުމަށް ޖަރުމަނުގެ އެމްބަސީ އިން އިމިގްރޭސަންގައި މި އެދުނީ ކީއްވެގެންތޯ؟ އަދި އިމިގްރޭސަނުން ސަހިންދާ އިސްމާއިލްގެ ޕާސް ހައްދާދިނީ ކީއްވެތޯ؟ މިކަން މިހެން ހިގިކަން ހުދު އިބުރާހީމް މުހައްމަދު ސޯލިހަށް ހަމަ ނޭގުނީތޯ؟ މި ސަރުކާރުގެ ވެރިއަކަށްވެސް ނޭގުނީތީތޯ؟ ދެން އިސްލާމް ދީނަށާއި ރަސޫލާއަށް ބަދު ބަސްބުނުގެ ފުރުސަތު ނުދެއްވާނެ ކަމަށް އިބުރާހިމް މުހައްމަދު ސޯލިހު ބުނީމަ އަންނަނީ ހިނި!\nއޮކްޓޯބަރ 16, 2019 17:58\nއޮކްޓޯބަރ 16, 2019 18:02\nއެންމެ ބޮޑެތި މުނާފިގުންގެ ސިފައަކީ ކުރިމަތީގަ ވަރައް ހެޔޮއެދިގެން ސޯލިހުކަމައްވެ ވާހަކަ ދައްކާ ޔަގީންކަންދީފަ، ފުރަގަހުން ވަޅިޖެހުން.\nދީނައް ފުރައްސާރަ ކުރާކައް ފުރުސަތެއްނުދޭނަމޯ، އެކަމު ކުރިމީހުންނަށް ފިޔަވަޅެއް ނޭޅުނު. ހައްތަހާވެސް ދުވަނީ މިނިވަން ފިކުރުގެ މީހަކާ ދިމާލައް އެއްޗެކޭބުނެފިއްޔާ އެމީހަކު ހުރިތަނަކުން އުފުރާލުން.\nއޮކްޓޯބަރ 16, 2019 18:21\nދޮގު ނުހަދާ ނަމުން ޞާލިޙު ކަމުން ލާދީނީ ވެރިޔާ ތިމީހުން ނަކީ އަބަދުވެސް އިސްލާމް ދީނާ ދެކޮޅު މީހުން ރަސޫލާ އަށާއި އިސްލާމް ދީނަށް ފުރައްސާރަ ކޮށްކޮށް ތިބޭނެ މީހުން\nއޮކްޓޯބަރ 16, 2019 18:24\nއިބޫއެވެ. މަތިއޮމާންކޮށްފަ ވާހަކަ ދެއްކުމަކުން\nނުފުދެއެވެ. ހުދު އިބޫގެ އަންހެން ވެސް ތާއީދުކުރަނީ ޝަހިންދާ އަށާއި ޝަހިންދާގެ ވަށައިގެން އިބިލީހުން ފަދައިން އެބުރިގެން ތިބި މީހުންނަށެވެ. ކޮމިޝަނަރު ކަމުގައި އެހެރެ ފެންނަނީ ވެސް ޅިޔަނެކެވެ. ސޯޝަލް މީޑިޔާގައި ތާނަ އަކުރުން ދިވެހި ބަހުން ރަސޫލާއަށާއި ﷲ އަށް ވެރިރައްބަށް ނިސްބަތް ކޮށް އެކިއެކި ނުބާ ވާހަކަތައް ދައްކާފަވާ އެކައުންޓްތަކާއި އެތަކެތި އޮޕަރޭޓް ކުރާ މީހުން ނުހޯދި ނުވަތަ ފިޔަވަޅު ނޭޅި އޮތުމަކީ އިބޫގެ ބޮޑު ވެއްޓުމެކެވެ. ނޫނީ އެކަމުގައި ބައިވެރިވެ އެމީހުންނަށް ހިމާޔަތްދޭ ކަމުގެ ފުރިހަމަ ދަލީލެކެވެ.\nއޮކްޓޯބަރ 16, 2019 18:42\nސަޅިބައިސާއަކުން ނުފުދޭނެ. އަމަލުން ދައްކާ. އެ ޖަމާޢަތް މިހާރުން މިހާރަށް އުވާލާ. ކުށްވެރިންގެ މައްސަލަ ގާނޫނީ ހަމަތަކުގެ ބަލައި ޝަރީޢަތަށް ފޮނުވާ.\nއޮކްޓޯބަރ 16, 2019 18:53\nގުނބޯ ރައީސް ފުރުޞަތެއްވާ ނުދޭ އެހެންވިއްޔާ ސަހިންދާ ހައްޔަރުކޮއްފަ ސައްމާނު ދޫކޮށްލާ\nއޮކްޓޯބަރ 16, 2019 18:57\nފިރޯނުވެސް ބުނި ދޯ ބިންމަތީ ފަސާދަ ކުރިޔަކަ ނުދޭނަމޭ، މިވެސް ފިރޯނެއް. ދެން އުޅޭނެ މަޖިލިސް ރައީސް ހާމާނު. ގައުމު ހިންގަނީ ފިރުއައުނާ ހާމާނު\nއޮކްޓޯބަރ 16, 2019 19:52\nދެންތާފިލާ ނޯވެވޭނެކަން ޔަގީންވީމާ ދީނޭކިޔައިގެން މިތެޅިގަތީ. ކޮބާ މިއޮތްހާއިރު. އަދިވެސް ތިޔަކިޔަނީ ފުރުސަތެއް ނުދޭނަމޭ. މައްސަލަބަލަން ނޭންގިގެންތިޔައުޅެނީ ކީއްވެކަން ރައްޔަތުންނަށް އެގޭ.\nއޮކްޓޯބަރ 16, 2019 20:06\nބަހާ އަމަލާ ދިމާނުވާ ރައީސެއް މިހާރު މިއުޅެނީ.\nއޮކްޓޯބަރ 16, 2019 20:09\nމި ފަދަ ޓެރަރިސްޓުން އެބަޖެހޭ ސައިޒުކުރަން... މުޖު ތަމައުގައި ހަމަނުޖެހުން އުފެއްދުމަ މިކަނބުލޭގެ މިދައްކާ ވާހަކަ ބަލައި ފިޔަވަޅު އަޅަން..\nމީހުންގެ މެދުގައި ނަފުރަތު އުފެއްދުމަށް މިފަނަ ނުބައި ނުލަފާ ކަން ކުރުމަށް ފަހުގަވެސް..މިކަނބުލޭގެ ޖެހިލުމެއް ނެތި ފިތުނަ ވެރި ވެވޭނެ ހުރިހާ މަގެއްފަހިވާގޮތަށް... އާންމުން ގެ ނަފުރަތު އިތުރުވާގޮތަށް ވާހަކަ ދެއްކުމަކީ މީ އީ ޓެރަރިޒަމް ޤާނޫނުން ސީދާ ފިޔަވަޅު އެޅޭނެކަމެއް...\nވީމާ، މިކަނބުލޭގެ (ފެންހިދާ ނުވަތަ ސަހިންދާ ނުވަތަ ދީން ހިންދާ) ގެ މައްސަލަ ބަލައި ފިޔަވަޅު އެޅުމަށް ކަމާބެހޭ މުވައްސަސާތަކުގެ ފަރާތުން އެދެން...\nބަލަ މިހިރަ ގަމާރު ރައީސޫ. ކަލެއަކަށް ނުފެނޭތަ ނުއިވޭތަ ރަސޫލާއަށް ފާޅުކަންބޮޑު ރޯމާދުވާލު އެމްޑީޕީގެ އަނދިރި ގްރޫޕް މީހުން ދުއްތުރާކޮށް ފުރައްސާރަކޮށް ބަދުބަސް ބުނިތަން. ކަލޭ ކަނުތަ މަންމަނުތަ؟ ހަމަ ބަދުބަސް ބުނާއިރު ފުރުޞަތެއް ނުދޭނަމޭ. ތީ އަރަތެއްތަ؟ އަހަރެމެން ހަރުއަޑުން މިގޮވަނީ ތިޔަ ޖަމްއިއްޔާ އުވާލާށޭ. ދެން ހަމަ އެނޭވާ ކަލޭ ބުނާނެ ދީނުގެ ނަމުގަ ހައްދުފަހަނައެޅުމަށް ވެސް ފުރުސަތު ނުދޭނަމޭ. ކަލޭމެން އެމްޑީޕީ އަނދިރި ގްރޫޕް މީހުން ރާވަނީ މިރާއްޖޭގައި ތިބި ދީނީ ޢިލްމުވެރިން ކަސްތޮޅު އަޅުވަން. ނަމަ ނަމަ ކަލޭ އިލްމުވެރިންނާ ނުކުޅޭތި. ކަލޭގެ ފިނޑިކަން ބަލާބަލަ. މިހާދުވަސް ވީއިރުވެސް ކަލެއަކަށް ނުކެރުން އަމުރު މައުރޫފެއް ހިންގަން މި ގްރޫޕް ގަނޑު އުވާލަން. ޝެހިންދަ ނިކަން ފާޅުކަން ބޮޑުކޮށް ޗެލެންޖް ކުރަނީ. އަދި ކަލޭމެން ތަހްޤީގުކުރަނިއްޔޭ ކިޔާފަ އެ މީހާ ފުރުވިކަންވެސް އަހަރެމެން ވަރަށް ގާތުން ބަލަން މިތިބީ.\nއޮކްޓޯބަރ 16, 2019 20:25\nފުރައްސާރަ ކުރާމީހާއާއި ތޢިދު ކުރާމީހާ އާ ހަމަހަމަ\nއޮކްޓޯބަރ 16, 2019 20:57\nއިބޫވެސް އަނގައޮތީމާ ހަމަ ވިދާޅުވަނީތޯ. ތިޔަވިދާޅުވަނީ ކޮންމެފަހަރަކުވެސް ފުރުސަތެއް ނުދޭނަމޭ. ޢެކަމަކު އެދަނީ ބުނަމުން. ޙައްތާވެސް ދެން ޖަހާބަލަ. ޖެހީމާ ވެއްޓޭނެ. ތެދުވެ ވެލިފޮޅާލާފަ މިބުނަނީ ދެންޖަހާބަލާށޭ. އިބޫވެސް މިލިސްޓަށްތޯ؟\nއޮކްޓޯބަރ 16, 2019 21:04\nވާނުވާ ނޭނގޭ ރައީސެއް.\nއޮކްޓޯބަރ 16, 2019 21:20\nމީ ހަމަ ބީތާވެފަ ހުރި އް\nއޮކްޓޯބަރ 16, 2019 21:28\nދެން ކީއްވެ ސީރިއާ އަށް ދިޔަ ދިވެހި ޓެރަރިސްޓުން ތި ގެންނަނީ ކީއްވެޔޯ؟ބުނެބަލަ\nއޮކްޓޯބަރ 16, 2019 21:29\nލާދީނީ ރައިސް އިސްތިއުފާ\nއޮކްޓޯބަރ 16, 2019 22:09\nފިޔަވަޅު އަޅާ އަޅާ ހުރެ ބަލާ\nއޮކްޓޯބަރ 16, 2019 22:25\nމަ ނުދެކެން މިހާ ހަތާތް ކުޑަ އާދަމުގެ ދަރިއަކު.\nއޮކްޓޯބަރ 16, 2019 23:05\nތީގެންވެސް ތި އެގުނީ އިބޫ އިސްތިއުފާ ދޭންޖެހޭކަން. ދީނަށް މަލާމާތް ކުރާއިރުވެސް އަދިވެސް ތިހެން ކިޔާ\nއޮކްޓޯބަރ 16, 2019 23:09\nޢެމް ޑީ އެން އަށާ ޝަހިންދާ އަށް ބަދުބަސް ބުނިޔަކަ ނުދޭނަން.\nއޮކްޓޯބަރ 16, 2019 23:37\nޢިބޫ ކީއްވެ ސަހިންދާ ކުއްވެރި ނުކުރެވިގެން ތިޔަ އުޅެނީ. ޢެމް ޑީ ޕީ އަކީ އަބަދުވެސް މި ޤައުމުގާ އެހެން ދީންތައް ފަތުރަން މަސައްކަތްކުރާ ބައެއް. ނަޝީދަކީ އަބަދުވެސް ވަކަރަށް ޖަހާ އެހެން މީހުންލައްވާ ލާދީނީ ވާހަކަދެއްކުން.\nއޮކްޓޯބަރ 17, 2019 02:19\nއިސްލާމް ދީނަށާ ދިވެހިރައްޔިތުނަނައް މިލޮޓަދިނީ ސިޔާސީ ފަސްވަރަކައް ގަމާރުންނާ ތިންވަރަކައް އިލްމުވެރިންނޭ ކިޔާ ބައިގަނޑެއް!!


Ministaru zahaa ithubaaru hoadhee miyarun?\nމިނިސްޓަރު ޒަހާ އިތުބާރު ހޯއްދެވީ މިޔަރުން؟\nމަޖިލިހުގެ ޖަލްސާއަށް ފިޝަރީޒް މިނިސްޓަރު ޒަހާ ވަހީދު މައުލޫމާތު ދެއްވަނީ. -- ފޮޓޯ: މަޖިލީހުގެ އިދާރާ\nކަނޑު މިޔަރުތައް އެހެން ދިރުންތައް ސިކާރަ ކުރެ އެވެ. މަޖުލިސް މެންބަރުން ސަރުކާރުގެ އެކި މިނިސްޓަރުންގެ އިތުބާރު ނެތް ކަމުގެ މައްސަލަތައް މަޖިލީހަށް ވައްދަ އެވެ. ސިކާރައަށް ނުކުމެ އުޅޭ މިޔަރު މަހަށް ހަމަލާދޭހާ އަވަހަށް މިކަން ނިންމާ އަވަހަށް ކަން ނިންމާލައެވެ. އެންމް ފަހުން މިފަދަ ޝިކާރައެއް ނުވަތަ އިތުބާރުނެތް ކަމުގެ ވޯޓެއް ނަގަންއުޅޭ ކަމުގެ އަޑު އިވުނީ މަސްވެރިކަމާއި ގުޅޭ މިނިސްޓަރު ޒަހާ ވަހީދަށެވެ.\nޒަހާ ވަހީދަށް އަމާޒުވީ ޕްރެޝަރާއި އެކު އެކަމަނާގެ ރާގު ވަރަށް ބޮޑަށް ބަދަލުވިއެވެ. މަޖްލީހުގެ އިގްތިސޯދީ ކޮމިޓީގައި ވާހަކަފުޅު ދައްކަވަމުން މިފަހަރު ވިދާޅުވީ ފިޝަރީޒް މިނިސްޓްރީ އަކީ އިގްތިސޯދަށް މަންފާ ހޯދަން މަސައްކަތްކުރާ މިނިސްޓްރީއަކަށްވާއިރު މިޔަރު މަސްވެރިކަމަށް ފުރުސަތު ދޭން މަޝްވަރާތައް ކުރާ ކަމަށެވެ.\nމަސްވެރިކަމުގެ ގާނޫނުގެ ދަށުން ރާއްޖޭގައި މިޔަރު މަސްވެރިކަން ކުރުން ވަނީ 2010 ވަނަ އަހަރުން ފެށިގެން މަނާކޮށްފައެވެ. އެހެންނަމަވެސް، އެކަމަނާ ވިދާޅުވީ މިޔަރަކީ ރާއްޖެއަށް އާމްދަނީ ލިބޭނެ ވަސީލަތަކަށް ވާއިރު އޭގެ ބޭނުން ނުކޮށް ތިބޭންވީ ސަބަބެއް ނެތް ކަމަށެވެ. އެހެންކަމުން އެ މަސްވެރިކަން ހުޅުވައިލައި އެކަން ކުރާނީ ކޮންގޮތަކަށްތޯ ބަލަން މަޝްވަރާތަކެއް ކުރަމުން ގެންދާ ކަމަށެވެ.\n"ދުނިޔޭގަ މިޔަރު ހިމާޔަތް ކޮށްފައި ވަނީ މަދު ގައުމެއްގައި. އެއީ އިގްތިސޯދީ މަންފާއެއް ލިބޭ އެއްޗެއް، އަޅުގަނޑުމެން އެކަނި ހުދޫދެއްގެ ތެރޭގަ ތިބޭކަށް ނުޖެހޭ. މެނޭޖް ފިޝަރީއެއް ގޮތަށް ވަކި މުއްދަތަކަށް ހުޅުވާލާފައި، އާބާދީއަށް ގެއްލުން ނުވާ ގޮތަށް އޭގެ މަންފާ ހޯދަން ޖެހޭ." މިނިސްޓަރު ވިދާޅުވި އެވެ.\nއެކަމަނާ މިހެން ވިދާޅުވިއިރު، ހަގީގަތަކީ ރާއްޖޭގައި ކުރާ ބޮޑެތި ހުރިހާ ވިޔަފާރިތަކަކީ ސިޔާސީ ނުފޫޒު ގަދަ މީހުންނާއި ގުޅިފައިވާ ވިޔަފާރިތައް ކަމެވެ. މިޔަރު އުރަހަ އާއި މިޔަރުން ނަގާ ތެޔޮ ވިޔަފާރީގެ ކޮންމެވެސް އެއް ހިސާބަކުން ނުފޫޒުގަދަ ބަޔަކު ފަހަތުގައި ތިބުމަކީ އެކަށީގެންވާ ކަމަކެވެ.\nމިދިޔަ ޖެނުއަރީ މަހު ރާއްޖެއިން 400 ކިލޯއަށް ވުރެ ގިނަ ލޮނުލީ މިޔަރު އުރަހަތަކެއް ބޭރަށް އެކްސްޕޯޓް ކުރުމަށް އުޅުމުގެ ތެރޭގައި ވަނީ ވެލާނާ އިންޓަނޭޝަނަލް އެއާޕޯޓުން ހިފަހައްޓާފައެވެ.\nރާއްޖޭން ވަގަށް ބޭރު ކުރަން އުޅެނިކޮށް އަތުލައިގަތް މިޔަރު އުރަހަތައް -- ފޮޓޯ: ކަސްޓަމްސް\nއަދި މާރިޗު މަހުގައި އދ. މަންދޫ ކައިރީގައި ބަޔަކު މިޔަރު މަސްވެރިކަން ކުރާކަމަށް ލިބުނު މައުލޫމާތަކާ ގުޅިގެން ފުލުހުން ހިންގި އޮޕަރޭޝަނެއްގައި ދޯނި ހުއްޓުވާ ފާސްކުރިއިރު ދޯނި ތެރެއިން މިޔަރާއި މިޔަރު އުރަހައާއި ލޮނު އަޅާފައި ހުރި މިޔަރު މަސް ފުލުހުންނަށް ފެނިފައިވެއެވެ.\nމިޔަރު ހިމާޔަތްކޮށްފައިވާ އިރުވެސް މިޔަރު މަސްވެރިކަން ދަނީ ބްލެކް މާކެޓުގައި ފުޅާކޮށް ކުރަމުންނެވެ. އަދި މިޔަރުގެ އުރަހަ ވިއްކުމަށް ފާޅުގައި ކުރީގެ މެންބަރުން ހިމެނޭގޮތަށް ބައެއް ފަރާތްތަކުން ގޮވާލަން ފެށިއެވެ. މަސްވެރިން ބާނަ މަހުގެ އެއްބައި މިޔަރު ކާލާފައިވާތީ ޝަކުވާތައް ބަންޑުން ކުރަން ފެށިއެވެ.\nމިޔަރުގެ ބަހުސް ވަރަށް ހޫނުކޮށް ދިޔައެވެ. ސޯޝަލް މީޑިއާގައި ބައެއް ފަރާތްތަކުން ތުހުމަތު ކުރާ ގޮތުގައި މިޔަރު މަސްވެރިކަން ހުއްދަކުރުމަށް ވަގުތީ ގޮތުން ނަމަވެސް އުޅޭ އެއް ސަބަަބަކީ ލޮނުލައި އުރަހަތައް ސްޓޮކްކޮށްފައިވާ ތަކެތި ބޭރަށް ވިއްކުމެވެ. އެ ސްޓޮކް ބޭރު ނުކުރެވި އޭގެން މާލީ މަންފާ ނުލިބި ނުފޫޒު ގަދަ ފަރާތްތަކެއް ވާތީއެވެ.\nދެމެހެއްޓެނިވި ގޮތަކަށް މިޔަރު މަސްވެރިކަން ކުރެވިދާނެ؟\nމަސްވެރިން ތަކެއް މަސް ބާނަނީ\nދެމެހެއްޓެނިވި ގޮތެއްގައި ކަނޑުގެ ސްޓޮކަށް ގެއްލުން ނުވާވަރަށް މެނޭޖްކޮށްގެން ކުރާ މަސްވެރިކަމަކީ ފިޝަރީސް މެނޭޖްމަންޓްއެވެ. މިއީ ތިމާވެެއްޓާއި ރައްޓެހި ގޮތެކެވެ. ކަނޑުގެ ދިރުން ރައްކާތެރިކުރުމަށް ކޮށް އުޅޭ ކަމެކެވެ.\nތިމާވެށީގެ ކޮންސަލްޓަންސީ ދެއްވާ އަދި ސައިންޓިފިކް ރިސާޗް ހައްދައްވާ މެރިން އިކޮލޮޖީގެ ދާއިރާގައި މަސައްކަތްކޮށް އަދި 10 އަހަރަށް ދުވަހަށް ޑައިވިންގ އިންސްޓްރަކްޓަރެއްގެ ގޮތުގައި މަސައްކަތް ކުރައްވާ އާޒިމް މުސްތާގު ވިދާޅުވާ ގޮތުގައި ފިޝަރީސް މެނޭޖްމަންޓް އަދި ލިމިޓެއް ކަނޑައެޅުން އެއީ ދެމެހެއްޓެވި ގޮތަކަށް ކުރެވިދާނެ ކަމެއް ނޫން ކަމަށެވެ.\n"ކިހިނެއްތޯ މިކަން މިޔަރުގެ އާބާދީ އާއި އޭގެ ނޭދެވޭ އަސަރު ނުކުރާ ގޮތަކަށް ކުރާނީ. މިޔަރަކީ ޝިކާރަ ކުރާ މަހެއް. އެހެން މަސް މަހުގެ އާބާދީއާއި މިޔަރާއި އޮންނަނީ ގުޅިފައި. އަހަރުމެން އޭގެ އިކޮލޮޖިކަލް ފަންކްޝަން މި އަންޑަރ އެސްޓިމޭޓް މި ކުރަނީ،"\nފިޝަރީސް މިނިސްޓްރީގެ އިހްތިސޯސް ދަށުގައި އޮންނަ މެރިން ރިސާޗް އިންސްޓިޓިއުޓް އިން ހަދާފައިވާ އެއްވެސް ދިރާސާއަކުން ނުބުނޭ މިޔަރު ހިމާޔަތް ކުރިފަހުން މިޔަރުގެ އާބާދީ އިތުރުވެއްޖެ ކަމަށް. ބައިނަލްއަގުވާމީ މެރިން ކޮންސަރވޭޝަން ޖަމިއްޔާތަކުން މި ދައްކަނީ ކެނޑިނޭޅި ދުނިޔޭގެ ކަނޑުގައި މިޔަރުގެ އާބާދީ މަދުވާ ވާހަކަ"\nމިޔަރު ހިމާޔަތް ކުރިކަމުގައިވިޔަސް ރާއްޖޭގެ ކަނޑުގައި މިޔަރު އާލާ ނުވާ ސަބަބުތަކެއް އެބަހުއްޓެވެ.\nމިޔަރު އުފެދި ބޮޑުވުމުގެ ތޮބީއަތް\nމިޔަރުގެ އާބަދީ ދަށްވާ ކަމަށް ބުނާ ސަބަބުތަކަށް ބަލާއިރު މިޔަރަކީ އާއްމު ގޮތެއްގައި އޭގެ ބަނޑުގައި ދަރިމައި ކޮށްގެން ވިހާ އުޅޭ ކަނޑުގެ ދިރުމެކެވެ. އަދި މިޔަރަކީ ވަރަށް ލަހުން ބޮޑުވާ ވެސް މަހެކެވެ. އާއްމުކޮށް ރާއްޖޭގައި ބާނާ ހެޔޮވަރު ސައިޒްގެ ކަޅުބިލަ މަހަކީ ގާތްގަނޑަކަށް އުމުރު، ހަތަރު އަހަރު ކަމުގައިވާ އިރު މިޔަރެއް، ބޮޑު މިޔަރަކަށް ވާން 20 އަހަރު ވެއެވެ. ޖިންސީ ގޮތުން ވެސް މިޔަރު ފުރާ ވަރަށް އަރަނީ ވެސް އެހައި ލަހުންނެވެ. އެހެންކަމުން ދަރިމައިވާ އުމުރަށް އަރައި ދަރިން ލިބުން ވެސް އެ ސޮރުގެ ލަހެވެ.\nއާޒިމް ވިދާޅުވި ގޮތުގައި ރާއްޖޭގެ ކަނޑުގެ ދިރިއުޅޭ މިޔަރުތައް ބާނާ އޭގެ އުރަހަ ނަގާ ލިބޭ މާލީ މަންފާއަށް ވުރެ މިޔަރާއި ގުޅުވައިގެން މެރިން ޓުއަރިޒަމް ފުޅާކޮށް އޭގެން ލިބޭ މާލީ މަންފާ ރާއްޖެ ފަދަ ޖަޒީރާ ގައުމަަަކަށް ދިގުމުއްދަތުގައި މާ ބޮޑެވެ.\nޓުއަރިޒަމް މިނިސްޓްރީން އާއްމުކޮށްފައިވާ ސާވޭއަކަށް ބަލާއިރު ރާއްޖެއަށް ޒިޔާރަތް ކުރާ ފަތުރުވެރިންގެ ތެރެއިން 48 ޕަސެންޓް މީހުން ރާއްޖެ އަންނަނީ ގުދުރަތީ ރީތި ބަލާލާށެވެ. ޔުނިވާސިޓީ އޮފް ވެސްޓަން އޮސްޓްރޭލިއާ އާއި މެރިން ރިސާޗް ސެންޓަރު ގުޅިގެން ހަދާފައިވާ ދިރާސާއެއް ބުނާ ގޮތުގައި މިޔަރުގެ އާބާދީ އިތުރު ކޮށްގެން، ޓޫރިސްޓް ޑައިވް ދަތުރަށް އޮތް ޑިމާންޑް 15 ޕަސެންޓަށް އިތުރު ކުރެވިދާނެ އެވެ. އަދި އޭގެ ސަބަބުން ޑައިވް ޓޫރިޒަމް ދާއިރާއަށް އަހަރަކު ހަ މިލިއަނަށް ވުރެ ގިނަ ޑޮލަރު މަންފާ ރާއްޖެއަށް އެއް ކުރެވިދާނެ އެވެ.\nއާޒިމް ވިދާޅުވާ ގޮތުގައި މަސްވެރިކަމުގެ ރިސޯސް މެނޭޖް ކުރާ ސަރުކާރުގެ މުވައްސަސާތަކުން ގާނޫނަކުން ހިމާޔަތްކޮށްފައިވާ ދިރުމެއް ބާނަން އަލުން ހުއްދަދޭން މަސައްކަތް ކުރާއިރު ކޮންމެވެސް އެއްކަހަލަ ހުއްޖަތެއް ދައްކަން ޖެހެއެވެ.\nޓެގް އަޅުވާފައި އޮތް ފެހުރިއްސެއް.\n"މިޔަރު މަސްވެރިކަން ހުއްދަ ދީފި ނަމަ ރާއްޖޭގެ ކަނޑުގައި މިޔަރުގެ އާބާދީ ކުރު މުއްދައްތެއްގެ ތެރޭގައި ނެތިދިއުން ގާތް. ފިޝަރީސް މިނިސްޓްރީ އިން މިކަން އެންފޯސް ކުރެވޭނެ ކަމަކަށް ގަބޫލެއް ނުކުރަން،"\nގާނޫނަކުން މަނާކޮށްފައިވާ އިރުވެސް ބޮޑުއަގުގައި މިޔަރު އުރަހަ ވަގަށް ބޭރުކުރާއިރު ހުއްދަ ދީފިނަމަ މިޔަރުގެ އާބާދީ ހުސްވެދާނެ ކަމުގެ ބިރު އެއީ އޮތް ބިރެކެވެ.\nރާއްޖޭގެ ޑައިވް ލެޖެންްޑު ސެންޑީ ކުރައްވާ ފައިވާ ޓުވީޓެއްގައި ވިދާޅުވާގޮތުގައި މިޔަރު މަސްވެރިކަން ހުޅުވާލާނެ ކަމުގެ މަޝްވަރާތަކަކީ މިނިސްޓަރު ޒަހާގެ އަމިއްލަ ކެރިއަރުގެ ދިފާއުގައި ކުރާއްވާ ކަމެކެވެ.\nތިމާވެށި މިޔަރުގެ މަސްވެރިކަން އިތުބާރު ނެތް ކަމުގެ މައްސަލަ + ޒަހާ ވަހީދު\nޒަހާގެ މައްސަލާގައި އަމަލުކުރާނެ ގޮތެއް ހޯދަނީ


"Fuluhunge Mahchah Nufoozu Foruvi: Home Minister\nހޯމް މިިނިސްޓަރު އިމްރާންް އަބްދުﷲ: ފައިލް ފޮޓޯ ސަން\nފުލުހުންްގެ މައްްޗަށްް ނުފޫޒު ފޯރުވި، ނުފޫޒުން ސަލާމަތް ކުރާނަން: ހޯމް މިނިސްޓަރު\nވޭތުވެ ދިޔަ ތަނުގައި ފުލުހުންގެ މައްޗަށްް ނުފޫޒު ފޯރުވާފައިވާ ކަމަށާއި، ނުފޫޒުތަކުން ފުލުހުން ސަލާމަތް ކުރުމަށް އަދުގެ ސަރުކާރުން ބުރަ މަސައްްކަތްތަކެއް ކުރަމުން އަންްނަކަމަށް ހޯމް މިިނިސްޓަރު އިމްރާންް އަބްދުﷲ ވިދާޅުވެއްޖެެއެވެ.\nފުލުހުންގެ ހިދުމަތަށް 86 އަހަރު ފުރުމާ ގުޅިގެން، މިރޭ ފުލުހުން ބޭއްވި ހަފްލާފައި ވާހަކަ ދައްކަވަމުން އިމްރާން ވިދާޅުވީ، ނުފޫޒުގެ ސަބަބުން ފުލުހުންގެ މަސައްކަތްތަކަށްވެސް ބައެއް ފަހަރު ބުރޫ އަރާފައިވާކަމަށެވެ.\n"ވޭތުވެ ދިޔަ ދުވަސްތަކުގައި ފުލުހުންގެ މަސައްކަތްތަަކަށް ފޯރާފައިވާ ނުފޫޒުގެ ސަބަބުން ފުލުހުންގެ ބަދަހި ސަފުތަކަށް އަސަރި. ކަމަށާއި، ދިވެހި ފުލުހުންގެ މައްޗަށް އޮތް އިތުބާރާއި އިހުތިރާމް ހޯދައިދިނުމަށް މި ސަރުކާރުން ބޮޑެތި މަސައްކަތްތަކެއް އަންްނަނީ ކުރަމުން،" އިމްރަން ވިދާޅުވިއެވެ.\nކުރީގެ ރައީސް އަބްދުﷲ ޔާމީނުގެ ސަރުކާރުގައި ހޯމް މިނިސްޓަަރުގެ ބައެއް ބާރުތައް ވަނީ ނަގާފައެވެ. އެހެން ނަމަވެސް ދާދި ފަހުން ރައީސްް އިބްރާހިމް މުހައްމަދު ސާލިހު ވަނީ އެ ބާރުތައް އަލުން އަނބުރާ އިއާދަ ކުރައްވާފައެވެ.\nފުލުހުންގެ މުއައްސަސާއާމެދު ރައްޔިތުންގެ އިތުބާރު އާލާ ކުރުމަށް މަސައްކަތްް ކުރަމުން އަންނަކަމަށް ހޯމް މިނިސްްޓަަރު ވަނީ މީގެ ކުރިން ވެސް ވިދާޅުވެފައެވެ.


China aaeku Lankain ebbasvunthakaehggai soikohffi\nދުނިޔެ - ސްރީ ލަންކާ\nޗައިނާއާއެކު ލަންކާއިން އެއްބަސްވުންތަކެއްގައި ސޮއިކޮށްފި\nސަލާމަތީ ކަންކަމުގައި އެއްބާރުލުން ދިނުމަށްވެސް ޗައިނާއިންވަނީ ނިންމާފައި\nކ. މާލެ 15 މެއި 2019 | ބުދަ 19:44 1,655\nރައީސް ސިރިސޭނާ(ވ) އަދި ރައީސް ޝީ ޖިންޕިންގ - ސަން\nސްރީ ލަންކާގެ ރައީސް މައިތިރިޕާލާ ސިރިސޭނާ ޗައިނާ ސަރުކާރާއެކު އިތުރު އެއްބަސްވުންތަކެއްގައި އަންގާރަ ދުވަހު ސޮއި ކުރައްވައިފިއެވެ.\nރައީސް މައިތިރިޕާލާ ސިރިސޭނާ ސޮއިކުރެއްވި އެއްބަސްވުތަކުގެ ތެރޭގައި އިންފްރާ ސްޓްރަކްޗަރ ބޮޑެތި އިންވެސްޓްމަންޓްތަކުގެ އިތުރުން ގައުމީ ސަލާމަތާ ގުޅޭ އެެއްބަސްވުންތައް ވެސް ހިމެނެއެވެ.\nޗައިނާގެ ރައީސް ޝީ ޖިން ޕިން ވަނީ ސްރީލަންކާއިން ޓެރެރިޒމް ފޮހެލުމަށާއި ގައުމީސަލާމަަތަށް ބޭނުންވާ ހުރިހާ އެހީތެރިކަމެއް ފޯރުކޮށްދޭނެ ކަމުގެ ޔަގީންކަން ރައީސް ސިރިސެނާއަށް އަރުވާފައެވެ.\nދެ ބޭފުޅުންގެ ބައްދަލުވުން ބާއްވާފައިވަނީ އަންގާރަ ދުވަހު ހަވީރު ޗައިނާގެ ރައީސްގެ ރަސްމީ ގެކޮޅުގައެވެ.\nޗައިނާއިން ވަނީ ލަންކާގެ ކުއްލިހާލަތުގައި ސަލާމަތީ ބާރުތަކުން ހިންގި ހަރަކާތްތަކަށް މާލީ އެހީހެއްގެ ގޮތުގައި 2.6 ބިލިއަން ރުޕީސް ދެއްވުމަށް ރައީސް ސިރިސެނާ އެދިވަޑައިގަތް އެދިވަޑައިގަތުމާ ގުޅިގެން އެ އެހީ ހަމަޖައްސަވާ ދެއްވާފައެވެ.\nމީގެ އިތުރުން ލަންކާގެ ފުލުހުންގެ ޑިޕާޓްމަންޓަށް 100 ޖީޕް ދިނުމަށް ޗައިނާގެ ރައީސް ނިންމެވިކަމަށް ވެސް ރިޔާސީ ގަނޑުވަރުގެ މީޑިއާއިން ބުނެފައިވެއެވެ. މި ތަކެތީގެ ޖުމްލަ އަގު 1.5 ބިލިއަން ރުޕީސްއަށް އަރައެވެ.\nޗައިނާގެ ރައީސް ވަނީ ޓެރެރިޒަމްގެ އަމަލުތައް ކުށްވެރިކުރައްވާކަން ފާހަގަކުރައްވައި އޭޕްރީލް މަހުގެ 21 ވަަނަ ދުވަހު ލަންކާގައި ދިން ހަމަލާތަކުގެ ގެއްލުން ލިބުނު ފަރާތްތަކަށް ތައުޒިޔާ ވިދާޅުވެފައެވެ. ރައީސް ޝީ ވަނީ އެ ހަމަލާއަށް ފަހު ސްރީލަންކާ އާރާސްތުކުރުމަށް ކުރާ މަސައްކަތުގައި އެހީ ދެއްވުމަށް ތައްޔާރަށް ހުންނެވި ކަމަށް ވިދާޅުވެފައެވެ.


Kareena boycott kuran adu gadha kuranee keevve?\nކަރީނާ ކަޕޫރު: މައްސަލަގަނޑެއް އުފެދުނު\nކުރީ ޒަމާނުގެ މައިތޮލޮޖިކަލް ފިލްމު "ސީތާ" ކުޅެން ކަރީނާ ކަޕޫރު ސޮއި ކުރި ވާހަކައެއް ދާދި ފަހުން އިންޑިޔާގެ ނޫސްތަކުން ފަތުރާފައި ވެއެވެ. އަދި މި ފިލްމު ކުޅެދޭން ކަރީނާ އެއްބަސްވެފައި ވަނީ 12 ކްރޯޑު ރުޕީސް އަށް ކަމަށް ވެސް ހަބަރުގައި ބުނެފައި ވެއެވެ. އެއާއެކު ޓުވިޓާގައި ގިނަ ބަޔަކު ކަރީނާ އަށް ނުރުހުން ފާޅު ކުރަން ފެށި އެވެ. އަދި ކަރީނާ ބޮއިކޮޓް ކުރަން ވެސް މި މީހުން އަޑު އުފުލާފައި ވެއެވެ.\nކަރީނާއަށް އަމާޒު ކޮށްފައިވާ ރުޅިވެރި މެސެޖުތަކުން އިސާހިތަކު މުޅި ސޯޝަލް މީޑިއާ ބަންޑުން ކޮށްލި އެވެ. އިންޑިޔާގެ ހިންދޫން ބުނަނީ އެމީހުންގެ ދީނީ އަގީދާއަށް ގެއްލުން ދޭން ކަރީނާ މަސައްކަތް ކުރާ ކަމަށެވެ. އިންޑިޔާ މީހުން ރުޅި ގަދަވީ "ސީތާ" އަކީ ބުދު ދީނުގެ ވާހަކަތައް ކިޔައިދޭ ފިލްމަކަށް ވެފައި އެ ފިލްމު ކުޅެދޭން އެހާ ބޮޑު އަގެއް ކަރީނާ ކިޔައިގެނެވެ.\nކަރީނާ ލައްވާ މިހާ ބޮޑު އަގެއް ދީގެން މި ފިލްމު ކުޅުވަން އުޅޭތީ "ސީތާ" ގެ ޑައިރެކްޓަރު ބޮއިކޮޓް ކުރަން ވެސް ރުޅި ގަދަ ވެގެން އުޅޭ ބައެއް މީހުން ގޮވަމުން ދިޔަ އެވެ.\nކަރީނާ ބޮއިކޮޓް ކުރަން ގޮވަމުންދިޔަ މީހުންގެ ތެރެއިން މީހަކު ކަރީނާގެ ފިރިމީހާ ސައިފް އަލީ ހާން ވެސް މި މައްސަލައިގެ ތެރެއަށް ވެއްދި އެވެ. އެމީހާ ބުނީ ސައިފް ވެސް ވަނީ "ޓާންޑަވް" ގައި ހިންދޫންނަށް މަލާމަތް ކޮށްފައި ކަމަށެވެ. އަދި ކަރީނާ ވެސް އެކަން ރިޕީޓް ކުރަން މަސައްކަތް ކުރަނީ ކަމަށެވެ.\nދީޕާ ބާންސާލީ ކިޔާ މީހަކު ކުރި ޓުވީޓެއްގައި ބުނެފައި ވަނީ ކަރީނާ ކަހަލަ ހިންދޫ ދީނަށް އިހުތިރާމެއް ނެތް މީހަކު ލައްވާ ސީތާގެ ރޯލު ކުޅުވުމަކީ ފިލްމު ބަލާ މީހުން ގަބޫލު ކުރާނެ ކަމެއް ނޫން ކަމަށެވެ.\nއިންޑިޔާގެ ނޫހަކުން މި ހަފުތާގެ ކުރީކޮޅު ރިޕޯޓު ކޮށްފައިވާ ގޮތުގައި "ސީތާ" ކުޅެދޭން ކަރީނާ އެއްބަސްވެފައި ވަނީ 12 ކްރޯޑަށެވެ. މިއީ އޭނާ އާންމުކޮށް ފިލްމެއް ކުޅެން ނަގާ އަގަށް ވުރެ މާ ބޮޑު އަގެކެވެ. ކަރީނާ މިހާރު ފިލްމެއް ކުޅެދެނީ6އާއި 8 ކްރޯޑް ރުޕީސް އަށެވެ.\nކަރީނާގެ އަގު ބޮޑުވެގެން އެ ފިލްމު ޕްރޮޑިއުސްކުރާ ފަރާތުން މިހާރު އެހެން ބަތަލާ އަކަށް އެ ރޯލު ދޭން ވާހަކަ ދައްކަމުންދާ ކަމަށް ވެސް ހަބަރުގައި ބުނެފައި ވެއެވެ.\nޓުވިޓާގައި ކަރީނާއާ ދެކޮޅަށް މިހާ ވަރުގަދަ ރުޅިގަނޑެއް ފެތުރިގެން މި އުޅެނީ އަދި މިއީ ތެދެއްކަން ދޮގެއްކަން މުޅިން ޔަގީން ވެސް ނުކުރެވެނީހެވެ. ސަބަބަކީ މިކަމާ ބެހޭ ގޮތުން "ސީތާ" ގެ ޕްރޮޑިއުސަރުން ވެސް އަދި ކަރީނާ ވެސް އެއްވެސް އެއްޗެކޭ ބުނެފައި ނުވާތީ އެވެ.\nޝަރުމީލާއަށް މާމަދަރިފުޅާ ބައްދަލެއް ނުވޭ: ކަރީނާ


SunOnline: Wishama aai Fainaz ge pair adhi Shuba aai Rayan ge pair Womens Doubles event ge final in jaaga hoadhaifi\nވިޝާމާއާއި ފައިނާޒްގެ ޕެއާ އަދި ޝުބާއާއި ރަޔާންގެ ޕެއާ ވިމެންސް ޑަބަލްސް އިވެންޓްގެ ފައިނަލުން ޖާގަ ހޯދައިފި\nއަލީ ރިފްޝާން 20 Feb 2017, 13:14\nމިދިޔަ އަހަރު ބޭއްވި ގައުމީ ކެރަމް މުބާރާތުގެ ތެރެއިން: މި އަހަރުގެ ގައުމީ މުބާރާތުގައި ޖުމްލަ 55 ކުޅުންތެރިން ވާދަކުރޭ --- ފައިލް ފޮޓޯ/ ކެރަމް\nކެރަމް އެސޯސިއޭޝަން އޮފް މޯލްޑިވްސް އިން އިންތިޒާމްކޮށްގެން ބާއްވާ 27 ވަނަ ގައުމީ ކެރަމް މުބާރާތުގެ ވިމެންސް ޑަބަލްސް އިވެންޓްގެ ފައިނަލުން އައިމިނަތު ވިޝާމާއާއި އައިޝަތު ފައިނާޒް އަދި އެންމެ ފަހުގެ ޗެމްޕިއަން އައިމިނަތު ޝުބާ އާދަމްއާއި ފާތިމަތު ރަޔާންގެ ޕެއާ ޖާގަ ހޯދައިފި އެވެ.\nވިމެންސް ޑަބަލްސް އިވެންޓްގެ ފައިނަލުން އެ ކުޅުންތެރިން ޖާގަ ހޯދާފައި ވަނީ ކެރަމް ހޯލްގައި ރޭ ކުޅުނު ސެމީ ފައިނަލުގެ މެޗުތަކުން މޮޅުވެގެންނެވެ.\nއެ އިވެންޓްގެ ސެމީގެ ފުރަތަމަ މެޗުގައި ވިޝާމާއާއި ފައިނާޒްގެ ޕެއާ ވަނީ އައިމިނަތު ވިދާދުއާއި އައިމިނަތު ނިފާޝާގެ މައްޗަށް 2-1 ސެޓުން ކުރި ހޯދައިފަ އެވެ. ސެމީގެ ދެވަނަ މެޗުގައި ޝުބާއާއި ރަޔާން ވަނީ އައިޝަތު ޝައުޝަންއާއި ޖުމާނާ ޚަލީލް އަތުން ސީދީ ދެ ސެޓުން މޮޅުވެފަ އެވެ.\nއެ މުބާރާތުގައި މެންސް ޑަބަލްސް ސެމީ ފައިނަލް މެޗުތަކާއި މެންސް ސިންގަލްސް އަދި ވިމެންސް ސިންގަލްސް މެޗުތައް ކުރިއަށްދާނެ އެވެ. މެންސް ޑަބަލްސްގެ ސެމީގެ ފުރަތަމަ މެޗުގައި މުހައްމަދު މުންތަސިރުއާއި އިސްމާއިލް އަޒްމީންގެ ޕެއާ ނުކުންނާނީ އަލީ އަކްރަމްއާއި ޔަމާން އަބްދުލް ޖަލީލްގެ ޕެއާއާ ދެކޮޅަށެވެ. އެ އިވެންޓްގެ ސެމީގެ ދެވަނަ މެޗުގައި އަލީ އާޒިމްއާއި ހުސައިން އަލީގެ ޕެއާ ނުކުންނާނީ ނައިފަލް ޝަރީފްއާއި ހާތިމް ހަލީލްގެ ޕެއާއާ ދެކޮޅަށެވެ.\nއެ މުބާރާތުގެ މިކްސް ޑަބަލްސް އިވެންޓްގެ ފައިނަލް މެޗު އަންނަ ހުކުރު ދުވަހު ކުޅުމަށް ހަމަޖެހިފައިވާ އިރު، ވިމެންސް ޑަބަލްސް ފައިނަލް މެޗު ކުޅުމަށް ހަމަޖެހިފައި ވަނީ އަންނަ ހޮނިހިރު ދުވަހު އެވެ.\nއެ މުބާރާތުގައި ސިންގަލްސް އާއި ޑަބަލްސް އަދި މިކްސް ޑަބަލްސް އިވެންޓްތައް ކުރިއަށްދާ އިރު، ޖުމްލަ 55 ކުޅުންތެރިން ވާދަކުރާނެ އެވެ. އިއްޔެއިން ފެށިގެން މިމަހުގެ 25 ވަނަ ދުވަހުގެ ނިޔަލަށް މުބާރާތުގެ ކުޅުން ކުރިއަށްދާނެ އެވެ.\nމިރޭގެ ފުރަތަމަ ސެޝަންގައި ކުރިއަށްދާނީ އެ މުބާރާތުގެ މެންސް ޑަބަލްސްގެ ކުއާޓާ ފައިނަލްގެ މެޗުތަކެވެ. އަދި ދެވަނަ ސެޝަންގައި ކުރިއަށް ދާނީ މެންސް ޑަބަލްސް އަދި ވިމެންސް ޑަބަލްސްގެ ސެމީ ފައިނަލް މެޗުތަކެވެ.\nގައުމީ ކެރަމް މުބާާރާތް\n30ވަނަ ގައުމީ ކެރަމް މުބާރާތް ނިންމާލައިފި\n"ސިސްކާ ޖަޒީރާ" ކެރަމް ބޯޑު ތައާރަފްކޮށްފި


Lunch box gendhanvee school ah ekanitha?\nލަންޗް ބޮކްސް ގެންދަންވީ ސްކޫލަށް އެކަނިތަ؟\nއޮފީސް ލަންޗް ބޮކްސްގައި ފައިދާ ހުރި ކާނާ ގެންދިޔުން މުހިއްމު --\nއިސްކޫލް ކުދިން މެންދުރުގެ ކެއުމެއް ނުވަތަ ހެނދުނުގެ ކުޑަ ނާސްތާއެއް ނެގޭ ވަރަށް "ލަންޗް ބޮކްސް" ފުރާ އެއްޗެހި އަޅާފައި ދެނީ އެ ކުދިންނަށް ލިބޭ ބްރޭކް ގަޑީގައި އެއްޗެއް ކާލަން ގެއަށް ނުދެވޭތީ އެވެ. އެހެންވެގެން "ލަންޗް ބޮކްސް" އޭ ބުނުމުން ހިތަށް ވަންނާނީ ވެސް ސިފަވާނީ ވެސް ކުދީން އިސްކޫލަށް ގެންދާ ލަންޗް ބޮކްހެވެ.\nމި ލަންޗް ބޮކްސް އޮފީސްތަކަކުން ނުފެނެ އެވެ. އޮފީސްތަކުގެ މުވައްޒަފުން ވެސް ނަގަނީ ހަމަ ބްރޭކެވެ. އެއްގަޑި އިރުގެ ބްރޭކަށް ގެއަށް ގޮސް ހަމަޖެހިލައި އެއްޗެއް ކަލާގައިގެން ދާން ހަދަންޏާ ވަރަށް ގިނަ ފަހަރަށް ބްރޭކް ގަޑި ފަސްދީފައި ހިނގައި ދެއެވެ. މިހެން ދިމާވާތީ މެންދުރު ގަޑިއަށް ކާން ނުދެވޭ ބްރޭކަށް ވެސް ނުދެވޭ މީހުންނަށް އެންމެ ފަސޭހައިން ދުއްވައިިގަނެވޭނީ އެންމެ ކައިރީގައި ހުންނަ ފިހާރައިން ކޮންމެވެސް ލުއި ކާނާއެއް ހޯދާށެވެ. ބަނޑު ނުފުރުނަސް ފެޓްސް ގިނަ ލުއި ކާނާ އާއި ފިޒީ ޑްރިންކެއް ހޯދާލެވެ އެވެ. ހެނދުނު ވެސް މެންދުރު އަހަަރުމެންގެ އާދަ މިހާރު މި އޮންނަނީ މިކަހަލަ ފާޑަކަށެވެ. އެހެންނާ އެންމެ ފަސޭހައިން ދެވެން ހުރި ރެސްޓޯރަންޓަކަށް ވެދެ އަގު ބޮޑު މީލް އެއް ނަގައިގެން މަހުގެ ފުރަތަމަ ދެ ހަފްތާގައި ކައި ނިމޭ އިރު ދެން އޮތް ހަފުތާގައި ހުންނަން ޖެހެނީ ކުޑަ ގޮތެއް ހަދާލައިގެނެވެ. އަދި ފަހު ހަފުތާ ވާނީ އެކައްޗެއް ވެސް ނޯންނަ ހަފުތާއަކަށްވެފަ އެވެ. އޮފީހަށް ލަންޗް ބޮކްހެއް ގެންދިޔުމުގެ މުހިއްމުކަން އިހުސާސް ކުރެވޭނީ މިހާ ހިސާބުންނެވެ.\nލަންޗް ބޮކްސް އޮފީހަށް ގެންދަން ނުކެރެނީ ކީއްވެ؟\nއޮފީސް ގަޑީގައި ލަންޗް ބޮކްސް ގެންދާތަން އާއްމުކޮށް ފެންނަނީ "މިއުޅޭ އިންޑިއާ މީހުން" ގެ ފިލްމު ތަކުންނެވެ. މި ބުނަނީ އެމީހުން އެ ގެންގުޅޭ ފާޑުގެ ދަގަނޑު ތަށިބަރިއެއް ހިފައިގެން އޮފީހަށް ދާށޭއެކޭ އެއް ނޫނެވެ. ތަށިބަރި ގެންދަން ބޭނުންވާ މީހާއަށް އެ ފުރުސަތު ވެސް އެބަ އޮތެވެ. ހަމަ ގެންދަންވީ އެވެ.\nތަށިބަރިތައް ރީތި ކުލަކުލައިގައި ޒަމާނީ ކޮށްލާފައިވެސް މިހާރު ހުރެ އެވެ. އޭގެ ބުރެއް މިދިއަ ރޯދަ މަހު އެ އައިގޮތަށްއައިސް ދިވެހިންގެ އިހުގެ ތަށިބަރީގެ މަތީން ހަދާންވެސް ކޮށްދިނެވެ. މިހާރު ވީތަނެއް ނޭނގެ އެވެ.\nއޮފީހަށް ލަންޗް ބޮކްސް ގެންދިއުމަކީ ދުނިޔޭގެ އެންމެ ތަަރައްގީވެފައިވާ ގައުމުތަކުގައި ވެސް ކުރާ ކަމެކެވެ. ދުރު ދަތުރަކާއެކު ވަޒީފާއަށް އެއް ސިޓީން އަނެއް ސިޓީއަށް ދާ މީހުން ގޭގައި ތައްޔާރުކޮށްލައިގެން އޮފީހަށް ލަންޗް ބޮކްސް ގެންދެ އެވެ. ކުރީބައިގައި ތައްޔާރު ކުރާ މިފަދަ ކެއުމަށް "މީލް ޕްރެޕިންގް" އޭ ކިޔަ އެވެ.\nފަސޭހައިން ކާލެވޭނެ ގޮތަކަށް އެ ދުވަހުގެ ލަންޗް ތައްޔާރު ކޮށް އޮފީސް ދަބަހުގައި ނުވަތަ ލަންޗް ބޮކްހަށް ހާއްސަަ ވަކި ދަބަހެއްގައި ގެންދިޔުމުން ޖީބަށް ވެސް ލުއިވާނެ އެވެ. ވަގުތުވެސް ސަލާމަތްވާނެ އެވެ.\nއެކި ކަހަލަ ކާނާ ލަންޗް ބޮކްސް ގައި ބެހެއްޓިދާނެ[\nމީލް ޕްރެޕް ކުރާނީ ކިހިނެއް؟\nބިޒީ ޝެޑިއުލް އެއްގައި އުޅޭ މީހުނަށް ނުވަތަ ކާން ގެއަށް ނުދެވޭ މީހުނަށް މީލް ޕްރެޕިންގް މުހިއްމެވެ. އެއީ މި ސަބަބާ ހެދި އެވެ. ހެނދުނު އޮފީހަށް ދިއުމުގެ ކުރިން ނުވަތަ އޭގެ ކުރީ ރޭ ކައްކާފައިވާ ކާ އެއްޗެހި ތައްޔާރުކޮށްފައި ބެހެއްޓުމުން ފަސޭހައިން ލަންޗް ބޮކްސް ތައްޔާރު ކޮށްލައިގެން އޮފީހަށް ނައްޓާލެވޭނެ އެވެ.\nރޭގަނޑު ކައްކަން އުނދަގޫ ވާނަމަ އެ ތަކެތި ކޮށާފައި ވެސް ބެހެއްޓިދާނެ އެވެ. ނޫނީ ކައްކާ ނިންމާފައި ފްރިޖްގައި ވެސް ބެހެއްޓިދާނެ އެވެ. މިހެން ހެދުމުން ލަންޗް ބޮކްސްގައި ހިމަނާނީ ކޮން ކަހަލަ ކާނާ އެއްކަން އަމިއްލަ އަށް ނިންމޭނެ އެވެ. އަދި އެއީ އަމިއްލަ ހަށިގަނޑަށް ކިހާ ބޭނުންވާ އެއްޗެއްކަން ވެސް ދެނެގަނެވޭނެ އެވެ. އަދި އޭރަށް ވާނެ ގޮތަކީ ފެޓްސް ގިނަ ފައިދާއެއް ނެތް ބޭކާރު އެއްޗެއް އަމިއްލައަށް ތައްޔާރުކޮށް ލަންޗް ބޮކްސްއަށް ލާން ބޭނުމެއް ނުވާނެ އެވެ.\nކާން ގެންދާ އެއްޗެހީގައި ހަށިގަނޑަށް ފައިދާ ހުރި ކާނާ ހުރުން ކޮންމެހެން ވެސް މުހިއްމު\nހައްޓައްވެސް ޖީބަށްވެސް ލުއި!\nކޮންމެ ދުވަހަކު ވަރުގަދަ ލަންޗެއް ނަގާނަމަ އެއަށް ބޮޑު ހަރަދެއް ވެސް ދާނެ އެވެ. އެހާ ވަގުތު ވެސް އޭގައި ހިމެނޭނެ އެބެ. އަދި މި ކެއުމާއެކީ ފިނި ބުއިމެއް ވެސް ބޭނުން ވާނެ ނޫންހެއްޔެވެ؟ އާދައިގެ މުސާރައެއް ލިބޭ މީހަކަށް މަހުގެ ހުރިހާ ދުވަހު ރެސްޓޯރެންޓުން ކައިގެން އުޅުމަކީ ފަސޭހަ ކަމެއް ނޫނެވެ. ބޮޑު މުސާރަ ލިބޭ މީހުން ވެސް ލަންޗް ބޮކްސް ގެންދިއުމުން ރައްކާ ކުރަން ލިބޭ ބައި އިތުރުވާނެ އެވެ. މުހިން އެހެން ކަމަކަށް އިންވެސްޓް ކުރެވޭނެ އެވެ.\nލަންޗް ބޮކްސް އެއް ހޯދުމުގައި ރަނގަޅު ފެންވަރުގެ ބޮކްސް އެއް ހޯދުން ވެސް އެހާ މުހިއްމު\nލަންޗް ބޮކްސް އިސްކޫލްތަކުގެ އިތުރުން އޮފީސް އޮފީހަށް ވެސް ގެންދަން ފަށަންވީ އެވެ. ދިވެހިން މިކަން އާދައަކަށް ހަދަންވީ އެވެ. ޒާތްޒާތުގެ ލަންޗް ބޮކްސް އުފައްދާފައި ހުންނަ އިރު އެއީ ފަސޭހައިން ދަބަހަށް ވެސް ލެވޭނެ އެއްޗެކެވެ. ދަބަހަށް ނުލެވޭނަމަ ރީތި ޑިޒައިންތަކަށް ލަންޗް ބޮކްސް ލާން ހާއްސަކޮށް އުފައްދާފައި ހުންނަ ދަބަހެއް ވެސް ހޯދިދާނެ އެވެ. އަޅެ ނަފުސަށްޓަކައި ޓެސްޓް ކޮށްލުން ކިއެއް ހެއްޔެވެ؟


Sri Lanka ge au sarukaaruge cabinet ga Rajapaksa aailaage4beyfulhun - vNews.mv\nސްރީލަންކާގެ ބޮޑުވަޒީރު މަހިންދަ ރާޖަޕަކްސަގެ ދަރިކަލުން ނަމާލް ރާޖަޕަކްސަ ޔޫތު އެންޑް ސްޕޯޓްސް މިނިސްޓަރުކަމުގެ ހުވާ ކުރައްވަނީ:\nސްރީލަންކާ ސަރުކާރުގެ އައު ކެބިނެޓްގައި ރާޖަޕަކްސަ އާއިލާގެ4ބޭފުޅުން\nސައިފް އަޒްހަރު 12 August 2020, 20:14\nސްރީލަންކާ ސަރުކަރުގެ އައު ކެބިނެޓް އިޢްލާން ކޮށްފިއެވެ.\n26 މެމްބަރުން ހިމެނިވަޑައިގަންނަވާ އައު ކެބިނެޓް އިޢްލާންކުރިއިރު، ކެބިނެޓްގައި ރާޖަޕަކްސަ އާއިލާގެ ހަތަރު ބޭފުޅުން ހިމެނިވަޑައި ގަންނަވައެވެ.\nއައު ކެބިނެޓުގައި ދިފާއީ ވަޒީރަކީ ރައީސް ގޮޓަބާޔަ ރާޖަޕަކްސައެވެ.\nކެބިނެޓްގެ ފައިނޭންސް، އާރބަން ޑިވެލޮޕްމަންޓް އަދި ބުދިސްޓް އެފެއަރޒް މިނިސްޓްރީ ނަންގަވާފައިވަނީ ބޮޑުވަޒީރު މަހިންދަ ރާޖަޕަކްސައެވެ.\nއެބޭފުޅުންގެ އެންމެދޮށީ ބޭބޭފުޅު ޝަމާލް ރާޖަޕަކްސައަށް ދެއްވާފައިވަނީ އިރިގޭޝަން މިނިސްޓަރުކަމެވެ.\nބޮޑުވަޒީރު މަހިންދަ ރާޖަޕަކްސަގެ ފިރިހެން ދަރިކަލުން ނަމާލް ރާޖަޕަކްސައަށް ދެއްވާފައިވަނީ ޔޫތު އެންޑް ސްޕޯޓްސް މިނިސްޓަރު ކަމެވެ.\nމި ހުރިހާ ބޭފުޅުންނަކީވެސް މިދިޔަ ހަފްތާގައި ބޭއްވި އާންމު އިންތިޚާބު ކާމިޔާބު ކުރައްވައި ޕާލަމެންޓްގެ ގޮނޑި ކާމިޔާބު ކުރައްވާފައިވާ ބޭފުޅުންނެވެ.\nކެބިނެޓްގެ އެހެން މުހިންމު މަގާމުތަކުގެ ތެރެއިން މިނިސްޓަރ އޮފް ފޮރިން އެފެއަރޒްގެ މަގާމަށް އައްޔަންކޮށްފައިވަނީ ދިނޭޝް ގުނަވަރްދަނާއެވެ. މިނިސްޓްރީ އޮފް އެޑިއުކެޝަންގެ މަގާމަށް އައްޔަން ކުރައްވާފައިވަނީ ސްރީލަންކާގެ ސިޔާސީ މައިދާނުގެ ދުވަސްވީ ބޭފުޅެއް ކަމަށްވާ ޖީއެލް ޕީރީސްއެވެ.\nމިނިސްޓަރ އޮފް ޖަސްޓިސްގެ މަގާމަށް އައްޔަން ކުރައްވާފައިވަނީ އަލީ ސަބްރީއެވެ. މިނިސްޓަރ އޮފް ހެލްތަކީ ޕަވިތްރާ ވައްނިއަރައްޗިއެވެ.\nމިދިޔަ ހަފްތާގެ ބުދަދުވަހު ސްރީލަންކާގައި ބޭއްވި އާންމު އިންތިޚާބު ކާމިޔާބުކޮށް، އެ ބޭފުޅުން ހިމެނޭ ސްރީލަންކާ ޕީޕަލްސް ފްރަންޓްވަނީ 225 ގޮނޑި ހިމެނޭ ޕާލަމެންޓްގެ 145 ގޮނޑި ކާމިޔާބުކޮށްފައެވެ.\nސްރީލަންކާގެ ރައީސްކަމަށް، އުމުރުފުޅުން 71 އަހަރުގެ ގޮޓަބާޔަ ރާޖަޕަކްސަ އިންތިޚާބުވެވަޑައި ގެންފައިވަނީ މިދިޔަ އަހަރުގެ ނޮވެމްބަރުމަހުއެވެ. ގޮޓަބާޔަ ރާޖަޕަކްސަ ރައީސްކަމަށް ވަޑައިގެން ވަގުތީ ބޮޑުވަޒީރުކަމަށް އައްޔަންކުރެއްވީ ބޭބޭފުޅު، އުމުރުފުޅުން 74 އަހަރުގެ މަހިންދަ ރާޖަޕަކްސައެވެ.\nމިއަދު އިޢްލާންކުރި އައު ކެބިނެޓްގައި ދިފާއީ ވަޒީރުކަމާ ރައީސް ގޮޓަބާޔަ ހަވާލުވެވަޑައިގެންނެވިއިރު، މަހިންދަ ރާޖަޕަކްސަ ސްރީލަންކާގެ ރައީސްކަމުގައި ހުންނެވިއިރުވެސް ގޮޓަބާޔަ އަކީ ސްރީލަންކާގެ ދިފާއީ ވަޒީރެވެ.\nސްރީލަންކާގައި ހިނގައިދިޔަ ތިރީސްއަހަރުވީ ދާޚިލީ ހަނގުރާމަ ނިމުމަކަށް ގެނައިއިރު، ދިފާއީ ވަޒީރުކަމުގައި ހުންނެވީ މިހާރުގެ ރައީސް ގޮޓަބާޔަ ރާޖަޕަކްސައެވެ.\nއައު ކެބިނެޓް އެކުލަވާލިއިރު ކެބިނެޓުގެ ފުރަތަމަ ޖަލްސާ މާދަމާއަށް ވަނީ ތާވަލްކޮށްފައެވެ.\nމާދަމާގެ ޖަލްސާގެ އެޖެންޑާގައި އޮތީ ގާނޫނުއަސާސީއަށް އިސްލާހް ގެނައުމުގެ ހުށަހެޅުންތަކާއި، އައު ބަޖެޓާ ބެހޭގޮތުން މަޝްވަރާ ކުރުންކަމަށް މީޑިއާއިން ބުނެއެވެ.


ވެސްޓް ޕާރކް ސަރަހައްދުގައި ހަދާފައިވާ ވަގުތީމާރުކޭޓުން ގޮޅި ދޫކުރުމާއި ބެހޭ\nރަމަޟާން މަހާގުޅިގެން މިކައުންސިލްގެ ފަރާތުން ، ރަށްރަށުން މާލެ އަންނަ ދަނޑުވެރިން ގެންނަ ކަރާ،ކުރުނބާ ،ކާށި، އަދި ގަބުޅި ފަދަތަކެތި މާލޭގައި ދިރިއުޅޭ ރައްޔިތުންނަށް ފަސޭހަކަމާއެކު ގަންނަން ލިބޭނެ އިންތިޒާމްތައް ހަމަޖެއްސުމުގެ ގޮތުން ކުރީގެ ވެސްޓް ޕާރކު ސަރަހައްދުގައި ގާއިމްކޮށްފައިވާ ވަގުތީކާރުކޭޓުން ގޮޅިދޫކުރުމަށް ވަނީ ހަމަޖެހިފައެވެ. އަދި ގޮޅި ދޫކުރަން ހަމަޖެހިފައިވަނީ 01 މަސްދުވަހުގެ މުއްދަތަށެވެ.\nވީމާ، ކުރީގެވެސްޓްޕާރކު ސަރަހައްދުގައި ގާއިމްކޮށްފައިވާ ވަގުތީ މާރުކޭޓުން ގޮޅިބޭނުންވާ ފަރާތްތަކުން މިކައުންސިލްގެ ޢާންމުޚިދުމަތްތަކާއި ބެހޭބައިން ( ތައިސޭކޮށި ) ގޮޅިއަށް އެދޭ ފޯމްނަންގަވައި ފުރުއްވުމަށްފަހު 15 މެއި 2019 ވަނަ ދުވަހުގެ 12:00 ގެ ކުރިން ޢާންމުޚިދުމަތްތަކާ ބެހޭބަޔަށް ފޯމް ހުށަހެޅުއްވުން އެދެމެވެ.\n7 ރަމަޟާން 1440\nޕަބްލިޝްކުރި ގަޑި: 2256


Serious vaa meehunge adhadhu ithuru, dharumavantha hospital ge ICU furihjje - vNews.mv\nސީރިއަސްވާ މީހުންގެ އަަދަދު އިތުރު، ދަރުމަތަންވަ ހޮސްޕިޓަލްގެ އައިސީޔޫ ފުރިއްޖެ!\nމަރްޔަމް ލީން 05 May 2021, 11:21\nކޮވިޑް-19 ބަލީގައި ސީރިއަސްވާ މީހުންގެ އަަދަދު އިތުރުވެ، ދަރުމަތަންވަ ހޮސްޕިޓަލްގެ ކޮވިޑް ބަލިމީހުންނަށް ފަރުވާދިނުމަށް ހާއްސަކޮށްފައިވާ އައިސީޔޫ ފުރިފައިވާކަމަށް ހެލްތް އިމަޖެންސީ އޮޕަރޭޝަންސް ސެންޓަރު، އެޗްއީއޯސީން ބުނެފިއެވެ.\nއެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ ބަލީގައި ހާލު ސީރިއަސްވެގެން ޖުމްލަ 200 މީހުން މިވަގުތު ހޮސްޕިޓަލްތަކުގައި އެޑްމިޓްކޮށްފައިވާކަމަށެވެ.\nމަބްރޫކް ވިދާޅުވީ އޭގެތެރެއިން6މީހަކު މިވަގުތު ދަރުމަވަންތަ ހޮސްޕިޓަލުގެ ޑީއެޗް-11ގެ ވެންޓިލޭޓަރުގައިކަމަށެވެ. އަދި ދަރުމަތަންތަ ހޮސްޕިޓަލުގެ އައިސީޔޫ މިވަގުތުވަނީ ގާތްގަނޑަކަށް ލުފްވެފައިކަމަށް މަބްރޫކް ވިދާޅުވިއެވެ.\n"މިއަދު އެންމެ ކަންބޮޑުވާ އެއް ކަމެއްގެ ގޮތުގައި ފާހަގަކޮށްލެވެނީ ބައްޔަށް ބޭސް ކުރުމަށް މިހިރަ މެޑިކަލް ފެސިލިޓީތަކުގައި ހުރި އަދަދުތައް. ޖުމްލަ 200 މީހުން މިވަގުތު ހޮސްޕިޓަލައިޒް ކުރެވިފައި ވޭ. އޭގެތެރެއިން ހަ މީހަކު މިވަގުތު ވަނީ ދަރުމަވަންތަ ހޮސްޕިޓަލުގައި ޑީއެޗް 11 ގެ ވެންޓިލޭޓަރުގައި. ދަރުމަވަންތަ ހޮސްޕިޓަލުގެ އައިސީޔޫ ގާތްގަނޑަކަށް މިހާރު މިއޮތީ ފުލްވެފައި. އެއީ އަޅުގަނޑުމެން ކަންބޮޑުވާ ފާހަގަކޮށްލަން ބޭނުންވާ ކަމެއް."\nރޭގެ ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. މުހައްމަދު އަލީ ވިދާޅުވީ ޑީއެޗް 11 ގެ އައިސީޔޫގައި 8 މީހަކަށް ފަރުވާދެމުުންދާއިރު، އޭގެތެރޭގައި މާބަނޑު މީހެެއްވެސް ހިމެނޭކަމަށެވެ. އޭނައަކީ މާބަނޑު މީހަކަށް ކޮވިޑް ޖެހި ހާލު ސީރިއަސްވި ފުރަތަމަ މީހާކަން ޑރ. މުހައްމަދު އަލީ ފާހަގަކުރެއްވިއެވެ.\nޑޮކްޓަރު ވިދާޅުވީ މާބަނޑު މީހުންނަކީ މީގެ ކުރީން ކޮވިޑްގެ ހައި ރިސްކު ކެޓަގަރީގައި ހިމެނޭ ބައެއް ނޫން ނަމަވެސް މި ކޭސްއާއެކު އެކަން ބަދަލުވެފައިވާކަމަށެވެ.\nފާއިތުވި2ހަފްތާ އިން ފެށިގެން، ކޮވިޑް ޖެހިގެން އެޑްމިޓްކުރާ މީހުންގެ އަދަަދު3ގުނަ އިތުރުވެފައިވާ ކަމަށް ހެލްތް އިމަޖެންސީ އޮޕަރޭޝަންސް ސެންޓަރުން ވަނީ ބުނެފައެވެ.\nނަމްބަރުތައް މަތިވެގެންދާނަމަ، ރާއްޖޭގައިވެސް އެހެން ގައުމުތަކެކޭ އެއްފަދައިން އައު ވޭރިއަންޓެއް އުފެދުމަކީވެސް ވަރަށް ގާތްކަމެއްކަމަށް ސިއްހީ މާހިރުން ގެންދަނީ ބުނަމުންނެވެ.\nއެޗްއީއޯސީ އެޗް.ޕީ.އޭ ރާއްޖެ


vnews - ilmu ugenumaai ugan'naidhinumuge muhimmukan\nޢިލްމު އުނގެނުމާއި އުނގަންނައި ދިނުމުގެ މުހިންމުކަން\nސްކޫލް ދަރިވަރުންތަކެއް-- ވީފައިލް ފޮޓޯ\nމިއަންނަ އާދީއްތަ ދުވަހަކީ، ދިރާސީ އާ އަހަރު ފެށޭ ދުވަހެވެ. މި އުފާވެރި އަދި މުހިންމު މުނާސަބަތުގައި ރާއްޖޭގެ ހުރިހާ ދަރިވަރުންނަށް ލޯތްބާއެކު ތަހްނިޔާ އާއި މުބާރަކްބާދީ އަދާކުރަމެވެ. ދަރިވަރުންގެ ޢާއިލާތަކާއި، ޓީޗަރުންނާއި، ސްކޫލް މަދަރުސާތަކާއި، ކޮލެޖުތައް ހިންގަވާ ފަރާތްތައްވެސް މިތަހްނިޔާގައި ޝާމިލް ކުރަމެވެ.\nޢިލްމު އުނގެނުމަކީ، ތަންދޮރު ފިލުމުގެ އަސްލެވެ. ހުރިހާ ކުރިއެރުމަކާއި ތަރައްޤީއެއްގެ ބިންގަލެވެ. ކޮންމެ ދާއިރާއެއްގައިވެސް ކާމިޔާބު ޙާޞިލްކުރުމުގެ ސިއްރެވެ. މިހުރިހާ ކަމެއްގެ އިތުރުން، ޢިލްމު އުނގެނުމަކީ، ތިމާގެ އީމާންކަން ފުރިހަމަކޮށްދޭ ވަސީލަތެއްވެސް މެއެވެ.\nއިސްލާމްދީނުގައި ޢިލްމު އުނގެނުމާއި އުނގަންނައި ދިނުމަށް ދެއްވާފައިވާ އަހަންމިއްޔަތު ވަރަށް ޞަރީޙަކޮށް ބަޔާންކޮށްދޭ ވަރަށް ގިނަ ޝަރްޢީ ދަލީލުތައް އެބަހުއްޓެވެ. މާތްﷲ ކީރިތި قرآن ން އެންމެ ފުރަތަމަ ބާވައިލެއްވި އާޔަތްތަކަށް ނަޒަރު ހިންގާލިޔަސް ފުދެއެވެ.\nފަހެ، މާތްﷲ وحى ކުރެއްވިއެވެ. "اقْرَأْ بِاسْمِ رَبِّكَ الَّذِى خَلَقَ. خَلَقَ اْلإِنسَانَ مِنْ عَلَقٍ. اقْرَأْ وَرَبُّكَ الأَكْرَمُ. الَّذِى عَلَّمَ بِالْقَلَمِ. عَلَّمَ ااْلإِِنسَانَ مَا لَمْ يَعْلَمْ." (العلق 1-5) މާނައީ: "ކަލޭގެފާނުގެ ވެރިރަސްކަލާނގެ اسم ފުޅުން ކަލޭގެފާނު ކިޔަވައި ވިދާޅުވާށެވެ! އެކަލާނގެއީ (ހުރިހާ ތަކެއްޗެއް) ހެއްދެވި ރަސްކަލާނގެއެވެ. ގަނޑުލޭކޮޅަކުން އެކަލާނގެ އިންސާނާ ހެއްދެވިއެވެ. ކަލޭގެފާނު ކިޔަވައި ވިދާޅުވާށެވެ! އަދި ކަލޭގެފާނުގެ ވެރިރަސްކަލާނގެއީ، އެންމެ ދީލަތިވަންތަ ރަސްކަލާނގެއެވެ. އެކަލާނގެއީ، قلم ން އުނގަންނަވައިދެއްވި ރަސްކަލާނގެއެވެ. އިންސާނާއަށް އޭނާ ނުދަންނަ ކަންތައް، އެކަލާނގެ އުނގަންނަވައިދެއްވިއެވެ."\nމިއާޔަތްތަކުން އެނގޭގޮތުގައި، މާތްﷲ އެކަލާނގެ ރަސޫލާއަށް އެންމެ ފުރަތަމަ ކުރެއްވި އަމުރަކީ، އެކަލޭގެފާނު ކިޔަވައި ވިދާޅުވުމަށް ކުރެއްވި އަމުރެވެ. މީގެއިތުރުން، މާތްﷲ އަކީ، ޤަލަމުގެ ޒަރީޢާއިން އިންސާނުންނަށް އުނގަންނަވައި ދެއްވި ކަލާނގެ ކަމަށާއި، އިންސާނާއަށް ނޭނގިވާ ކޮންމެ އެއްޗެއް އުނގަންނަވައި ދެއްވީ އެކަލާނގެކަމަށް މިއާޔަތްތަކުގައި އަންގަވާފައި ވެއެވެ.\nޤަލަމަކީ، ލިޔެކިޔުމުގެ އާލަތެވެ. ތަޢުލީމު ބިނާވެފައިވަނީ، ލިޔަންކިޔަން ދަތުމުގެ މައްޗަށެވެ. ޤަލަމުގެ ޒަރީޢާއިން މާތްﷲ އުނގަންނަވައި ދެއްވިކަމަށް އަންގަވާފައި އެވަނީ މިސަބަބަށްޓަކައެވެ. ޤަލަމުގެ ނަމުން ނަންދެއްވާފައިވާ ސޫރަތެއް ކީރިތި قرآن ގައި ބާވައިލައްވާފައި ވުމުންވެސް، ޢިލްމު އުނގެނުމާއި އުނގަންނައި ދިނުމަށް އިސްލާމްދީނުގައި ބާރުއަޅުއްވާފައިވާ މިންވަރު ވަރަށް ރަގަޅަށް ދޭހަވެއެވެ. މާތް ﷲ ޤަލަމާއި، ޤަލަމުން ލިޔާ ތަކެތި ގަންދެއްވައި ހުވައި ކުރެއްވުމުން، މިކަން އިތުރަށް ކަށަވަރު ވެގެން ދެއެވެ.\nފަހެ، މާތްﷲ وحى ކުރެއްވިއެވެ. "ن وَالْقَلَمِ وَمَا يَسْطُرُونَ." (القلم: 1) މާނައީ: "ن (މި އަކުރުގެ مراد ދެނެވޮޑިގެންވަނީ ﷲ އެވެ.) قلم އާއި (އެ قلم ން) އެއުރެން ލިޔާ ތަކެތި ގަންދެއްވައި وحى ކުރައްވަމެވެ."\nއިސްލާމްދީނުގެ ނަޒަރުގައި "ޢިލްމު" މިލަފްޒަކީ، ހުރިހާ ދާއިރާތަކަކާއި ފަންނުތަކުގެ މަޢުލޫމާތު ހިމެނޭ ލަފްޒެކެވެ. އޭގެތެރޭގައި ޝަރްޢީ ޢިލްމުތަކާއި، އެނޫން ޢިލްމުތައް ހިމެނެއެވެ. ދީނުގެ އަޤީދާތަކާއި، ދީނުގައި ފަރްޟު ކުރައްވާފައިވާ ކަންތައްތައް އަދާކުރުމަށް ބޭނުންވާ މިންވަރަށް ޝަރްޢީ ޢިލްމު އުނގެނުމަކީ، ކޮންމެ މުސްލިމެއްގެ މައްޗަށްވެސް ވާޖިބު ކުރައްވާފައިވާ ކަމެކެވެ. އެއީ ކޮންމެ މުސްލިމެއްގެ މައްޗަށްވެސް އޮތް ޢައިނީ ފަރްޟެކެވެ.\nމީގެއިތުރުން، ދުނިޔޭގައި ހަމަޖެހޭ ފުދުންތެރި އަދި ބާއްޖަވެރި ދިރިއުޅުމެއް ޤާއިމް ކުރުމަށްޓަކައި ބޭނުންވާ އެހެނިހެން ޢިލްމުތައް ޙާޞިލް ކުރުމަކީ، އިސްލާމީ ކޮންމެ ޖަމާޢަތެއްގެ މައްޗަށްވެސް ވާޖިބުވެގެންވާ ކިފާޔަތުގެ ފަރްޟެކެވެ. މިގޮތުން ތަޢުލީމް ފެތުރުމާއި، ބޭސްފަރުވާކުރުމާއި، އަފްރާދުންނާއި ޖަމާޢަތުގެ ފުދުންތެރިކަން އިތުރުކުރުމަށްޓަކައި ޙަލާލު ވިޔަފާރިއާއި، އެކިއެކި އިޖްތިމާޢީ އަދި އިޤްތިޞާދީ ފައިދާތައް ޙާޞިލްކުރުމަށްޓަކައި، ކަމާބެހޭ ޢިލްމުތައް ޙާޞިލް ކުރުމަކީ، ޖަމާޢަތުގެ ކޮންމެވެސް ބަޔެއްގެ މައްޗަށް ވާޖިބުވެގެންވާ ކަމެކެވެ.\nޢިލްމަކީ އީމާންކަން އިތުރުކޮށް ވަރުގަދަކޮށްދޭ ވަސީލަތެއް ކަމުގައި ޢިލްމުވެރިން ވިދާޅުވެފައިވާ ސަބަބަކީ، މާތްﷲގެ ކުޅަދުންވަންތަ ކަމުގެ ހެކިތައް ފުރިހަމައަށް ދެނެގަނެވޭނީ، މާތްﷲ މިކައުނުގައި ލައްވާފައިވާ ޤުދްރަތީ ޤާނޫނުތަކާއި ބާރުތައް ހޯދާ ބަލާ ބަޔަކަށް ކަމަށް ވާތީއެވެ. ފަހެ، މާތް ﷲ وحى ކުރެއްވިއެވެ. "إِنَّمَا يَخْشَى اللَّهَ مِنْ عِبَادِهِ الْعُلَمَاءُ." (فاطر: 28) މާނައީ: "ﷲ އަށް ބިރުވެތިވާކަން ކަށަވަރީ އެކަލާނގެ އަޅުންގެ ތެރެއިން ޢިލްމުވެރިންނެވެ."\nޢިލްމަކީ އީމާންކަން ވަރުގަދަކުރުމަށާއި، ހުރިހާ ރޮނގަކުންވެސް ތަރައްޤީއާއި ކުރިއެރުން ޙާޞިލް ކުރުމަށް ބޭނުންވާ އެންމެ މުހިންމު ވަޞީލަތް ކަމަށްވާތީ، މާތް ﷲ ވަނީ ޢިލްމުވެރިންގެ ދަރަޖަ މަތިކުރައްވާފައެވެ. ފަހެ، މާތްﷲ وحى ކުރެއްވިއެވެ. "يَرْفَعِ اللَّهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ؛ وَاللَّهُ بِمَا تَعْمَلُونَ خَبِيرٌ." (المجادلة: 11) މާނައީ: "ތިޔަބައިމީހުންގެ ތެރެއިން އީމާންވި މީހުންނާއި ޢިލްމު ލިބިގެންވާ މީހުން ﷲ ދަރަޖަތަކަކަށް އުފުއްލަވާނެތެވެ. ﷲ އީ، ތިޔަބައިމީހުން ކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ."


ޕަބްލިޝްކުރި ތާރީޚް: 21 ނޮވެންބަރު 2013\nޕަބްލިޝްކުރި ގަޑި: 1636\nމިލަދުންމަޑުލު އުތުރުބުރީ އަތޮޅު ކައުންސިލްގެ އިދާރާ\nށ އަތޮޅު ކައުންސިލް އިދާރާގެ "ފަރުކޮޅު" ސިޓީލާ ނީލަމުގައި ވިއްކާލުން\nމި އިދާރާގައި ބޭނުންކުރަމުން ގެންދާ އަތޮޅުދޯނި "ފަރުކޮޅު" ރަޖިސްޓްރީ ނަންބަރު G4577A-07-15-C ސިޓީލައި ނީލަމުގައި ވިއްކާލުމަށްކުރި މިއިދާރާގެ ނަންބަރު (IUL)227-CA/227/2013/39 (03 އޮކްޓޫބަރު 2013) އިޢުލާނާއި، ނަންބަރު (IUL)227-CA/227/2013/40 (27 އޮކްޓޫބަރު 2013) އިޢުލާންގެ މުއްދަތު ހަމަވިއިރު އެއްވެސް ފަރާތަކުން ކުރިމަތިލައްވާފައި ނުވާތީ މުއްދަތު އިތުރުކޮށް އަލުން ހުށަހަޅަމެވެ.\nމި ނީލަން ފެށޭއަގަކީ -/600،000 ރުފިޔާ ( ހަލައްކަ ރުފިޔާ ) އެވެ. ނީލަމަށް ފަހަރަކު އިތުރުކުރެވޭނީ މަދުވެގެން -/10،000 ރުފިޔާ ( ދިހަހާސް ރުފިޔާ ) އެވެ. ކޮންމެ ދުވަހަކުވެސް ހުށަހެޅޭ އެންމެ މަތީ އަގު އެދުވަހެއްގެ 14:00ގެ ފަހުން މިއިދާރާގެ ނޯޓިސްބޯޑުންނާއި މިއިދާރާގެ ވެބްސައިޓުން ފެންނަން ހުންނާނެއެވެ. ރަސްމީ ބަންދު ދުވަސްތައް ފިޔަވައި ޖެހިޖެހިގެން7ދުވަހު އެއް އަގެއްގައި އޮވެއްޖެނަމަ އެއަގު ހުށަހެޅި ފަރާތަކަށް ނީލަން ނިމޭނެއެވެ.\nވީމާ، މިކަމަށް ކުރިމަތިލައްވާ ފަރާތްތަކުން 2013 ނޮވެންބަރު 25 ވާ ހޯމަ ދުވަހުގެ 9:00 ން ފެށިގެން އަގު ހުށަހެޅުއްވުން އެދެމެވެ. އަގު ހުށަހަޅުއްވާނީ އެކަމަށް މިއިދާރާއިން ކަނޑައަޅާފައިވާ ފޯމުގައެވެ. މިފޯމު އަދި އުޅަނދާއި ބެހޭ މަޢުލޫމާތާއި ފޮޓޯ މިއިދާރާއިންނާއި އަދި މިއިދާރާގެ ވެބްސައިޓް: www.shaviyani.gov.mv އިން ލިބިވަޑައިގަންނަވާނެއެވެ. އަގު ހުށަހަޅާ ފޯމު ރަސްމީ ދުވަސް ދުވަހުގެ މެންދުރުފަހު 13:00 ގެ ކުރިން މިއިދާރާގެ ކައުންޓަރަށް ނުވަތަ ފެކްސް އަދި އީމެއިލްގެ ޒަރީއާއިން ވެސް ހުށަހެޅިދާނެއެވެ. ފެކްސް ނަންބަރަކީ 6540057 އަދި އީމެއިލް އެޑްރެހަކީ [email protected] އެވެ. އިތުރު މަޢުލޫމާތު ހޯއްދެވުމަށާއި އަދި އުޅަނދު ބެއްލެވުމަށް ގުޅުއްވާނީ މިއިދާރާގެ 6540038، 6540025 މި ނަންބަރު ފޯނާއެވެ.\n15 މުޙައްރަމް 1435


Sarukaaru uvaalaa Nizaam badhalukoh Boduvazeerukan beynunfulhu vaa kamah Nasheed vidhaalhuvejje\nސަރުކާރު އުވާލާ ނިޒާމު ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ނަޝީދު ވިދާޅުވެއްޖެ\nރައީސް ސޯލިހާއި މަޖިލީހުގެ ރައީސް ނަޝީދު --\nސަރުކާރު އުވާލާ ރާއްޖޭގެ ހިންގުން ބަރުލަމާނީ ނިޒާމަށް ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ. އެމަނިކުފާނު މިހެން ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ފޮނުއްވެވި މެސެޖެއްގަ އެވެ.\nއެ މެސެޖުގައި ރައީސް ނަޝީދު ވަނީ ވެރިކަމުގެ ނިޒާމު ބަދަލުކުރަން ޖެހޭ ކަމަށް ވިދާޅުވާ ވިދާޅުވުން ތަކުރާރުކުރައްވާފަ އެވެ. އަދި އެ މަޝްވަރާތައް ކުރިއަށް ގެންދަވަން ބޭނުންފުޅުވާ ކަމަށްވެސް ވިދާޅުވި އެވެ. ނަޝީދުގެ މެސެޖުގައި އެދިވަޑައިގެންފައިވަނީ ސަރުކާރު އުވާލައްވާ، 2023 ގައި ރިޔާސީ އިންތިހާބު ނުބޭއްވުމަށެވެ. އަދި ވެރިކަން ހިންގުމުގެ ނިޒާމު ބަރުލަމާނީ ނިޒާމަކަށް ފުރޮޅާލުމަށެވެ. އަދި ބޮޑުވަޒީރަކަށް ވެވަޑައިގަތުމުގެ ޝައުގުވެރިކަން ވަނީ ފާޅުކުރައްވާފަ އެވެ.\nރައީސް ނަޝީދު، ރައީސް ސޯލިހަށް ފޮނުއްވެވި މެސެޖް ބައެއް މިނިސްޓަރުންނާ ވެސް ވަނީ ހިއްސާކުރައްވާފަ އެވެ.\nނިމިގެންދިޔަ ރައްޔިތުންގެ މަޖިލީހުގެ އިންތިހާބުގައި އެމްޑީޕީ އަށް ލިބުނު ބޮޑު ކާމިޔާބީއަށް ފަހު ރާއްޖޭގެ ވެރިކަން ބަރުލަމާނީ ނިޒާމަކަށް ބަދަލުކުރަން ޖެހޭ ކަމަށް ރައީސް ނަޝީދު ގެންދަވަނީ ތަކުރާރުކޮށް ވިދާޅުވަމުންނެވެ.\nޑިސެންބަރު 7، 2020 ގައި އޮތް "އާސްކް ސްޕީކާ" ޕްރޮގްރާމްގައި ރައީސް ނަޝީދު ވިދާޅުވީ ވެރިކަން ކުރަން އޮތް "ހަމައެކަނި ނިޒާމަކީ ބަރުލަމާނީ ނިޒާމު" ކަމަށެވެ. އަދި ރާއްޖޭގައި ގިނަ ދުވަހު ވެރިކަން ކޮށްފައިވަނީ ވެސް ބަރުލަމާނީ ނިޒާމަށެވެ. ރިޔާސީ ނިޒާމު މޮޅުވެގެން އެ ވާހަކަ ދައްކަން ފެށީ މިދިޔަ ވިއްސަކަށް އަހަރުގެ ތެރޭގައި ކަމަށްވެސް ނަޝީދު ވިދާޅު ވިއެވެ.\n"އަޅުގަނޑު އަބަދުވެސް ގަބޫލުކުރަނީ ދިވެހިރާއްޖެއަށް އަދި ކޮންމެ ގައުމަކަށް ވިޔަސް ވެރިކަން ކުރަން އެންމެ ރަނގަޅު، އޮތް ހަމައެކަނި ނިޒާމަކީ ބަރުލަމާނީ ނިޒާމެއް. އަޅުގަނޑު މިހެން ދަންނަވާއިރު އަޅުގަނޑު މިއީ ރައީސުލްޖުމްހޫރިއްޔާކަން ކޮށްފައި ހުރި މީހެއް، އަދި އެކަމު ބޮޑުވަޒީރުކަން ކޮށްފައި ހުރި މީހެއް ނޫން. ދިވެހިރާއްޖޭގައި ގިނައިން ވެރިކަން ކޮށްފައި އޮތީ ބަރުލަމާނީ ނިޒާމަކަށް. މިފަހުން އައި ވިއްސަކަށް އަހަރު ރިޔާސީ ކަންތައްގަނޑެއް ޖެހިގެން މި އުޅެނީ. އެއީ ވަރަށް ފަހުން އައި ކަމެއް،" ނަޝީދު ވިދާޅުވިއެވެ.\nރައީސް އިބްރާހިމް މުހައްމަދު ސޯލިހަށް ދެވަނަ ދައުރެއްގެ އެންމެ ކަށަވަރު މަގަކީ ވެސް ބަރުލަމާނީ ނިޒާމު ކަމަށް ރައީސް ނަޝީދު މީގެ ކުރިން ވެސް ވަނީ ވިދާޅުވެފަ އެވެ. ދިވެހިން މިހާރު ބަލައިގެންފައިވާ ގާނޫނު އަސާސީ ބިނާ ވެގެން އައީ ވަރަށް ބޮޑަށް ބަރުލަމާނީ ސިފަތައް ހިމެނިގެން ކަމަށްވެސް ވިދާޅުވެފައިވެ އެވެ.\nނަމަވެސް ރާއްޖޭގައި ވެރިކަން ކުރުމުގެ ނިޒާމު ކަނޑައަޅާފައިވަނީ ސީދާ ރައްޔިތުން ކަމަށާއި، އެ ނިޒާމު ބަދަލުކުރާނަމަ ފުރަތަމަ ދާންޖެހޭނީ ރައްޔިތުންގެ ގާތަށް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ ވިދާޅުވެފައެވެ.\nރައީސް އޮފީހުގައި މިދިޔަ އަހަރުގެ ޖޫން މަހު ބޭއްވި ނޫސްވެރިންގެ ބައްދަލުވުމުގައި ބަރުލަމާނީ ނިޒާމަކަށް ތާއީދު ކުރައްވަންތޯ ނޫސްވެރިއަކު ކުރި ސުވާލަށް ޖަވާބު ދެއްވަމުން، ރައީސް ސޯލިހު ވިދާޅުވީ ވެރިކަމުގެ ނިޒާމާ މެދު ވިސްނަވައި، ރައީސްގެ މަގާމުގައި ހުންނަވައިގެން ވަގުތު ހޭދަކުރައްވަން ބޭނުންފުޅު ނުވާ ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ބަރުލަމާނީ ނިޒާމް


Sarukaaru Kunfunithakuge Aamdhanee Boduthanun Ithuru Vehje – Iru\nސަރުކާރު ކުންފުނިތަކުން ފުރުތަމަ ކުއާޓާގައި އެންމެ ބޮޑު އާމްދަނީއެއް އެސްޓީއޯ އަށް\nމިއަހަރުގެ ފުރަތަމަ ހަ މަސް ދުވަހު ސަރުކާރު ކުންފުނިތަކުގެ އާމްދަނީ ބޮޑުތަނުން އިތުރުވެއްޖެއެވެ.\nސަރުކާރު ކުންފުނިތަކަށް މިއަހަރުގެ ފުރަތަމަ ކުއާޓަރުގައި ލިބުނު އާމްދަނީ އާއި ފައިދާގެ ތަފްސީލު މިއަަދު ވަނީ އާންމުކޮށްފައެވެ. އެ ތަފާސް ހިސާބުތަކަށް ބަލާއިރު މިއަހަރުގެ ފުރަތަމަ ކުއާޓަރުގައި ލިބުނު ފައިދާ މިދިޔަ އަހަރުގެ އެ މުއްދަތާ އަޅާބަލާއިރު ވަނީ 24 ޕަސެންޓް އިތުރުވެފައެވެ.\nސަރުކާރު ހިއްސާވާ ކުންފުނިތަކުގެ ތެރެއިން މިއަހަރުގެ ފުރަތަމަ ހަމަސް ދުވަހު އެންމެ ބޮޑު އާމްދަނީއެއް ލިބިފައިވަނީ އެސްޓީއޯ އަށެވެ. އެގޮތުން އެސްޓީއޯއަށް ފުރަތަމަ ހަމަސް ދުވަހު ވަނީ 2.3 ބިލިއަން ރުފިޔާ ލިބިފައެވެ. މިއީ މިދިޔަ އަހަރުގެ ފުރަތަމަ ހަމަސް ދުވަހު އެކުންފުންޏަށް ލިބުނު އާމްދަނީއަށް ވުރެ 5.3 އިންސައްތަ އިތުރު އަދަދެކެވެ.\nދެވަނައަށް އެންމެ ބޮޑު އާމްދަނީއެއް ލިބިފައިވަނީ މޯލްޑިވްސް އެއާޕޯޓްސް ކޮމްޕެނީ ލިމިޓެޑަށް ކަމަށްވާއިރު އެ ކުންފުންޏަށް ވަނީ 1.5 ބިލިއަން ރުފިޔާ ލިބިފައެވެ. މިއީ މިދިޔަ އަހަރުގެ ފުރަތަމަ ހަމަސް ދުވަހާ އަޅާ ބަލާއިރު 19.47 އިންސައްތަ އިތުރު އަދަދެކެވެ.\nމީގެ އިތުރުން ބޭންކް އޮފް މޯލްޑިވްސް، ފެނަކަ، އައިލެންޑް އޭވިއޭޝަން، އެމްއެމްޕީއާރުސީ އަދި އެމްޑަބްލިއުއެސްސީއާއި އެސްޓީއޯއަށް ލިބުނު ފައިދާވެސް ވަނީ އިތުރުވެފައެވެ. ނަމަވެސް ސަރުކާރު ހިއްސާވާ ކުންފުނިތަކަށް ބަލާއިރު ދިރާގު، އެޗްޑީސީ، އަދި ސްޓެލްކޯއަށް ލިބުނު ފައިދާ 2018 ވަނަ އަހަރުގެ ފުރަތަމަ ކުއާޓަރާ އަޅާބަލާއިރު މިއަހަރުގެ ފުރަތަމަ ކުއާޓަރުގައި ވަނީ ދަށްވެފައެވެ.